1 Dec 2017 12:57 PM GMT\nഭിന്നിപ്പിക്കുന്ന ശക്തികള്‍ക്കെതിരെ നിലപാട് എടുക്കുന്ന തരത്തില് ഇന്ത്യയിലെ ജനങ്ങള്‍ക്ക് അവരുടെ രാഷ്ട്രീയ നേതാക്കളെ സഹായിക്കാന് കഴിയുമെന്ന് യുഎസ് മുന് പ്രസിഡന്റ് ബറാക് ഒബാമ. സമൂഹത്തിന്റെ പ്രതിഫലനം തന്നെയാണ് രാഷ്ട്രീയക്കാരിലും കാണാനാവുക. ന്യൂഡല്‍ഹിയില് ഹിന്ദുസ്ഥാന് ടൈംസ് സംഘടിപ്പിച്ച ലീഡര്‍ഷിപ്പ് സമ്മിറ്റില് ഒരു ചോദ്യത്തിന് മറുപടി പറയുകയായിരുന്നു ഒബാമ. താനുമായുള്ള ഒരു സ്വകാര്യ സംഭാഷണത്തില് മതസ്വാതന്ത്ര്യവുമായി ബന്ധപ്പെട്ട പ്രശ്‌നങ്ങളില് മോദിയുടെ പ്രതികരണത്തെക്കുറിച്ചാണ് ഒബാമയോട് ചോദ്യം വന്നത്.\nഇന്ത്യ അതിന്റെ മുസ്ലീം സമുദായത്തെ സംരക്ഷിക്കുകയും പരിപോഷിപ്പിക്കുകയും വേണമെന്ന് ഒബാമ പറഞ്ഞു. മതപരമായ സഹിഷ്ണുതയും വിശ്വാസ സ്വാതന്ത്ര്യവും പ്രധാനമാണ്. അതേസമയം മോദിയുടെ പ്രതികരണത്തെക്കുറിച്ച് അധികം വിശദീകരിക്കാതെയാണ് ഒബാമ സംസാരിച്ചത്. സ്വകാര്യ സംഭാഷണം അങ്ങനെ വെളിപ്പെടുത്താന് കഴിയില്ലെന്ന് ഒബാമ പറഞ്ഞു. ഇന്ത്യയുടെ ഐക്യത്തെക്കുറിച്ചായിരിക്കും മോദി പറഞ്ഞത് എന്നാണ് താന് കരുതുന്നത്. അത് ആവശ്യമാണ്. അതേസമയം ജനാധിപത്യ രാജ്യങ്ങളായ ഇന്ത്യയിലും അമേരിക്കയിലുമെല്ലാം പൗരനാണ് വലിയ പ്രധാനപ്പെട്ടത്. സമൂഹത്തെ ഭിന്നിപ്പിക്കുന്ന ശക്തികളെ തുറന്നെതിര്‍ക്കുക എന്നത് എല്ലാവരുടേയും ഉത്തരവാദിത്തമാണ്. ചോദ്യം ചെയ്യപ്പെടേണ്ട ഒന്നാണ് രാഷ്ട്രീയനേതാവ് ചെയ്യുന്നത് എന്ന് തോന്നുന്നുണ്ടെങ്കില് നിങ്ങള്‍ക്ക് അയാള്‍ക്ക് എന്തിനെങ്കിലും ലൈസന്‍സ് നല്‍കുന്നുണ്ടോ എന്ന് ആലോചിക്കുക.\nവിഭാഗീയ അജണ്ടകള്‍ക്ക് വഴങ്ങില്ലെന്ന് ഇന്ത്യയിലെ ജനവിഭാഗങ്ങള് തീരുമാനിച്ചാല് അത്തരത്തില് ചിന്തിക്കുന്ന രാഷ്ട്രീയക്കാര് ശക്തിപ്പെടും. മോദിയോട് സ്വകാര്യ സംഭാഷണത്തില് പറഞ്ഞ കാര്യം തന്നെയാണ് താന് അമേരിക്കയിലും യൂറോപ്പിലുമെല്ലാം പറഞ്ഞതെന്ന് ഒബാമ വ്യക്തമാക്കി. വംശം, മതം. ലിംഗം, വര്‍ഗം തുടങ്ങിയവയുടെ അടിസ്ഥാനത്തിലുള്ള വിവേചനങ്ങള് ഉണ്ടാക്കാന് മനുഷ്യന് താല്‍പര്യപ്പെടുന്നു. മറ്റുള്ളവരേക്കാള് വലുതെന്ന് കാണിക്കാന് വേണ്ടിയാണിത്. എന്നാല് ഇത്തരം വിവേചനങ്ങള് അവസാനിപ്പിച്ചാല് മാത്രമേ പുരോഗതിയുണ്ടാകൂ. ഇത് എല്ലാവരുടേയും ഉത്തരവാദിത്തമാണ്. എന്നാല് എന്നേയും മോദിയേയും പോലെ അധികാര സ്ഥാനങ്ങളിലെത്തിയ മനുഷ്യരുടെ ശബ്ദത്തിന് കൂടുതല് വ്യാപ്തിയുണ്ട്. കൂടുതല് ഉത്തരവാദിത്തവും.\nBarakObama divisiveforces hindustantimes NarendraModi newdelhi PrimeMinister us


മലയാള സിനിമക്ക് എന്നെ വേണ്ട എന്നെ അംഗീകരിച്ചത് തമിഴർ മാത്രം കുളപ്പുള്ളി ലീല പറയുന്നത് ഇങ്ങനെ..!! - Skylark Pictures\nമലയാള സിനിമയുടെ പ്രിയപ്പെട്ട താരമാണ് കുളപ്പുള്ളി ലീല. ഒട്ടനവധി ചിത്രങ്ങളിലാണ് താരം വേഷം ചെയ്തിട്ടുണ്ട്. മലയാളത്തിന് പുറമെ തമിഴിലും ശ്രദ്ധനേടിയ താരം രജനികാന്ത് നായകനായ അണ്ണാത്തയിലും മികച്ച വേഷമാണ് ചെയ്തത്. മുത്തശ്ശി കഥാപാത്രമാണ് താരം ചിത്രത്തിൽ ചെയ്തത്. ഈ സിനിമയുടെ വിശേഷണങ്ങളുമായി ബന്ധപെട്ടുള്ള അഭിമുഖത്തിലാണ് താരത്തിന്റെ വെളിപ്പെടുത്തൽ. ഈ എനര്‍ജിയുടെ രഹസ്യം എന്താണെന്ന് ചോദിച്ചാൽ താരം മറുപടിയായി പറഞ്ഞത് ഈ എനർജി ആണ് എന്നെ കാശില്ലാതെ വീട്ടിൽ ഇരുത്തുന്നത് എന്നാണ്. മലയാള സിനിമക്കും പ്രക്ഷകർക്കും എന്നെ വേണ്ട. തമിഴ് സിനിമയിൽ വന്നതോടെ എനിക്ക് അഹങ്കാരമായി. പണം കൂടുതൽ കിട്ടുന്നുണ്ട്. ഞാൻ ലൊക്കേഷനിൽ പ്രശ്നക്കാരി എല്ലാമാണെന്നാണ്. എന്ത് പ്രശ്നക്കാരി എന്ന് അറിയില്ല. എന്നാൽ ഒരു പ്രശ്നം ഉണ്ടാക്കായിരുന്നു.\nനമുക്ക് ഓരോത്തർക്കും പ്രശ്നങ്ങൾ ഉണ്ട്. എന്തിനാണ് അത് പുറത്ത് പറയുന്നത്. ഞാൻ എന്റെ പ്രശ്നങ്ങൾ നിങ്ങളോട് പറഞ്ഞാൽ അത് കേട്ടിട്ട് ശെരി എന്ന് മാത്രം നിങ്ങൾ പറയു. എന്നിട്ട് മറ്റുള്ളവരോട് ഞാൻ ഒരു തെണ്ടിയാണെന്നും പറയും. എന്തിനാണ് അത് പറയിപ്പിക്കുന്നത്. പിന്നെ പറയും അവളെല്ലാം തള്ളാനെന്നും മറ്റും എന്തിന് അത് പറയിപ്പിക്കണം. അതെല്ലാം കേട്ടില്ല എന്ന ഭാവത്തിൽ തള്ളിക്കളയാം. എനിക്ക് കിട്ടിയ നാഷണല് അവാര്‍ഡാണ് വിജയ്ക്കും രജനിക്കുമൊപ്പമുള്ള സിനിമകൾ. അതുകൊണ്ട് ഒരു പ്രശ്നം വന്നു കുറച്ചുകാലം ദളപതി സിനിമകൾ ആയിരുന്നു ഇതിനിടയിൽ അരണ്‍മനൈ 3യും ചെയ്യുകയുണ്ടായി. ഇതെല്ലം വന്നപ്പോൾ മലയാളം സിനിമ പോയി. ജീവിതത്തിൽ കിട്ടിയതിൽ വെച്ച് വലിയ ഭാഗ്യം ആയിരുന്നു രജനികാന്ത്, വിജയ് ചിത്രങ്ങൾ. ആദ്യം രജനിയുടെ ചിത്രങ്ങൾ കയ്യിൽ നിന്നും പോയതായിരുന്നു പിന്നീട് എന്റെ ഡേറ്റ് ഇങ്ങോട്ട് ചോദിച്ച് വരികയായിരുന്നു.\nഅതും എന്റെ വലിയ ഭാഗ്യം ആയിരുന്നു. രജിനി സാറിനൊപ്പം മുത്തുവിലായിരുന്നു 26 വര്‍ഷങ്ങൾക്ക് മുമ്പ് ഞാൻ അഭിനയിച്ചത്. അന്ന് സാർ എന്നെ വിളിച്ച് സംസാരിച്ചിരുന്നു. പിന്നെ ഇപ്പോൾ കണ്ടപ്പോൾ ആദ്യം വണക്കം എന്നൊക്കെ പറഞ്ഞു. പിന്നെ രണ്ട് മൂന്ന് ദിവസം കഴിഞ്ഞപ്പോൾ അദ്ദേഹം എന്നെ വിളിച്ച് അടുത്തിരുത്തി സംസാരിക്കുകയുണ്ടായി. മുത്തുവിൽ ഒപ്പം അഭിനയിച്ചിട്ടുണ്ടെന്ന് പറഞ്ഞപ്പോൾ ഏതു റോളാണെന്നാണ് ചോദിച്ചത്. ഞാൻ അഭിനയിച്ച റോൾ പറഞ്ഞു കഴിഞ്ഞപ്പോൾ ഓ അത് നിങ്ങളാണോ എന്നാണ് അദ്ദേഹം ചോദിച്ചത്, ശേഷം നിങ്ങൾക്കെത്ര വയസായെന്നായിരുന്നു അടുത്ത ചോദ്യം. ഓരോ സീൻ ഷൂട്ട് കഴിയുമ്പോഴും അദ്ദേഹം പ്രോത്സാഹിപ്പിക്കുമായിരുന്നു. ഷൂട്ട് കഴിഞ്ഞപ്പോൾ ലീലയോട് നന്നായി ചെയ്തുവെന്ന് പറയണമെന്ന് സംവിധായകൻ ശിവയോട് പറഞ്ഞിട്ടാണ് രജിനിസാര് പോയത്, ലീലയുടെ വാക്കുകള്.


രതിയില് സ്ത്രീ ആഗ്രഹിക്കുന്നതെന്തെന്ന് അറിഞ്ഞിരിക്കാന് പുരുഷനു കഴിയണം. – Intensive Promoter\nHome / Latest News / രതിയില് സ്ത്രീ ആഗ്രഹിക്കുന്നതെന്തെന്ന് അറിഞ്ഞിരിക്കാന് പുരുഷനു കഴിയണം.\nരതിയില് സ്ത്രീ ആഗ്രഹിക്കുന്നതെന്തെന്ന് അറിഞ്ഞിരിക്കാന് പുരുഷനു കഴിയണം.\nIntensive Promo April 2, 2018\tLatest News Leaveacomment 691 Views\nപങ്കാളികള് തമ്മിലുള്ള പരസ്പര സ്‌നേഹത്തിന്റേയും വിശ്വാസത്തിന്റേയും അടിത്തറ ഊട്ടിയുറപ്പിക്കുന്ന ഒരു പ്രക്രിയയാണ് ലൈംഗികത. അതുകൊണ്ടു തന്നെ സെക്‌സില് ഇരുപങ്കാളികളുടേയും സംതൃപ്തി അനിവാര്യമാണ്, പ്രത്യേകിച്ചു സ്ത്രീകളുടെ. ലൈംഗികബന്ധത്തില് സ്ത്രീ എന്തൊക്കെയാണ് കൊതിക്കുന്നത് എന്നതിനെക്കുറിച്ച് ലൈംഗിക വിദഗ്ധര് തീരാ ഗവേഷണങ്ങളിലാണ്. രതിയില് സ്ത്രീ ആഗ്രഹിക്കുന്നതെന്തെന്ന് അറിഞ്ഞിരിക്കാന് പുരുഷനു കഴിയണം.\nതൊടുമ്പോള് അവളിലെന്നപോലെ അവനിലും മസ്തിഷ്‌കത്തില് ലൈംഗികതയെ ചോദിപ്പിക്കുന്ന ചില രാസമാറ്റങ്ങളുണ്ടാവുന്നുണ്ട്. അതാണ് രതിയുടെ ആസ്വാദ്യത കൂട്ടുന്നത്. താനെന്താണ് ഇഷ്ടപ്പെടുന്നതെന്നു പുരുഷനോടു തുറന്നു പറയാന് സ്ത്രീയും തയാറാവണം. സ്ത്രീകള് പൊതുവേ മനസിലുളള തൊന്നും അപ്പടി പുറത്തു പറയാറില്ല. ലൈംഗി കതയുടെ കാര്യത്തില് പ്രത്യേകിച്ചും. അവയൊക്കെ കണ്ടറിഞ്ഞ് ചെയ്യുന്ന പുരുഷനെയാണ് ഏത് സ്ത്രീയും കൊതിക്കുക. വെള്ളം തിളയ്ക്കുന്നതുപോലെയാണ് സ്ത്രീക്ക് സെക്‌സിനോട് താത്പര്യമുണ്ടാകുക.\nചൂടായിക്കഴിഞ്ഞാല് അതിവേഗം തിളയ്ക്കും. സെക്‌സില് സ്ത്രീയെ ഉണര്‍ത്താന് ആദ്യംവേണ്ടത് ആമുഖലീലയില് ഉള്ള വിരുതാണ്. സാവധാനം കാമ ലോലുപയാകാനാണ് സ്ത്രീ കൊതിക്കുക. ‘പതുക്കെ മതി’ എന്ന് സ്ത്രീകള് പറഞ്ഞേക്കാം. ആണുങ്ങള്‍ക്ക് ധൃതി കൂടുതലാണെന്നാണ് പല പെണ്ണുങ്ങളുടെയും പരാതി. താലോലിക്കുന്നതില്, ചുംബിക്കുന്നതില്, തഴുകുന്നതില് എല്ലാം ഒട്ടെറെ സമയമെടുത്ത് വികാരാര്‍ദ്രമായി ചെയ്യുന്നതാണ് സ്ത്രീ ഇഷ്ടപ്പെടുക. എല്ലാം പതുക്കെയെന്ന മന്ത്രം മറക്കാതെ മനസില് കുറിച്ച ആണുങ്ങളെയാണ് പെണ്ണുങ്ങള്‍ക്കിഷ്ടം. താനെന്താണിഷ്ടപ്പെടുന്നതെന്നു പുരുഷനോടു തുറന്നു പറയാന് സ്ത്രീയും തയാറാവണം.\nസ്ത്രീകള്‍ക്കു സെക്‌സ് ആസ്വദിക്കണമെങ്കില് ആ ദിവസത്തെ മൊത്തം അനുഭവങ്ങള് നന്നായിയിരിക്കണം. കിടപ്പറയ്ക്കുപുറത്ത് ഭര്‍ത്താവ് പെരുമാറുന്ന രീതി പോലാവും കിടപ്പറയില് അവള് പ്രതികരിക്കുക. ശ്രദ്ധയില്ലായ്മ, മോശം വാക്കുകള്, ദേഷ്യം, കുറ്റപ്പെടുത്തല് തുടങ്ങിയവ സ്ത്രീയെ കിടപ്പറയില് ഉള്‍ച്ചേരുന്നതില് നിന്നകറ്റും. സെക്‌സില് അവള്‍ക്ക് പൂര്‍ണമായും പങ്കുചേരാനും കഴിയില്ല. കാമോദ്ദീപകമായി സംസാരിക്കുന്നത് സെക്‌സിലേക്കുള്ള വഴികാട്ടിയാണ്. മിക്കവാറും സ്ത്രീകള് അതിഷ്ടപ്പെടുന്നു. സ്ത്രീയെ എത്രത്തോളം പ്രണയി ക്കുന്നുണ്ടെന്ന് അടുത്തിടപഴകുന്ന ഇത്തരം സമയങ്ങളില് പുരുഷന് ഉറപ്പുനല്‍കുകയും വേണം. വാക്കുകളുടെ ഉപയോഗമാണ് കിടപ്പറയിലെ തുറുപ്പുചീട്ട്.\nപുകഴ്ത്തലും പ്രശംസയും കൊതിക്കാത്ത സ്ത്രീകളില്ല. വാക്കുകള് ഉപയോഗിച്ചും അവളില് മോഹമുണര്‍ത്താം.നല്ല നിശാവസ്ത്രത്തില് ‘നീ ഇന്നു വളരെ സെക്‌സിയാണ്’ എന്നൊക്കെ പറയുന്നത് അവളെ വല്ലാതെ സന്തോഷിപ്പിക്കും. ഒരുവേള കോരിത്തരിപ്പിക്കും. അതുപോലെ തിരിച്ചും. പങ്കാളിയുടെ നല്ല വാ ക്കും നോട്ടവും നല്ല സെക്‌സിനുള്ള തുടക്കമായാണ് സ്ത്രീകള് കരുതുക.കിടപ്പറയില് മറ്റു സ്ത്രീകളുടെ സൗന്ദര്യത്തെയോ പെരുമാറ്റത്തെയോ പുകഴ്ത്തരുത്. അത് അന്നത്തേക്കുള്ള മൂഡ് കളയാനെ ഉപകരിക്കൂ..\nസെക്‌സ് രഹസ്യമാക്കിവയ്‌ക്കേണ്ട കാര്യമില്ല സെക്‌സില് കുറച്ചു കളി കളൊക്കെ ആവശ്യമാണ്. മിക്കവാറും പുരുഷന്മാരും സെക്‌സില് വളരെ സീരിയസാണ്. അവര് ചിരിക്കാനോ, പ്രണയാര്‍ദ്രമായി രസങ്ങളില് ഏര് പ്പെടാനോ ഒക്കെ തയാറാവാതെ പോകുന്നു. ഇത്തരം കളിതമാശകളും ഇന്റിമേറ്റ് നിമിഷങ്ങളും കൂടുതല് ആസ്വാദ്യവും റിലാക്‌സിങ്ങും ആയിരിക്കും. ഇത് പങ്കാളികള്‍ക്കിടയിലെ ദൂരമില്ലാതാക്കി, സമ്മര്‍ദം ഒഴിവാക്കും. സ്ത്രീകള് ആഗ്രഹിക്കുന്നത് സ്‌നേഹലാളനകളും തൊട്ടുതലോടലുകളും ചുംബനങ്ങളുമെല്ലാമാണ്.\nഎന്നാല് സെക്‌സിനു മുമ്പല്ലാതെ ഇത്തരം കാര്യങ്ങള് ചെയ്യാന് പുരുഷന് തയാറാവാറില്ലെന്ന് സ്ത്രീകള് പരാതിപ്പെടുന്നു. തൊടുമ്പോള് സ്ത്രീയിലുണ്ടാവുന്ന അനുഭൂതി ഭര്‍ത്താവ് തിരിച്ചറിയണം. അവളിലെന്നപോലെ അവനിലും മസ്തിഷ്‌കത്തില് ലൈംഗികതയെ ചോദിപ്പിക്കുന്ന ചില രാസമാറ്റങ്ങളുണ്ടാവുന്നുണ്ട്.\nPrevious ദുൽഖർ തന്നെ ഫോളോ ചെയുനത് അറിഞ്ഞ് വികരാഭരിതനായി സുഡാനി ഫ്രം നൈജീരിയയിൽ അഭിനയിച്ച സാമുവേൽ; വീഡിയോ കാണാം\nNext ഈ അവധിക്കാലം ആഘോഷിക്കാന് ഇതിലും മനോഹരമായ ഒരു സ്ഥലം ഉണ്ടാകില്ല ഷെയര് ചെയ്യുമോ ??


'എസ്ഡിപിഐ നിരോധിക്കണം'; അമിത് ഷായ്ക്ക് ബിജെപി നേതാവിന്റെ കത്ത് | Ban SDPI BJP Central Region President letter to Amit Shah\n'എസ്ഡിപിഐ നിരോധിക്കണം'; അമിത് ഷായ്ക്ക് ബിജെപി നേതാവിന്റെ കത്ത്\n18 Nov 2021 3:39 AM GMT\nകോട്ടയം: എസ്ഡിപിഐയെ നിരോധിക്കണമെന്നാവശ്യപ്പെട്ട് കേന്ദ്ര ആഭ്യന്തര മന്ത്രി അമിത് ഷായ്ക്ക് ബിജെപി നേതാവിന്റെ കത്ത്. ബിജെപി മധ്യമേഖല പ്രസിഡന്റ് എൻ ഹരിയാണ് കത്തയച്ചത്. സംഘടനയുടെ ഫണ്ടിംഗും തീവ്രവാദബന്ധവും അടക്കം വിഷയങ്ങളില് അന്വേഷണം വേണമെന്നും കത്തില് ആവശ്യപ്പെടുന്നു.\nസമീപകാലത്ത് നടന്ന രണ്ട് ആർഎസ്എസ് പ്രവർത്തകരുടെ കൊലപാതകത്തിന് പിന്നിൽ എസ്ഡിപിഐ ആണെന്നും ഈ സാഹചര്യത്തില് കേന്ദ്ര ആഭ്യന്ത്ര മന്ത്രാലയത്തിന്റെ ഇടപെടല് ആവശ്യമാണെന്നും പറയുന്നു. കേരളം തീവ്രവാദികളുടെ സങ്കേതമായെന്നും എസ്ഡിപിഐയുടെ ത്രീവ്രവാദ പ്രവർത്തനങ്ങൾക്ക് സംസ്ഥാന സർക്കാർ ഒത്താശ ചെയ്യുന്നതായും ഹരി കത്തില് ആരോപിക്കുന്നു.\nപാലക്കാട് മമ്പറത്ത് ആര്‍എസ്എസ് പ്രവര്‍ത്തകന് സഞ്ജിന്റെ കൊലപാതകത്തിന് പിന്നില് എസ്ഡിപിഐ ആണെന്നാണ് ബിജെപിയുടെ ആരോപണം. കൊലക്ക് പിന്നില് തീവ്രവാദബന്ധമുണ്ടെന്നാണ് ആരോപണം. ഇതിന്റെ ഭാഗമായി സഞ്ജിത്ത് കൊലപാതക കേസ് എന്‍ഐഎ ഏറ്റെടുക്കണമെന്ന് ആവശ്യപ്പെട്ട് ബിജെപി സംസ്ഥാന അധ്യക്ഷന് കെ സുരേന്ദ്രന് ഗവര്‍ണറെ സമീപിച്ചിരുന്നു. പരിശീലനം സിദ്ധിച്ച തീവ്രവാദികളാണ് കൊലപാതകം നടത്തിയതെന്നും 2020 മുതല് സജ്ഞിത്തിനെ വധിക്കാന് ഗൂഢാലോചന നടത്തുണ്ടെന്നാണ് അറിയാന് കഴിഞ്ഞതെന്നും കെ സുരേന്ദ്രന് പറഞ്ഞു. കൊലക്ക് എസ്ഡിപിഐ ക്രിമിനല് സംഘങ്ങളാണെന്ന് ആരോപണം സുരേന്ദ്രന് ആരോപിച്ചു.


അടുക്കള – ഓണം സ്പെഷ്യല്: ഓലന്\nഓണ സദ്യയില് ഒഴിച്ചുകൂടാനാവാത്ത ഒന്നാണ് ഓലന്. ഓലന് ഇല്ലെങ്കില് ഓണം പൂര്‍ണ്ണമാവില്ല എന്ന് പറയാറുണ്ട്. ഉണ്ടാക്കാന് വളരെ എളുപ്പവും എന്നാല് രുചികരവുമാണ് ഓലന്.\nകുമ്പളങ്ങ – അര കിലോ\nജീരകം – അര ടിസ്പൂണ്\nവന് പയര് – അര കപ്പ്\nപച്ചമുളക് – അഞ്ച്\nചുവന്നുള്ളി – എട്ട് അല്ലി\nവെളിച്ചെണ്ണ – രണ്ടു ടിസ്പൂണ്\nആദ്യം തന്നെ കുമ്പളങ്ങ തൊലിയും കുരുവും കളഞ്ഞു ചെറുതായിട്ട് നുറുക്കി എടുക്കണം (കുമ്പളങ്ങ എടുക്കുമ്പോള് ഇളം കുമ്പളങ്ങ എടുക്കണം).\nപയറ് അല്പം വെള്ളം ഒഴിച്ച് ഒന്ന് വേവിച്ചു എടുത്തു വയ്ക്കുക (പയര് വെള്ളത്തില് കുതിര്‍ത്തി എടുത്തു കുക്കറില് അടിച്ചു എടുത്താല് എളുപ്പമാകും).\nതേങ്ങ ചിരവി പിഴിഞ്ഞ് പാല് എടുത്തു വയ്ക്കുക. ഒന്നാം പാല് മാറ്റിവയ്ക്കാം…ഇനി രണ്ടാം പാല് കുമ്പളങ്ങ വേവാന് ആവശ്യമായിട്ടുള്ള വെള്ളം ഒഴിച്ച് പിഴിഞ്ഞ് എടുക്കാം. എന്നിട്ട് കുമ്പളങ്ങയില് ഈ രണ്ടാം പാല് ഒഴിച്ച് ജീരകവും ആവശ്യത്തിനു ഉപ്പും ചേര്‍ത്ത് ഒന്ന് വേവിച്ചു എടുക്കാം.\nഇനി വെന്തു കഴിയുമ്പോള് ഇതിലേക്ക് അരിഞ്ഞു എടുത്ത പച്ചമുളകും കറിവേപ്പിലയും കൂടി ചേര്‍ത്ത് ഒന്നുകൂടി വെള്ളം എല്ലാം വറ്റിച്ചു എടുക്കണം. അത് കഴിഞ്ഞു ഇതിലേക്ക് വേവിച്ചു വച്ച പയര് ചേര്‍ത്ത് ഇളക്കാം (തീ കുറച്ചു വയ്ക്കണം). പയര് ചേര്‍ത്ത ശേഷം ഇതിലേക്ക് തേങ്ങാപ്പാല് (ഒന്നാം പാല്) ചേര്‍ത്ത് മിക്സ് ചെയ്യണം. ഇനി ഇതൊന്നു തിള വരുമ്പോള് ഇതിലേക്ക് രണ്ടു ടിസ്പൂണ് പച്ച വെളിച്ചെണ്ണ ഒഴിച്ച് ഒന്ന് ഇളക്കിയതിനു ശേഷം ഇറക്കി വയ്ക്കണം. തേങ്ങാപ്പാല് ചേര്‍ത്ത് അധികനേരം തിളപ്പിക്കാന് പാടില്ല. (എരിവിന് മുളകു പൊടി ചേര്‍ക്കരുത്. പച്ചമുളക് തന്നെ ചേര്‍ക്കണം)\nതേങ്ങാക്കൊത്തിട്ട ബീഫ് എങ്ങനെ തയ്യാറാക്കാം


വിഷം ഇല്ലാത്ത പച്ചക്കറികൾ നമുക്ക് അടുക്കളയിൽ തന്നെ ഉണ്ടാക്കിയാലോ. ഒട്ടും മണ്ണും ,വളം ,വെയിൽ ഒന്നും തന്നെ വേണ്ട. നമുക്ക് സിമ്പിളായി ചെയ്യാൻ കഴിയുന്നതാണ് എല്ലാവരും ഒന്ന് ട്രൈ ചെയ്തു നോക്കൂ | Recipeapp.in\nHome Craft വിഷം ഇല്ലാത്ത പച്ചക്കറികൾ നമുക്ക് അടുക്കളയിൽ തന്നെ ഉണ്ടാക്കിയാലോ. ഒട്ടും മണ്ണും ,വളം ,വെയിൽ ഒന്നും...\nവിഷം ഇല്ലാത്ത പച്ചക്കറികൾ നമുക്ക് അടുക്കളയിൽ തന്നെ ഉണ്ടാക്കിയാലോ. ഒട്ടും മണ്ണും ,വളം ,വെയിൽ ഒന്നും തന്നെ വേണ്ട. നമുക്ക് സിമ്പിളായി ചെയ്യാൻ കഴിയുന്നതാണ് എല്ലാവരും ഒന്ന് ട്രൈ ചെയ്തു നോക്കൂ\nവിഷം ഇല്ലാത്ത പച്ചക്കറികൾ നമുക്ക് അടുക്കളയിൽ തന്നെ ഉണ്ടാക്കിയാലോ.\nഒട്ടും മണ്ണും ,വളം ,വെയിൽ ഒന്നും തന്നെ വേണ്ട. ചെറുപയർ കൊണ്ട് പോഷക മൂല്യം നിറഞ്ഞ മിക്രോഗ്രീൻ എങ്ങനെ വളർത്താം എന്ന് നോക്കാം. ഇതിനായി ചെറുപയർ തലേദിവസം വെള്ളത്തിൽ കുതിർത്ത് വെച്ചിട്ടുണ്ട്. അത് അടുത്ത ദിവസം വെള്ളം കളഞ്ഞു7മണിക്കൂർ അങ്ങനെ തന്നെ വെച്ചാൽ ചെറുതായി മുള വന്നിട്ടുണ്ടാകും. അത് ഒരു പാത്രത്തിൽ കുറച്ച് ടിഷ്യൂ പേപ്പർ അടുക്കി വെച്ച് അതിലേക്ക് കുറച്ച് വെള്ളം സ്പ്രേ ചെയ്ത് അതിനു മുകളിൽ മുളച്ച പയർ വിതറി വെക്കുക. അതിലേക്ക് കുറച്ച് വെള്ളം സ്പ്രേ ചെയ്യണം. അടുത്ത ദിവസം ചെറുതായി ഇല വരുന്നത് കാണാം. ഒട്ടും വെയിൽ വേണ്ട. ദിവസം2നേരം നന്നായി വെളളം സ്പ്രേ ചെയ്ത് കൊടുത്ത മാത്രം മതി. വെറും7ദിവസം കൊണ്ട് തന്നെ വലുതായി വിളവ് എടുക്കാൻ പാകത്തിൽ ആകും. പരിപ്പ് കറിടെ കൂടെയും , മുട്ട ചേർത്ത തോരൻ ആക്കിയും കഴിക്കാം. കുട്ടികളുടെ വളർച്ചക്ക് തീർച്ചയായും പയർ ഇല കൊടുക്കണ്ടെതാണ്. വിശദമായി വീഡിയോയിൽ കാണിച്ചിട്ടുണ്ട്.\nPrevious articleഉലുവ എങ്ങനെ ഉപയോഗിക്കാം എന്നും സിമ്പിൾ ആയിട്ടുള്ള ഒരു മുടിയെ ഹെൽത്തി ആക്കി തരുന്ന അടിപൊളി ഹെയർ പാക്കും… ഇത് നമ്മുടെ മുടി കൊഴിച്ചിൽ പൂർണമായി മാറ്റുകയും താരൻ പോലുള്ള പ്രശ്നങ്ങൾക്ക് നല്ലൊരു റെമഡിയുമായിരിക്കും… എല്ലാവരും ട്രൈ ചെയ്തു നോക്കൂ തീർച്ചയായും നിങ്ങൾക്ക് എല്ലാവർക്കും വളരെയധികം ഉപകാരപ്രദമാകും…\nNext articleഅസഹനീയമായ ചൊറിച്ചിൽ അതെന്തു തന്നെ ആയിക്കോട്ടെ വട്ടച്ചൊറി ആയാലും രണ്ടു ദിവസം കൊണ്ടുതന്നെ നമ്മൾക്ക് മാറ്റിയെടുക്കാം… വളരെ എളുപ്പത്തിൽ വീട്ടിൽ തന്നെ നമ്മൾക്ക് മാറ്റിയെടുക്കാൻ കഴിയുന്ന ഒരു സിമ്പിൾ മെത്തേഡ് ആണ്… എല്ലാവരും ട്രൈ ചെയ്തു നോക്കൂ തീർച്ചയായും നിങ്ങൾക്ക് എല്ലാവർക്കും വളരെയധികം ഉപകാരപ്പെടും…\nഅപ്പോൾ ഇന്നത്തെ അത്താഴത്തിന്റെഐറ്റംസ് …… വെറൈറ്റി എല്ലാവരും കൈ ചെയ്തു നോക്കൂ തീർച്ചയായും നിങ്ങള്ക്ക് ഇഷ്ടപ്പെടും…


അമൃതാനന്ദമയിയുടെ ജന്മദിനം ആഘോഷിച്ചു | matha amruthananda mayi birthday celeberated - Malayalam Oneindia\n1 min ago എന്‍എസ്എസ് നിലപാട് ബിജെപിക്ക് അനുകൂലമെന്ന് കുമ്മനം; പ്രകോപിപ്പിക്കാന് ഇല്ലെന്ന് കോടിയേരി\nകൊല്ലം: മാതാ അമൃതാനന്ദമയിയുടെ 47-ാം ജന്മദിനം സപ്തംബര് 19 ചൊവാഴ്ച ആഘോഷിച്ചു. സപ്തംബര് 18 തിങ്കളാഴ്ച മുതല് ആരംഭിച്ച ജന്മാദിനാഘോഷങ്ങള് ജന്മദിന സമ്മേളനത്തോടെ അവസാനിക്കുകയായിരുന്നു.ചൊവാഴ്ച പുലര്‍ച്ചേ ലളിതാ സഹസ്രനാമാര്‍ച്ചനയോടെയാണ് അമൃതപുരിയില് ആഘോഷങ്ങള് ആരംഭിച്ചു.\n7.30 ന് ആലുവ തന്ത്രവിദ്യാപീഠത്തിലെ കുട്ടികള് വേദമന്ത്രോച്ചാരണം നടത്തി.9മണിക്ക് അമൃതാനന്ദമയി ചടങ്ങുകള് നടക്കുന്ന വേദിയിലെത്തി പ്രത്യേകം തയ്യാറാക്കിയ പീഠത്തില് ഇരുന്നു.\nസ്വാമി അമൃതസ്വരൂപാനന്ദ, സ്വാമിന് കൃഷ്ണാമൃതപ്രാണ എന്നിവര് അമൃതാനന്ദമയിയുടെ പാദപൂജ നടത്തി. പാരിപ്പള്ളി അമൃതവിദ്യാലയത്തിലെ കുട്ടികള് പഞ്ചവാദ്യം മുഴക്കി. പാദപൂജയ്ക്കു ശേഷം ജന്മദിന സമ്മേളനം നടന്നു. ആഘോഷചങ്ങുകളില് വിദേശികള് ഉള്‍പ്പെടെയുള്ള ധാരാളം ഭക്തര് പങ്കെടുത്തു.\nmalayalam news devotion


സെക്‌സിനിടെ സ്ത്രീകള്‍ക്കുണ്ടാകുന്ന കഠിനമായ വേദന വജൈനിസ്മസ്; ഈ രോഗത്തെപ്പറ്റി അറിയേണ്ടതെല്ലാം.... | DoolNews\nസെക്‌സിനിടെ സ്ത്രീകള്‍ക്കുണ്ടാകുന്ന കഠിനമായ വേദന വജൈനിസ്മസ്; ഈ രോഗത്തെപ്പറ്റി അറിയേണ്ടതെല്ലാം....\nSunday, 9th September 2018, 2:43 pm\nപങ്കാളികള് തമ്മിലുള്ള ലൈംഗിക ബന്ധത്തിനിടയില് ഉണ്ടാകുന്ന മാനസിക- ശാരീരിക ബുദ്ധിമുട്ടുകള് സാധാരണമായിട്ടാണ് പലരും കാണുന്നത്. ഇത്തരത്തില് ഒരു അവസ്ഥയാണ് സ്ത്രീകള്‍ക്കുണ്ടാകുന്ന വജൈനിസ്മസ് എന്ന രോഗം.\nസ്ത്രീകള് ലൈംഗിക ബന്ധത്തിലേര്‍പ്പെടുമ്പോള് വജൈനയുടെ ഭാഗത്ത് അതി കഠിനമായ വേദനയുണ്ടാകുന്നതാണ് ഈ രോഗത്തിന്റെ പ്രധാന ലക്ഷണം. സെക്‌സിന് ശേഷം മൂന്ന് ദിവസം വരെ ഈ വേദനയുണ്ടാകാന് സാധ്യതയുണ്ട്.\nവജൈനയുടെ ആന്തരിക ഭാഗത്തെ മസിലുകള് മുറുകുന്നതാണ് വജൈനിസ്മസ് ഉണ്ടാകാന് കാരണം. കുട്ടിക്കാലത്ത് ഉണ്ടാകുന്ന ശാരീരിക അതിക്രമങ്ങള്, ആഴത്തിലുള്ള മുറിവുകള് എന്നിവ ഈ രോഗാവസ്ഥയ്ക്ക് കാരണമാകാമെന്നാണ് വിദഗ്ധര് പറയുന്നത്.\nALSO READ: പുരുഷന്‍മാരിലെ ലൈംഗികോദ്ധാരണക്കുറവിന് ഇനി ഒലീവ് ഓയില് ഉപയോഗിക്കാമെന്ന് പുതിയ പഠനങ്ങള്\nഅമേരിക്കന് കോളേജ് ഓഫ് ഓസ്റ്റിനേഷന്‍സ് ആന്‍ഡ് ഗൈനക്കോളജി വിഭാഗത്തിന്റെ കണക്കനുസരിച്ച് 75 ശതമാനം സ്ത്രീകളും വജൈനിസ്മസ് വേദന അനുഭവിക്കുന്നവരാണ്. സെക്‌സിലേര്‍പ്പെടുമ്പോള് ഉണ്ടാകുന്ന അപര്യാപ്തമായ ഫോര്‍പ്ലേകള്, അണുബാധ, മൂത്രാശയരോഗങ്ങള് എന്നിവ ഈ രോഗാവസ്ഥയ്ക്ക് കാരണമാകുന്നുണ്ട്.\nഅതേസമയം സെക്‌സിനെപ്പറ്റിയുള്ള അറിവില്ലായ്മയും ഭയവും ഈ രോഗാവസ്ഥയ്ക്ക് കാരണമാകാമെന്ന് വിദഗ്ധര് പറയുന്നു. പ്രത്യേകിച്ച് കാരണങ്ങളില്ലാതെയും ഇത്തരം രോഗാവസ്ഥയുണ്ടാകാമെന്ന് ഡോക്ടര്‍മാര് പറയുന്നു.\nസ്ത്രീകളില് ഉണ്ടാകുന്ന ആര്‍ത്തവ വിരാമം, ഹോര്‍മോണ് മാറ്റങ്ങള്, മുലയൂട്ടല്, എന്നിവ ഈ രോഗാവസ്ഥയ്ക്ക് കാരണമാകാമെന്നും ഡോക്ടര്‍മാര് പറയുന്നു.\nഡോക്ടറുടെ നിര്‍ദ്ദേശപ്രകാരം മസില് മുറുകുന്നത് കുറയ്ക്കാനുള്ള എക്‌സൈര്‍സൈസുകള് വജൈനിസ്മസ് കുറയ്ക്കാന് സഹായിക്കുന്നു.\nഎന്നാല് ചില സാഹചര്യങ്ങളില് സൈക്കോ തെറാപ്പിയോ കൗണ്‍സിലിംഗോ വേണ്ടി വരാമെന്നും പുതിയ പഠനങ്ങള് പറയുന്നു.


കോട്ടയത്ത് ഒരു കുടുംബത്തിലെ മൂന്നു പേര്‍ക്ക് കോവിഡ് |\nSunday, July 5, 2020 6:59 PM IST\nകോട്ടയം: ജില്ലയില് ഒരു കുടുംബത്തിലെ മൂന്നു പേര് ഉള്‍പ്പെടെ എട്ടു പേര്‍ക്കു കൂടി കോവിഡ് സ്ഥിരീകരിച്ചു. ഇതില് രണ്ടു പേര് വിദേശത്തുനിന്നും ആറു പേര് മറ്റു സംസ്ഥാനങ്ങളില്‍നിന്നും എത്തിയവരാണ്. ഒരാള്‍ക്കു മാത്രമാണ് രോഗലക്ഷണങ്ങള് ഉണ്ടായിരുന്നത്.\nവീട്ടിൽ ക്വാറന്‍റൈനിൽ കഴിഞ്ഞിരുന്ന എരുമേലി സ്വദേശികളായ ദമ്പതികൾക്കും മകൾക്കുമാണ് ഇന്ന് രോഗം സ്ഥിരീകരിച്ചത്. കുട്ടിക്ക് മൂന്നരവയസുമാത്രമാണ് പ്രായം. ഇവർ ഡൽഹിയിൽനിന്നും കഴിഞ്ഞ 29 ന് ട്രെയിൻ മാർഗമാണ് നാട്ടിലെത്തിയത്. മൂന്നു പേര്‍ക്കും രോഗലക്ഷണങ്ങള് ഉണ്ടായിരുന്നില്ല.\nഎരുമേലി സ്വദേശിയുടെ മാതാപിതാക്കള്‍ക്കും സഹോദരന്‍റെ ഭാര്യക്കും ഇടുക്കിയില് രോഗം സ്ഥിരീകരിച്ചിരുന്നു. മാതാവും സഹോദര ഭാര്യയും കോട്ടയം മെഡിക്കല് കോളജിലും പിതാവ് തൊടുപുഴ ജില്ലാ ആശുപത്രിയിലുമാണ്. എല്ലാവരും ഒരേ ട്രെയിനിലാണ് യാത്ര ചെയ്തത്.\nഇന്ന് രോഗം സ്ഥിരീകരിച്ച ആറു പേര് വീട്ടിലും ഒരാള് ക്വാറന്‍റൈ കേന്ദ്രത്തിലും ഒരാള് ആശുപത്രിയിലും നിരീക്ഷണത്തിലായിരുന്നു. ഇന്ന് അഞ്ചു പേര് രോഗമുക്തരായി ആശുപത്രി വിട്ടു. ഇതില് രണ്ടു പേര് എറണാകുളം മെഡിക്കല് കോളേജ് ആശുപത്രിയില് ചികിത്സയിലായിരുന്നു.\nനിലവില് കോട്ടയം ജില്ലക്കാരായ 114 പേരാണ് രോഗം ബാധിച്ച് ചികിത്സയിലുള്ളത്. പാലാ ജനറല് ആശുപത്രി-33, കോട്ടയം ജനറല് ആശുപത്രി-32, കോട്ടയം മെഡിക്കല് കോളജ് ആശുപത്രി -29, മുട്ടമ്പലം ഗവണ്‍മെന്‍റ് വര്‍ക്കിംഗ് വിമന്‍സ് ഹോസ്റ്റലിലെ പ്രാഥമിക പരിചരണ കേന്ദ്രം- 18, എറണാകുളം മെഡിക്കല് കോളജ് ആശുപത്രി-ഒന്ന്, മഞ്ചേരി മെഡിക്കല് കോളജ് ആശുപത്രി-ഒന്ന് എന്നിങ്ങനെയാണ് വിവിധ കേന്ദ്രങ്ങളില് ചികിത്സയില് കഴിയുന്നവരുടെ കണക്ക്.\nതിരുവനന്തപുരം: 74-ാം സ്വാതന്ത്ര്യ ദിനത്തിൽ ആശംസകൾ നേർന്ന് മുഖ്യമന്ത്രി പിണറായി വിജയൻ. നാം ഇതുവരെ നേ...


saniya iyyappan Archives - RashtraDeepika\nമലയാളത്തിലെ യുവതാരങ്ങളില് ശ്രദ്ധേയയായ സാനിയ ഇയ്യപ്പന് സോഷ്യല് മീഡിയയിലും സജീവമാണ്. താരത്തിന്റെ ഡാന്‍സും ഫോട്ടോഷൂട്ടുമെല്ലാം ആരാധകര്‍ക്ക് ഏറെ ഇഷ്ടമാണ്. ക്വീന് എന്ന ചിത്രത്തിലൂടെയാണ് സാനിയ ശ്രദ്ധിക്കപ്പെട്ടത്. എന്നാല്, അതിനു മുമ്പേ മമ്മൂട്ടി നായകനായ ബാല്യകാല സഖി, അപ്പോത്തിക്കരി എന്നീ സിനിമകളില് ബാലതാരമായി സാനിയ എത്തിയിരുന്നു. മഴവില് മനോരമയിലെ ഡാന്‍സ് റിയാലിറ്റി ഷോ ആയ ഡി ഫോര് ഡാന്‍സ് ആണ് താരത്തിന് സിനിമയിലേക്കുള്ള വഴി തുറന്നത്. പിന്നീട് പ്രേതം 2, ലൂസിഫര് തുടങ്ങിയ ചിത്രങ്ങളിലും താരം ശ്രദ്ധേയമായ പ്രകടനമാണ് കാഴ്ചവച്ചത്. മോഡലിംഗ് രംഗത്തും സാനിയ സജീവമാണ്. ദുല്‍ഖര് സല്‍മാന്റെ ചിത്രമായ ‘സല്യൂട്ടി’ലും നടി അഭിനയിക്കുന്നുണ്ട്. ഏതായാലും സോഷ്യല് മീഡിയയില് ഇപ്പോള് വൈറലായിരിക്കുന്നത് ഒരു ഡാന്‍സ് വീഡിയോയാണ്. ‘It’s gonna beabumpy ride ‘ എന്ന അടിക്കുറിപ്പോടെയാണ് സാനിയ സെക്കന്‍ഡുകള് മാത്രം നീണ്ടു നില്‍ക്കുന്ന ഈ വീഡിയോ…\nAll News, Today’S Specialdance, saniya iyyappanLeaveacomment\nഅവാര്‍ഡ് കിട്ടിയ സന്തോഷം ഡാന്‍സ് ചെയ്ത് ആഘോഷിച്ച് സാനിയ ഇയ്യപ്പന് ! ഹോട്ട് ഡാന്‍സിന്റെ വീഡിയോ വൈറലാകുന്നു…\nചുരുങ്ങിയ കാലം കൊണ്ട് മലയാളികളുടെ ഇഷ്ടം പിടിച്ചുപറ്റിയ കൗമാരതാരമാണ് സാനിയ ഇയ്യപ്പന്. 2014ല് പുറത്തിറങ്ങിയ മമ്മൂട്ടിച്ചിത്രം ബാല്യകാല സഖിയില്‍ബാലതാരമായാണ് സാനിയ സിനിമയില് അരങ്ങേറുന്നത്. തുടര്‍ന്ന് ക്വീന് എന്ന ചിത്രത്തിലൂടെ നായികയുമായി. നടി എന്നതിനൊപ്പം മികച്ച ഒരു ഡാന്‍സര് കൂടിയാണ് താരം. വളരെ ചെറുപ്പത്തില് തന്നെ ഡാന്‍സ് പരിശീലിച്ച് തുടങ്ങിയ ആളാണ് സാനിയ. ഡാന്‍സ് റിയാലിറ്റി ഷോയിലൂടെ കടന്ന് വന്നതിന് ശേഷമാണ് സാനിയ സിനിമയിലേക്ക് പ്രവേശിച്ചത്. ഫാഷന് രംഗത്തും തന്റേതായ ഒരു ഇരിപ്പിടം താരം നേടിയെടുത്തിട്ടുണ്ട്. അഭിനയത്തിനും മോഡലിംഗിനും ഒപ്പം ഫിറ്റ്‌നസിന്റെ കാര്യത്തിലും ഏറെ ശ്രദ്ധ പുലര്‍ത്തുന്ന സാനിയ ജിമ്മിലെ വര്‍ക്ക്ഔട്ട് സെക്ഷനുകള് മുടക്കാറില്ല. ക്വീനിന്റെ വിജയത്തെ തുടര്‍ന്ന് പ്രേതം 2, ലൂസിഫര്, കൃഷ്ണന്‍കുട്ടി പണി തുടങ്ങി, ദി പ്രീസ്റ്റ് തുടങ്ങിയ ചിത്രങ്ങളിലും സാനിയ അഭിനയിച്ചിട്ടുണ്ട്. ഇതിനെല്ലാം പുറമേ യാത്രകളെ ഏറെ പ്രണയിക്കുന്ന ഒരാള് കൂടിയാണ് സാനിയ. വിവിധ…\nമലയാളത്തിലെ യുവനായികമാരില് ശ്രദ്ധേയയാണ് സാനിയ ഇയ്യപ്പന്. ബാലതാരമായി വന്ന് ക്വീന് എന്ന സിനിമയിലെ നായികയായതോടെയാണ് താരം ശ്രദ്ധിക്കപ്പെട്ടത്. ആദ്യമായി അഭിനയിക്കുന്നത് 2014ല് പുറത്തിറങ്ങിയ ബാല്യകാലസഖി എന്ന സിനിമയില് ആയിരുന്നു. മികച്ച പ്രേക്ഷക പിന്തുണ ആദ്യ സിനിമയിലൂടെ തന്നെ താരത്തിന് ലഭിച്ചു. ഇതിനോടകം നിരവധി സിനിമകളില് ചെറുതും വലുതുമായ കഥാപാത്രങ്ങളെ താരം അവതരിപ്പിച്ചു കഴിഞ്ഞു.ഈ അടുത്ത്പുറത്തിറങ്ങിയ ഫ്രീഡം അറ്റ് മിഡ്‌നൈറ്റ് എന്ന ഹ്രസ്വ ചിത്രത്തിലെ താരത്തിന്റെ അഭിനയവും വളരെയധികം ശ്രദ്ധിക്കപ്പെടുകയും നിരൂപക പ്രശംസ നേടുകയും ചെയ്തിരുന്നു. സോഷ്യല് മീഡിയയിലും സജീവമായ താരത്തിന് ഇന്‍സ്റ്റഗ്രാമില് മാത്രം 1.7 ഫോളോവേഴ്‌സ് ഉണ്ട്.താരം ഇപ്പോള് പറഞ്ഞ വാക്കുകളാണ് ആരാധകര്‍ക്കിടയില് തരംഗമായി പ്രചരിക്കുന്നത്. സിനിമയില് ഞാന് എന്റെ ഭാവി കാണുന്നു എന്നും എനിക്ക് ലേഡി സൂപ്പര് സ്റ്റാര് ആകണമെന്നും ആണ് താരം പറഞ്ഞിരിക്കുന്നത്. ഫോട്ടോകളും വീഡിയോകളും ഏറ്റെടുക്കുന്ന ആരാധകര് തന്നെ താരത്തിന്റെ വാക്കുകളും ഏറ്റെടുത്തിരിക്കുകയാണ്.…\nAll News, Today’S Specialsaniya iyyappanLeaveacomment\nഇപ്പോള് എല്ലായിടത്തും ക്ലബ് ഹൗസ് തരംഗമാണ്. ഓരോ ചാറ്റ് റൂമിലും നിമിഷങ്ങള്‍കൊണ്ട് നൂറുകണക്കിന് ആളുകളാണ് അതിഥികളായി എത്തുന്നത്. ക്ലബ് ഹൗസ് ചര്‍ച്ചകള്‍ക്ക് സാക്ഷിയായി പലപ്പോഴും അപരിചിതരുടെ ഒരു വലിയ നിര തന്നെയുണ്ടാവും. ക്ലബ് ഹൗസിലെ ഈ പ്രവണതകളെ ഒരു വീഡിയോയിലൂടെ ട്രോളുകയാണ് നടി സാനിയ ഇയ്യപ്പന്. ഇന്‍സ്റ്റഗ്രാമിലൂടെയാണ് സാനിയ ഈ വീഡിയോ പങ്കുവെച്ചത്. നിരവധി ആളുകള് ഇതിനോടകം വീഡിയോ കാണുകയും ചെയ്തു. മികച്ച പ്രതികരണമാണ് വീഡിയോയ്ക്ക് ലഭിക്കുന്നത്.\nAll News, Today’S Specialclub house, saniya iyyappanLeaveacomment\nഎന്നെ ലിപ് ലോക്ക് ചെയ്യണമെന്നു പറഞ്ഞപ്പോള് വിജിലേഷട്ടന് ഭയങ്കര ചമ്മലായിരുന്നു ! അത് ചെയ്യുന്നതില് യാതൊരു പ്രശ്‌നവുമില്ലെന്ന് വീട്ടുകാരും പറഞ്ഞു;സാനിയ അയ്യപ്പന് പറയുന്നതിങ്ങനെ…\nമലയാള സിനിമയിലെ കൗമാരനടിമാരില് ശ്രദ്ധേയയാണ് സാനിയ ഇയ്യപ്പന്. ബാലതാരമായി മലയാള സിനിമയില് അരങ്ങേറിയ സാനിയ ക്വീന് എന്ന ചിത്രത്തിലൂടെയാണ് നായികയാവുന്നത്. പിന്നീട് പ്രേതം 2, ലൂസിഫര്, പതിനെട്ടാംപടി തുടങ്ങി നിരവധി ചിത്രത്തില് താരം വേഷമിട്ടു. കൃഷ്ണന്‍കുട്ടി പണി തുടങ്ങി എന്ന ത്രില്ലര് ചിത്രമാണ് നടിയുടെതായി ഒടുവില് പുറത്തിറങ്ങിയത്. ചിത്രത്തില് വിഷ്ണു ഉണ്ണികൃഷ്ന്റെ നായികയായാണ് സാനിയ എത്തുന്നത്. ഇപ്പോഴിത് ഈ സിനിമയുടെ അനുഭവം പങ്കുവെച്ച് രംഗത്തെത്തിയിരിക്കുകയാണ് നടി. ഒരു മാധ്യമത്തിന് നല്‍കിയ അഭിമുഖത്തില് ആയിരുന്നു നടിയുടെ തുറന്നു പറച്ചില്. ചിത്രത്തില് നടന് വിജിലേഷുമായി ചെയ്ത ചുംബനരംഗത്തെ കുറിച്ചാണ് സാനിയ മനസുതുറന്നത്. ഒരു സിനിമയുടെ കഥയ്ക്ക് ആവശ്യമായി വന്നാല് ചുംബന സീന് ചെയ്യുന്നതില് തെറ്റില്ലെന്ന് നടി പറയുന്നു. കൃഷ്ണന്‍കുട്ടി പണിതുടങ്ങി എന്ന സിനിമയിലെ ചുംബന രംഗത്തെ കുറിച്ച് പറഞ്ഞപ്പോള് ഞാന് അതിന്റെ സംവിധായകനോടും തിരക്കഥാകൃത്തിനെ കുറിച്ചും അതിനോട് ചോദിച്ചിരുന്നു. ആ…\nAll News, Today’S Specialliplock scene, saniya iyyappanLeaveacomment


അഭയയുടെ ശരീരത്തിൽ മുറിവുകളുണ്ടായിരുന്നുവെന്ന് അധ്യാപികയും, ഫോട്ടോഗ്രാഫറും, രാജ്യം ഉറ്റുനോക്കുന്ന വിധി ഇന്ന് – NavaKerala News\nHome/Crime/അഭയയുടെ ശരീരത്തിൽ മുറിവുകളുണ്ടായിരുന്നുവെന്ന് അധ്യാപികയും, ഫോട്ടോഗ്രാഫറും, രാജ്യം ഉറ്റുനോക്കുന്ന വിധി ഇന്ന്\nതിരുവനന്തപുരം/ ലോക്കല് പൊലീസും ക്രൈംബ്രാഞ്ചും ആത്മഹത്യയാണെന്ന് എഴുതി തള്ളിയ കേസില് സി.ബി.ഐ അന്വേഷണത്തിന് ശേഷമുള്ള വിചാരണക്കൊടുവിൽ അഭയകൊലക്കേസില് ഇന്ന് വിധി ഉണ്ടാവുകയാണ്. അഭയ കൊലപ്പെട്ട് 28 വർഷങ്ങൾക്കു ശേഷമാണ് രാജ്യം തന്നെ ഉറ്റുനോക്കുന്ന നിർണായക വിധി വരുന്നത്. പ്രതികളുടെ വഴിവിട്ട ബന്ധം കണ്ട അഭയയെ മര്‍ദ്ദിച്ച് അബോധാവസ്ഥയിലാക്കിയ ശേഷം കിണറ്റില് ഉപേക്ഷിച്ചുവെന്ന സി.ബി.ഐ കേസിലാണ് ഇന്ന് കോടതി വിധി പറയുക.\nസിസ്റ്റർ അഭയ കേസിൽ വിധി വരാനിരിക്കെ രണ്ടു വെളിപ്പെടുത്തലുകളാണ് ഏറ്റവും ഒടുവിലായി ഉണ്ടായത്. ഫോട്ടോഗ്രാഫർ ചാക്കോ വർഗീസിന്റെയും,അഭയയുടെ അദ്ധ്യാപിക ത്രേസ്യാമ്മയുടെയും ആണവ. അഭയയുടെ കഴുത്തിൽ നഖം കൊണ്ടുള്ള മുറിവ് ഉണ്ടായിരുന്നുവെന്നാണ് കേസിലെ ഏഴാം സാക്ഷിയായ ചാക്കോ പറഞ്ഞിരിക്കുന്നത്. മൃതദേഹത്തിന്റെ ആദ്യ ഫോട്ടോ എടുത്തത് ചാക്കോയായിരുന്നു. മുറിവ് വ്യക്തമാകുന്ന നാല് ഫോട്ടോകൾ നശിപ്പിക്കപ്പെട്ടുവെന്നും, ആദ്യം കേസ് അന്വേഷിച്ച ഉദ്യോഗസ്ഥരാണ് ചിത്രങ്ങൾ നശിപ്പിച്ചതെന്നും ചാക്കോ ആരോപിക്കുന്നുണ്ട്. തലയുടെ പിറകില് ആഴത്തില് മുറിവുണ്ടായിരുന്നുവെന്നും, അത് ഫോട്ടോ എടുക്കാൻ പൊലീസുകാർ സമ്മതിച്ചില്ലെന്നും ചാക്കോ പറഞ്ഞിട്ടുണ്ട്. 1992 മാർച്ച് 27നാണ് കോട്ടയം പയസ് ടെൻത്ത് കോണ്‍വെന്റിന്റെ കിണറ്റിൽ സിസ്റ്റർ അഭയയെ മരിച്ച നിലയിൽ കണ്ടെത്തുന്നത്. ലോക്കൽ പൊലീസും ക്രൈം ബ്രാഞ്ചും ആത്മഹത്യയെന്ന് എഴുതി തളളിയ സിസ്റ്റർ അഭയയുടെ മരണം കൊലപാതകമെന്ന് തെളിയിച്ചത് സി ബി ഐയാണ്. കേസിൽ മൊഴിമാറ്റാൻ സമ്മർദ്ദമുണ്ടായിരുന്നതാ യിട്ടാണ് അഭയയുടെ അദ്ധ്യാപിക ത്രേസ്യാമ്മ പറയുന്നത്. നീതി ലഭിക്കുമെന്ന് പ്രതീക്ഷിക്കുന്നുവെന്ന് ത്രേസ്യാമ്മ പറഞ്ഞു. അഭയയുടെ ശരീരത്തിൽ മുറിവുകളുണ്ടായിരുന്നുവെന്നും അവർ വ്യക്തമാക്കുന്നു.\nഎൽ ഡി എഫിന്റെ വിജയം, ഡി വൈ എഫ് ഐ കൊവിഡ് മാനദണ്ഡങ്ങൾ കാറ്റിൽ പറത്തി ഡി ജെ പാർട്ടി നടത്തി.


Sunday 1 April 2018 2:55 am IST\nഅല്‍പ്പം കയ്പ്പുണ്ടെങ്കിലും പോഷകമൂല്യത്തിന്റെയും ഔഷധഗുണത്തിന്റെയും കാര്യത്തില് ഒന്നാമതാണ്. പ്രമേഹത്തിന് മുതല് ആസ്മ, വിളര്‍ച്ച തുടങ്ങിയ രോഗങ്ങള്‍ക്ക് വരെ പ്രതിവിധിയായി പാവല് ഉപയോഗിക്കുന്നുണ്ട്. ഇവയ്ക്കു പുറമെ കാത്സ്യം, ഇരുമ്പ്, വിറ്റാമിന് എ, ബി, സി എന്നിവയുടെ കലവറ കൂടിയാണ് ഈ പച്ചക്കറി. ഏതു കാലാവസ്ഥയിലും വിളയിച്ചെടുക്കാവുന്ന ഏകദേശം അഞ്ചു മീറ്റര് വരെ നീളത്തില് വളരുന്ന വള്ളിച്ചെടിയാണ് പാവല് അല്ലെങ്കില് കയ്പ.\nനിലം ഒരുക്കലും കൃഷി രീതിയും\nനല്ല നീര്‍വാര്‍ച്ചയുള്ള മണല് കലര്‍ന്ന മണ്ണാണ് പാവല് കൃഷിക്ക് അനുയോജ്യം. ഒരു സെന്റ് കൃഷി സ്ഥലത്ത് പാവല് കൃഷി ചെയ്യുന്നതിന് 20 25 ഗ്രാം വിത്ത് വേണ്ടിവരും. രണ്ടു മീറ്റര് അകലം വരത്തക്കവണ്ണം വേണം ചെടികള്‍ക്കിടയിലുള്ള വരി നിര്‍മ്മിക്കാന്. ചെടി നടാനായി 50 സെ.മീ വ്യാസവും 50 സെ.മീ ആഴവും ഉള്ള കുഴികളാണ് നിര്‍മ്മിക്കേണ്ടത്. അടിവളമായി കാലിവളമോ കമ്പോസ്‌റ്റോ മേല്‍മണ്ണുമായി നന്നായി യോജിപ്പിച്ചു വേണം കുഴിയുടെ മുക്കാല്‍ഭാഗവും നിറക്കാന്. മഴക്കാലമാണെങ്കില് കുഴികള്‍ക്ക് പകരം കൂനകള് ഉണ്ടാക്കി അവയില് വിത്തുകള് നടാം. നടുന്നതിന് മുമ്പ് വിത്തുകള് ഇരുപത്തിനാലു മണിക്കൂര് വെള്ളത്തില് കുതിര്‍ത്ത ശേഷം ഈര്‍പ്പമുള്ള തുണിയില് പൊതിഞ്ഞ് മുളപ്പിച്ച് നടുന്നതാണ് ഉത്തമം.\nമുളച്ചു കഴിഞ്ഞാല് ഓരോ കുഴിയിലും ഒന്ന് രണ്ടു ചെടികള് മാത്രം നിര്‍ത്തി ശേഷിച്ചവ പറിച്ചു മാറ്റണം. ചെടി വള്ളിയിട്ട് പടരാന് തുടങ്ങുമ്പോള് പന്തല് ഇട്ടുകൊടുക്കാം. ഏപ്രില്, മെയ്, ആഗസ്റ്റ്, സെപ്തംബര് മാസത്തില് നടുന്ന ചെടികളാണ് കൂടുതല് വിളവ് തരുന്നത്. ഈ സമയത്ത് നടത്തുന്ന പാവല്‍കൃഷിയില് കീടരോഗശല്യം വളരെ കുറവായിരിക്കും. നല്ല വെയിലും നിത്യവുമുള്ള പരിചരണവും പാവലിന്റെ കീടനിയന്ത്രണത്തിന് ഏറെ സഹിയിക്കും്കായീച്ച, പച്ചത്തുള്ളന്, ചിത്രകീടം എന്നി കീടങ്ങളാണ് പ്രധാനമായും പാവല് ചെടിയെ ആക്രമിക്കാറുള്ളത്. കായ്കള് ഉണ്ടാകുന്ന സമയത്ത് അവ പേപ്പര് കൊണ്ട് പൊതിഞ്ഞു വെച്ചാല് കായീച്ചയുടെ പുഴുക്കള് കായ തുറന്നു നശിപ്പിക്കുന്നത് തടയാനാകും.\nകോഴിക്കോട് മരുതോങ്കരയിലെ ജൈവ കൃഷി ഇന്ന് കേരളം ചര്‍ച്ച ചെയ്യുകയാണ്. കൃഷിയില് നിന്നും വരുമാനം ഉണ്ടാക്കുന്നതിന് പകരം ജൈവ കൃഷിയുടെ പാഠങ്ങള് വരും തലമുറയ്ക്ക് കൂടി പകര്‍ന്ന് കൊടുക്കുകയാണ് മരുതോങ്കര ക്ലസ്റ്ററിലെ കര്‍ഷകര്. വിവിധ മേഖലകളില് തൊഴില്‍ചെയ്യുന്ന പത്ത് പേരും അവരുടെ ഭാര്യമാരും അടങ്ങുന്ന 20 അംഗ സംഘമാണ് മരുതോങ്കരയില് ക്ലസ്റ്റര് രൂപീകരിച്ച് കൃഷി ആരംഭിച്ചത്. ഏഴേക്കര് പാടത്ത് പച്ചക്കറിയിനങ്ങളായ പാവല്, വെള്ളരി, പടവലം, പീച്ചിങ്ങ, പച്ചമുളക്, കോളിഫ്‌ളവര്, വെണ്ട, തണ്ണിമത്തന്, ചീര, ചേന, ചേമ്പ്, വാഴ തുടങ്ങിയവയാണ് പ്രധാനമായും കൃഷിചെയ്യുന്നത്. ശിശുരോഗ വിദഗ്ധനായ ഡോ. സജിത്ത്, കെഎസ്ആര്‍ടിസി ജീവനക്കാരായ ഉണ്ണികൃഷ്ണന്, പ്രകാശന്, കുറ്റ്യാടി ഗവണ്‍മെന്റ് ഹയര് സെക്കന്‍ഡറി സ്‌കൂള് പ്രിന്‍സിപ്പല് വി.വി.അംബുജാഷം എന്നിവരും ക്ലസ്റ്ററിലെ അംഗങ്ങളാണ്. ജോലിത്തിരക്ക് ഉണ്ടെങ്കിലും എല്ലാ ദിവസവും പാടത്ത് എത്തി വിളകള് പരിചരിക്കാന് എല്ലാവരും പ്രത്യേകം ശ്രദ്ധിക്കാറുണ്ട്.\nനിലം തയ്യാറാക്കുന്നത് മുതല് വിളവെടുപ്പ് വരെയുള്ള ഓരോ ഘട്ടങ്ങള്‍ക്കുവേണ്ട പരിചരണവും നല്‍കുന്നത് ഇവര് തന്നെയാണ്. പൂര്‍ണ്ണമായും ജൈവ കൃഷിയായതിനാല് പച്ചക്കറിക്ക് ആവശ്യക്കാന് നിരവധിയാണ്. വിളവെടുക്കുന്നതിന് മുമ്പ് മുന്‍കൂട്ടി ബുക്ക് ചെയ്യുന്നവരും ധാരാളമാണ്. വേന് കടുത്ത സാഹചര്യത്തില് കര്‍ഷകരെല്ലാം പച്ചക്കറി പരിചരണത്തിനായി പാടത്തു തന്നെയുണ്ട്. കൃഷിയില് നിന്ന് മികച്ച വരുമാനം നേടാമെന്നതിനൊപ്പം ആനന്ദം കണ്ടെത്താമെന്നു തെളിയിച്ചിരിക്കുകയാണ് മരുതോങ്കരയിലെ കര്‍ഷക കൂട്ടായ്മ. 2014ല് കോഴിക്കോട് ജില്ലയിലെ ക്ലസ്റ്ററായി തെരഞ്ഞെടുത്ത കര്‍ഷകൂട്ടായ്മ 2016-17ല് ജില്ലയിലെ ഏറ്റവും മികച്ച ക്ലസ്റ്ററായി മാറി. ജൈവകൃഷി ചെയ്യാന് ആഗ്രഹിക്കുന്നവര്‍ക്ക് പാടത്ത് വന്ന് കൃഷി രീതികള് നേരിട്ട് കണ്ട് പഠിക്കാനും അവസരമുണ്ട്.\n(എ.ടി. ജോസ്: 9747381008)\nകുട്ടികള്‍ക്കായി കൃഷി ക്ലാസ്\nവിവിധ തൊഴില് മേഖലകള് തേടിപ്പോകുന്ന കുട്ടികളുടെ മനസിലേക്ക് കൃഷിപാഠങ്ങള് പകര്‍ന്നു നല്‍കുകയാണ് മരുതോങ്കര ക്ലസ്റ്ററിലെ കര്‍ഷകര്. കാര്‍ഷിക മേഖല നില നിന്നാല് മാത്രമേ ലോകത്തിന് നിലനില്‍പ്പുള്ളു എന്ന തിരിച്ചറിവിന്റെ ഭാഗമായിട്ടാണ് കുട്ടികളെ കൃഷി രീതികള് പഠിപ്പിക്കാന് തീരുമാനിച്ചത്.\nക്ലസ്റ്റര് അംഗമായ ഡോ. സജിത്തിന്റെ നേതൃത്വത്തിലാണ് കുട്ടികള്‍ക്ക് കൃഷിപാഠങ്ങള് പകര്‍ന്ന് നല്‍കുന്നത്. കൃഷി യന്ത്രങ്ങളായ ട്രില്ലര്, ട്രാക്ടര് തുടങ്ങിയവ പ്രവര്‍ത്തിപ്പിക്കുന്ന രീതിയും കുട്ടികളെ പഠിപ്പിക്കുന്നു. നിരവധി വിദ്യാര്‍ത്ഥികളാണ് കൃഷി പഠിക്കാന് മരുതോങ്കരയിലെ പാടത്ത് എത്തുന്നത്.\nചെറുപുഴ പഞ്ചായത്തിന് ജൈവകൃഷി അവാര്‍ഡ്; വിതരണം ചെയ്യുന്നത് രാസവളം\n'നെല്' ജയരാമന് കാണിച്ചുതന്നത്\nകൃഷി ചെയ്യാം കദളിവാഴ


പ്രതിഷേധക്കാർക്കിടയിലൂടെ നടന്നുനീങ്ങുന്ന നേതാവ്; മമ്മൂട്ടി നായകനാകുന്ന 'വൺ' വരുന്നു -\nHome Cinema പ്രതിഷേധക്കാർക്കിടയിലൂടെ നടന്നുനീങ്ങുന്ന നേതാവ്; മമ്മൂട്ടി നായകനാകുന്ന ‘വൺ’ വരുന്നു\nമമ്മൂട്ടി മുഖ്യമന്ത്രിയായി, രാഷ്ട്രീയ പശ്ചാത്തലത്തിൽ ഒരുക്കുന്ന ചിത്രമാണ് ‘വൺ’. നേരത്തെ പുറത്തുവിട്ട ചിത്രത്തിന്റെ ടീസർ സിനിമ പ്രേമികൾക്കിടയിൽ ശ്രദ്ധനേടിയിരുന്നു. ഇപ്പോഴിതാ റിലീസിനായി കാത്തിരിക്കുന്ന ചിത്രത്തിന്റെ പുതിയ പോസ്റ്ററാണ് ഏറെ ശ്രദ്ധനേടുന്നത്. പ്രതിഷേധക്കാർക്കിടയിലൂടെ നടന്നുനീങ്ങുന്ന മമ്മൂട്ടിയെയാണ് പോസ്റ്ററിൽ കാണുന്നത്. മലയാളത്തിന് നിരവധി മികച്ച ചിത്രങ്ങൾ സമ്മാനിച്ച ബോബി സഞ്ജയ് കൂട്ടുകെട്ടിൽ വിരിയുന്ന പുതിയ ചിത്രം സംവിധാനം ചെയ്യുന്നത് സന്തോഷ് വിശ്വനാഥാണ്.\nകടക്കല് ചന്ദ്രൻ എന്നായിരിക്കും മമ്മൂട്ടിയുടെ കഥാപാത്രത്തിന്റെ പേര്. നിരവധി പ്രമുഖതാരനിരകൾ അണിനിരക്കുന്ന ചിത്രം ഇച്ചായിസ് പ്രൊഡക്ഷന്റെ ബാനറാണ് നിർമിക്കുന്നത്. രാഷ്ട്രീയ പശ്ചാത്തലത്തിൽ ഒരുക്കുന്ന ചിത്രത്തിൽ പാർട്ടി സെക്രട്ടറിയായി ജോജു ജോർജും എത്തുന്നുണ്ട്. പ്രതിപക്ഷ നേതാവായി മുരളി ഗോപിയും ചിത്രത്തിൽ വേഷമിടുന്നുണ്ട്. ഇതിനുപുറമെ സംവിധായകൻ രഞ്ജിത്ത്, സലിം കുമാർ, ബാലചന്ദ്ര മേനോൻ, ശങ്കർ രാമകൃഷ്ണൻ, മാമുക്കോയ, ശ്യാമ പ്രസാദ്, രമ്യ, അലൻസിയർ, സുരേഷ് കൃഷ്ണ, മാത്യു തോമസ്, ജയകൃഷ്ണൻ, മേഘനാഥൻ, സുദേവ് നായർ, മുകുന്ദൻ, സുധീർ കരമന, ബാലാജി, ജയൻ ചേർത്തല, ഗായത്രി തുടങ്ങി വൻ താരനിരയും ചിത്രത്തിൽ പ്രത്യക്ഷപ്പെടുന്നുണ്ട്.\nചിറകൊടിഞ്ഞ കിനാവുകള് എന്ന ചിത്രത്തിന് ശേഷം സന്തോഷ് വിശ്വനാഥന് സംവിധാനം നിര്‍വഹിക്കുന്ന ചിത്രമാണ് വണ്.\nRead also:13,133 അടി ഉയരത്തിലുള്ള അത്ഭുതവീട്; അറിയാം മലനിരകൾക്ക് മുകളിൽ ഉയർന്നുപൊങ്ങിയ സോൾവേ ഹട്ടിനെക്കുറിച്ച്\nഅതേസമയം മമ്മൂട്ടിയുടേതായി അണിയറയിൽ റിലീസിനൊരുങ്ങുന്ന ചിത്രമാണ് ദ് പ്രീസ്റ്റ്. നവാഗതനായ ജോഫിന് ടി ചാക്കോയാണ് ചിത്രത്തിന്റെ സംവിധാനം നിര്‍വഹിക്കുന്നത്. മഞ്ജു വാര്യരാണ് ചിത്രത്തിൽ നായികയായി വേഷമിടുന്നത്. ആദ്യമായി മമ്മൂട്ടി മഞ്ജു വാര്യർ കൂട്ടുകെട്ടിൽ ഒരുങ്ങുന്ന ചിത്രം കൂടിയാണ് ദ് പ്രീസ്റ്റ്.\nStory Highlights: Mammoottys One Poster


'മക്കളെ തട്ടിക്കൊണ്ടുപോകുമെന്ന് അറിയിച്ചത് ആരെന്ന് മുഖ്യമന്ത്രി പറയാത്തത് എന്തുകൊണ്ട്?': കെ സുധാകരൻർ K Sudhakaran asks Pinarayi Vijayan why he did not reveal the person who informed him that his children would be abducted – News18 Malayalam\n'മക്കളെ തട്ടിക്കൊണ്ടുപോകുമെന്ന് അറിയിച്ചത് ആരെന്ന് മുഖ്യമന്ത്രി പറയാത്തത് എന്തുകൊണ്ട്?': കെ സുധാകരൻ\n''പിആർ ഏജൻസിയുടെ മൂടുപടത്തിൽ നിന്ന് പുറത്തു വന്ന പിണറായി വിജയനെയാണ് ഇന്നലെ കണ്ടത്. പൊളിറ്റിക്കൽ ക്രിമിനലിന്റെ ഭാഷയും ശൈലിയുമായിരുന്നു അദ്ദേഹത്തിന്റേത്. അതുകൊണ്ട് അതുപോലെ മറപടി പറയാനാവില്ല. ''\nLast Updated : June 19, 2021, 13:22 IST\nകൊച്ചി: മുഖ്യമന്ത്രി പിണറായി വിജയന്റെ ആരോപണങ്ങൾക്ക് മറുപടിയുമായി കെപിസിസി അധ്യക്ഷൻ കെ.സുധാകരൻ. മക്കളെ തട്ടിക്കൊണ്ടു പോകാൻ താൻ പദ്ധയിട്ടെന്ന സ്വന്തം ജീവൻ തുടിക്കുന്ന അനുഭവം എഴുതി വായിക്കുന്നത് എന്തിനാണെന്നു ചോദിച്ച സുധാകരൻ, മുഖ്യമന്ത്രിക്കാണ് കള്ളക്കടത്ത്, ഇടപാടു സംഘങ്ങളുമായി ബന്ധമെന്നും ആരോപിച്ചു. ഹൈബി ഈഡൻ എംപി, ടി ജെ വിനോദ് എംഎൽഎ, പി ടി തോമസ് എംഎൽഎ തുടങ്ങിയവർക്കൊപ്പം ജില്ലാ കോൺഗ്രസ് ഓഫിസിലാണ് സുധാകരന് പത്രസമ്മേളനത്തിനെത്തിയത്.\nAlso Read- 'പിണറായി അച്ഛന്റെ സ്ഥാനത്ത് ആയിരുന്നോ എന്ന് സംശയം; നട്ടെല്ലുണ്ടെങ്കില് എന്നെ പ്രതിയാക്കൂ'; പിണറായി വിജയന് സുധാകരന്റെ മറുപടി\nകേരളത്തിന്റെ മുഖ്യമന്ത്രി ആഞ്ഞടിച്ചു നടത്തിയ പത്രസമ്മേളനത്തിൽ ഉന്നയിച്ച ഒരുപാട് ആരോപണങ്ങൾക്കെല്ലാം അതുപോലെ മറുപടി പറയാൻ തനിക്കു സാധിക്കില്ലെന്ന മുഖവുരയോടെയാണ് സുധാകരൻ പറഞ്ഞു തുടങ്ങിയത്. പിആർ ഏജൻസിയുടെ മൂടുപടത്തിൽ നിന്ന് പുറത്തു വന്ന പിണറായി വിജയനെയാണ് ഇന്നലെ കണ്ടത്. പൊളിറ്റിക്കൽ ക്രിമിനലിന്റെ ഭാഷയും ശൈലിയുമായിരുന്നു അദ്ദേഹത്തിന്റേത്. അതുകൊണ്ട് അതുപോലെ മറപടി പറയാനാവില്ല. വ്യക്തിപരമായും താനിരിക്കുന്ന കസേരയുടെ മഹത്വവും വച്ച് പിണറായിയുടെ നിലവാരത്തിലേയ്ക്ക് താഴാൻ സാധിക്കില്ല. അദ്ദേഹം പറഞ്ഞ കാര്യങ്ങൾക്ക് മാന്യമായി മാത്രം പ്രതികരിക്കുകയാണ്. ബ്രണ്ണന് കോളജില് പിണറായിയുമായി സംഘര്‍ഷമുണ്ടായെന്നത് സത്യം. പക്ഷേ പ്രചരിപ്പിക്കാന് താല്‍പര്യമില്ല.\nAlso Read- 'പുറത്തുവന്നത് പിണറായി വിജയന്റെ യഥാർത്ഥ മുഖം; ഇത് നിലവാര തകർച്ച': വിമർശനവുമായി ചെന്നിത്തല\nമക്കളെ തട്ടിക്കൊണ്ടു പോകാൻ പദ്ധതിയിട്ടു എന്ന ആരോപണത്തിൽ ജീവൻ തുടിക്കുന്ന സ്വന്തം അനുഭവം പങ്കുവയ്ക്കാൻ മുഖ്യമന്ത്രിക്ക് എഴുതി വായിക്കണോ? ഞാൻ അനുഭവം പറയുന്നത് എഴുതിയിട്ടല്ല. മാധ്യമപ്രവർത്തകർ ചോദ്യം ചോദിക്കുന്നു. പേപ്പർ നോക്കി രാമായണം വായിക്കുന്നതു പോലെ അദ്ദേഹം വായിക്കുന്നു. ഈ സംഭവം ആരോടും പറഞ്ഞു എന്ന് പറഞ്ഞില്ല. പകരം മരിച്ചു പോയ തന്റെ സുഹൃത്തും ഫിനാൻഷ്യറും പറഞ്ഞു എന്നാണ് പറയുന്നത്. എനിക്ക് ഫിനാൻഷ്യർ ഉണ്ടായിട്ടില്ല. മരിച്ച ആൾക്കു പേരില്ലേ.. സ്ഥലമില്ലേ? മുഖ്യമന്ത്രി എന്തുകൊണ്ട് പറയുന്നില്ലെന്ന് പറയണം. എന്തുകൊണ്ട് പൊലീസിൽ പരാതി കൊടുത്തില്ല.\nAlso Read- 'എന്നെ തല്ലിയതും ചവിട്ടിയതും സ്വപ്നത്തിലാവും': കെ. സുധാകരന് മറുപടിയുമായി പിണറായി വിജയൻ\nസ്വന്തം മക്കളെ തട്ടിക്കൊണ്ടു പോകാൻ പദ്ധതിയിട്ടു എന്നറിഞ്ഞാൽ ആദ്യം പൊലീസിൽ പറയില്ലേ. എന്തുകൊണ്ടു കൊടുത്തില്ല? ഭാര്യയോടു പോലും പറഞ്ഞില്ലെന്ന് പറയുന്നത് വിശ്വസിക്കാവുന്നതാണോ? മക്കൾക്ക് ഭീഷണിയുണ്ടെന്ന് പറ‍ഞ്ഞാൽ ആദ്യം പങ്കുവയ്ക്കുന്നതു ഭാര്യയോടാണ്. പകരം മനസിൽ വച്ചിട്ട് കുറെ കഴിഞ്ഞ് രാഷ്ട്രീയ ആരോപണമായി ഉന്നയിക്കുക, പേരു പറയാതിരിക്കുക. ഇത് മുഖ്യമന്ത്രിയുടെ കസേരയ്ക്കും അന്തസിനും യോജിച്ചതല്ല. - സുധാകരൻ പറഞ്ഞു.\nAlso Read- ' എന്റെ മക്കളെ തട്ടിക്കൊണ്ടുപോകാന് സുധാകരൻ പദ്ധതിയിട്ടു'; ആരോപണവുമായി മുഖ്യമന്ത്രി പിണറായി\n'ഒറ്റച്ചവിട്ടിൽ പിണറായി വിജയന് നിലത്ത്; വളഞ്ഞിട്ടു തല്ലി; ബാലനെ തല്ലിയോടിച്ചു'; ബ്രണ്ണന് കോളജ് അനുഭവവുമായി കെ സുധാകരൻ\nFirst published: June 19, 2021, 13:22 IST\nChief Minister Pinarayi Vijayank sudhakaranRamesh chennithala


Kiran Thomas Thompil : അനുഭവങ്ങള് പാളിച്ചകള്: സ്വയാശ്രയം കോടതി ഭരണഘടന\nPosted by കിരണ് തോമസ് തോമ്പില് at Tuesday, August 11, 2009\nസര്‍ക്കാര് പ്രഫഷണല് കോളേജുകളില് സാമ്പത്തികമായി പിന്നോക്കം നില്‍ക്കുന്ന ഒരു പാട് പേര് പഠിക്കുന്നുണ്ട് എന്നതാണ് വസ്തുത.തെറ്റായി വ്യാഖ്യാനിച്ച ചില സ്ഥിതിവിവരക്കണക്ക് വെച്ചാണ് മറിച്ചു വാദിക്കുന്നത്.പണമുണ്ടായിട്ടും പൂജ്യം മാര്‍ക്കു വാങ്ങുന്നവര്‍ക്കു വേണ്ടി മെഡിക്കല് കോളേജുകള് തുറന്നുകൊടുത്ത്,കൈക്കൂലി കൊടുത്ത് പരീക്ഷ പാസാക്കുമ്പോള് നമ്മുടെ സമൂഹത്തിനുണ്ടാകുന്ന ദോഷങ്ങള് ആരും കാണുന്നില്ല.\nഎന്റെ നിഗമനത്തില് വളരെ കുറച്ചു പേര് മാത്രമാണ് സാമ്പത്തികമായി പിന്നോക്കം നില്‍ക്കുന്നവരില് സര്‍ക്കാര് പ്രഫഷണല് കോളേജില് പഠിക്കുന്നുള്ളൂ... അതില് തന്നെ അധികം പേരും സംവരണം കിട്ടി വന്നവരാണ്.\n50-50 എന്ന ആശയം വളരെ നല്ലതാണ്. പക്ഷേ ഒരു 50% ന്റെ ചിലവ് വഹിക്കേണ്ടത് മറ്റേ 50% കുട്ടികള് അല്ല. സര്‍ക്കാരാണ് അവരെ സ്പോണ്‍സര് ചെയ്യേണ്ടത്.\nസ്വാശ്രയ കോളേജ്ജുകളുടെ ചിലവു മുഴുവന് വഹിക്കുന്നത് അവരവര് തന്നെയാണ്... കെട്ടിട നിര്‍മാണവും അധ്യാപകരെ നിയമിക്കലും അവരുടെ ശമ്പളവും എല്ലാം കോളേജുകള് തന്നെയാണ് വഹിക്കേണ്ടത്. കോളേജിന്റെ വരമാനത്തില് നിന്നു ഇന്‍കം ടാക്സും സര്‍ക്കാര് പിരിക്കുന്നുണ്ട്. പിന്നെ എന്തവകാശത്തിലാണ് സര്‍ക്കാരിനു സീറ്റു നല്‍കേണ്ടത് എന്നു മനസ്സിലാകുന്നില്ല.\nസര്‍ക്കാരിനു ആത്മാര്‍ത്ഥ ഉണ്ടെങ്കില് ആ ഇന്‍കം ടാക്സില് നിന്നു തന്നെ കുറച്ചു കുട്ടികളെ പഠിപ്പിക്കാവുന്നതാണ്. (തീര്‍ച്ചയായും മെരിറ്റ് സീറ്റില് സാമ്പത്തികമായി പിന്നാക്കം നില്‍ക്കുന്നവരെ മാത്രം).\nഒരു കാര്യം സര്‍ക്കാര് തീര്‍ച്ചയായും നടപ്പാക്കണം. നിശ്ചയിച്ചിരിക്കുന്ന മാര്‍ക്കുകളില് ഒരു ഇളവും അനുവദിക്കരുത്. പ്രവേശനം സുതാര്യമാക്കാന് വ്യവസ്ഥ ചെയ്യണം.\nAugust 11, 2009 2:26 PM\nഎന്തും തല്ലി തകര്‍ക്കാന് നടന്നിരുന്ന എസ്.എഫ്.ഐ ക്കാര് ഒതുങ്ങിയതു കാണുമ്പോള് സന്തോഷമുണ്ട്.\nസാജന് income tax പിരിക്കുന്നത് കേന്ദ്ര സര്‍ക്കാരാണ് അതുകൊണ്ട് സംസ്ഥാന സര്‍ക്കാര് എങ്ങനെയാണു പഠിപ്പിക്കുക? ഇനി SFI സമരം ചെയ്തതുകൊന്ദ് ഉന്ടായ ഏറ്റവും വലിയ മാറ്റമാണ് ഇന്ന് ഇന്റര് ചര്ച്ച് കൌണ്സിലിന്റെ കീഴില് ഉള്ള കോളെജുകളിലെങ്കിലും സുതാര്യമായ പ്രവേശനം നിലവില് വന്നത്. ഇന്ന് അപേക്ഷിക്കുന്ന എല്ലാവര്ക്കും അപേഷ ഫോറം ലഭിക്കുന്നു പ്രവേശന പരീക്ഷയിലെ മാര്ക്കും +2 വിന്റെ മാര്‍ക്കും ചേര്ന്ന റാങ്ക് ലിസ്റ്റില് നിന്നും സുതാര്യമായി 80% സീറ്റിലും പ്രവേശനം നടക്കുന്നു.മുന്‍പ് അങനെ അല്ലായിരുന്നു. കോഴ നല്‍കും എന്ന് ഉറപ്പ് നല്കുന്നവര്ക്ക് മാത്രമെ അപേക്ഷാ ഫോരം ലഭിക്കുകയുള്ളായിരുന്നു. മാത്രവുമല്ല സ്വന്തമായി നടത്തുന്ന പ്രവേശന പരീക്ഷയില് നിന്നുമാണ് അന്ന് ഇവര് പ്രവേശനം നടന്നിരുന്നത്. അതിനൊക്കെ ഇന്ന് മാറ്റമുന്ടായി\nAugust 11, 2009 3:17 PM\nബാക്കി കോളേജുകളും തല്ലി പൊളിച്ചിരിന്നെങ്കില് അവരും സുതാര്യമായി പ്രവേശനം നടത്തിയേനേ അല്ലേ?\nകഴിഞ്ഞ പോസ്റ്റിന്റെ കമന്റില് ചങ്ങനാശ്ശേരി അതിരൂപതയുടെ വിദ്യാഭ്യാസ സഹായ നിധിയെക്കുറിച്ച് ഞാന് പരാമര്‍ശിച്ചിരുന്നു. തിരിച്ചടയ്ക്കേണ്ട പലിശരഹിത വായ്പയാണ് ഇത്. വിദ്യാഭ്യാസ സഹായമായി\nജൂണില് 2,60,000 രൂ, മേയില് 1,25,000 രൂ, ഏപ്രിയില് 65000രൂ, ജാനുവരി-ഫെബ്രുവരി-മാര്‍ച്ച് മാസങ്ങളിലായി 8,10,000 രൂ വിതരണം ചെയ്തു കഴിഞ്ഞു. ഇത് ഏതൊരു സമൂഹത്തിനും, സര്‍ക്കാരിനും അനുവര്‍ത്തിയ്ക്കാവുന്ന മാതൃകയാണ്.\nപൂര്‍വ്വ വിദ്യാര്‍ത്ഥികളുമായി ചേര്‍ന്ന് സ്കോളര്‍ഷിപ്പുകള് നല്കാന് കഴിയും. പൂര്‍വ്വ വിദ്യാര്‍ത്ഥികള്‍ക്ക് ചില വിദ്യാര്‍ത്ഥികളെയെങ്കിലും സ്പോണ്‍സര് ചെയ്യാന് കഴിയും.\nബാങ്കുകളുമായി ചേര്‍ന്ന് കുറഞ്ഞ പലിശയ്ക്ക് വിദ്യാഭ്യാസ വായ്പ കൊടുക്കുവാന് കഴിയുമ്. കര്‍ണ്ണാടക ഗവര്‍മെന്റ് സാമ്പത്തികമായി പിന്നോക്കം നില്ക്കുന്നവര്ക്ക് 6% പലിശയില് ലോണ് ഏര്‍പ്പാടാക്കിയിട്ടൂണ്ട്.\nസര്‍ക്കാര് കൊടുക്കുന്ന സൌജന്യങ്ങള് സാമ്പത്തികമായി പിന്നോക്കം നില്ക്കുന്നവര്‍ക്കായി പരിമിതപ്പെടുത്തിയാല് കൂടുതല് പേരെ സഹായിക്കുവാന് സര്‍ക്കാരിനു കഴിയും.\nഇതൊക്കെ നേരത്തേതന്നെ ആദ്യം മുതലുള്ള ചര്‍ച്ചകളില് ഇന്റര്‍ചര്‍ച്ച് കൌണ്‍സില് മുന്‍പോട്ടു വച്ച ആശയങ്ങളാണ്. ചിലര്‍ക്ക് അതൊക്കെ മനസിലാവാന് കുറച്ചു താമസിയ്ക്കും എന്നു മാത്രം.\nഎന്തുകൊണ്ടാണ് ഇന്റര് ചര്‍ച്ച് കൗണ്‍സിലിന്റെ നിര്‍ദ്ദേശങ്ങള് ആദ്യകാലത്ത് തള്ളപ്പെട്ടത് എന്നതും ഈ അവസരത്തില് ഓര്‍ക്കാം\nപ്രവേശനത്തില് യാതോരു സുതാര്യതയും ഇല്ലാതെ ലക്ഷങ്ങള് കോഴ നല്‍കും എന്ന് ഉറപ്പുള്ളവര്‍ക്ക് മാത്രം അപേക്ഷ ഫോറം നല്‍കി അവര്‍ക്ക് മാത്രം പ്രത്യേകം പ്രവേശനപ്പരീക്ഷ നടത്തി വിദ്യാര്‍ത്ഥികളേ പ്രവേശിപ്പിച്ചിരുന്ന ഇന്റര് ചര്‍ച്ച് കൗണ്‍സില് പറഞ്ഞിരുന്നത് അംഗീകരിക്കാന് പൊതു സമൂഹം തയ്യാറാകണമെന്നില്ല. ക്രഡിബിലിറ്റി ഇല്ലാത്തവരുടെ മുട്ടാപ്പോക്ക് വാദങ്ങളായെ അന്ന് അത് കണക്കാക്കിയുള്ളൂ\nഎന്നാല് ഇന്ന് അങ്ങനെ അല്ല മാന്യമായ രീതിയില് 80% സീറ്റിലെങ്കിലും തലവരി ഇല്ലാതെ പ്രവേശനം നല്‍കുന്ന. BPL കാര്‍ക്ക് സൗജന്യ വിദ്യാഭ്യാസം നല്‍കുന്ന ഒരു പ്രവേശന രീതി കൂണ്ടുവന്നതിന് ശേഷം ഇന്റര് ചര്‍ച്ച് കൗണസില് ക്രഡിബിലിറ്റി വീണ്ടെടുത്തു. അപ്പോള് അവര് പറയുന്ന കാര്യം ക്രഡിബിളായി തോന്നും. അലെങ്കില് രാഷ്ട്രീയക്കാര് പ്രതിപക്ഷത്തും ഭരണപക്ഷത്തും ഇരുന്നു പറയുന്ന നയമാറ്റമായെ ആളുകള് അതിന് കാണൂ. ഇന്റര് ചര്‍ച്ച് കൗണ്‍സിലിന്റെ ഭാഗത്ത് നന്മ കണ്ടാല് അത് അംഗീകരിക്കാന് മടിക്കേണ്ടതില്ല\nഇന്റര് ചര്‍ച്ച് കൗണസിലില് ക്രഡിബിലിറ്റി ഉണ്ടെന്ന് പക്ഷേ ഇപ്പോഴും വിദ്യഭ്യാസ മന്ത്രിയോ കുട്ടി സഖാക്കളോ അംഗീകരിക്കുന്നില്ലല്ലോ. ഇപ്പോഴും അവരെ പ്രതി സ്ഥാനത്തു തന്നെയല്ലേ നിര്‍ത്തിയിരിക്കുന്നത്?\nഒരു വ്യത്യാസം വന്നത് ഞാന് നേരത്തേ പറഞ്ഞതു പോലെ തല്ലി പൊളിക്കലുകള് ഇല്ല. പക്ഷേ നാട്ടുകാരുടെ മുമ്പില് പൊടിയിടാന് സി.പി.ഐ സിപിമ്മം പോരാട്ടം. ‘ഞങ്ങളാണ്’ വിദ്യാര്‍ത്ഥികളുടെ ‘രക്ഷകര്’ എന്നുള്ള കാട്ടികൂട്ടലുകള്.\nഎന്നാലും താരതമ്യേന ഈ കൊല്ലം ശാന്തമാണ്.\nഇന്റര്‍ചര്‍ച്ച് കൗണ്‍സിലിനെ കല്ലെറിയുന്നവര് സത്യം മനസിലാക്കുമോ?\n"ഇന്റര് ചര്‍ച്ച് കൗണ്‍സിലിനു കീഴില് വരുന്ന നാലു മെഡിക്കല് കോളജുകളിലെ 400 സീറ്റുകളിലേക്കും ഒരു ദന്തല് കോളജിലെ 50 സീറ്റുകളിലേക്കുമായി 2009 ല് ലഭിച്ചത് 1800 അപേക്ഷകളും സര്‍ക്കാരുമായി ധാരണയുണ്ടാക്കിയതായി പറയുന്ന എട്ടു മെഡിക്കല് കോളജുകളിലേക്കു ലഭിച്ചത് 600 അപേക്ഷകളുമായിരുന്നുവല്ലോ"\n"ഇന്റര് ചര്‍ച്ച് കൗണ്‍സിലിന്റെയും അതിനു കീഴിലുള്ള സ്ഥാപനങ്ങളുടെയും അവ നടത്തുന്ന സഭാ സമൂഹങ്ങളുടെയും സത്യസന്ധതയും സാമൂഹ്യ പ്രതിബദ്ധതയും കാലം തെളിയിക്കുകയും ജനങ്ങള് അംഗീകരിക്കുകയും ചെയ്യും. തത്കാലത്തേക്കു പൂമാലകള് നമുക്കാവശ്യമില്ല"\nഅതെ ഒരു ബുദ്ധിജീവിയുടെയും പൂമാല ആവശ്യമില്ല. കാലം തെളിയിക്കട്ടെ. ഒരു പരിധിവരെ ഇപ്പോള് തന്നെ എല്ലാവര്‍ക്കും കാര്യങ്ങളുടെ കിടപ്പു മനസിലായിട്ടൂണ്ട്.\nഓര്‍മ്മകള് നശിച്ചു പോകുമ്പോള് ഇങ്ങനെ പല എട്ടുകാലി മമ്മൂഞ്ഞുകളും ഉണ്ടാകും. പണ്ട് (2006 ഇല്) ഈ ഇന്റര് ചര്‍ച്ച് കൗണ്‍സില് അടക്കമുള്ള മഹാന്മാര് എല്ലാവരും ചേര്‍ന്ന് ഒരു പ്രവേശനപ്പരീക്ഷ നടത്തിയിരുന്നു അന്ന് അപേക്ഷാ ഫോറം ലഭിച്ചവര് 525 പേര്. അപെക്ഷിക്കുന്ന എല്ലാവര്‍ക്കും അപേക്ഷാ ഫോറം ലഭിക്കില്ല. കോഴ ഉറപ്പ് നല്‍കുന്നവര്‍ക്ക് മാത്രാം അപെക്ഷാഫോറം ലഭിക്കും . അങ്ങനെ ഒരു കാലം ഇന്റര് ചര്‍ച്ച് കൗണ്‍സിലിനും ഉണ്ടായിരുന്നു എന്ന് മറക്കാതിരുന്നാല് നല്ലത്. ചില കള്ളക്കടത്തുകാര് പരിപാടി മതിയാക്കി മാന്യമാരായ ശേഷം ഉപദേശിക്കുന്നത് പോലെ ഉണ്ട് .\nഉം.. പി.ഡി.പി തങ്ങളുടെ പൂര്‍വ കാലത്തില് ഖേ.. (ദിക്കുന്നു) എന്നു പറഞ്ഞതും അവരെ തിരഞ്ഞെടുപ്പു സഖ്യത്തില് കൂട്ടുകൂടാന് തയ്യാറായി.\nപക്ഷേ സ്വാശ്രയ ഫീസില് ഏറ്റവും മികച്ച ഫീസ് ഘടനയും കോടതി വിധികളോട് വളരെ നീതിപൂര്‍വ്വം നില്‍ക്കുന്നതുമായ ഇന്റര് കൌസിലിനോട് ഇപ്പോഴും ചിറ്റമ്മ നയം കാണിക്കുന്നതു എന്തിന്റെ പേരില് ?\nസഭയെ താറടിച്ചു കാണിക്കണം എന്നു കച്ചകെട്ടി നടക്കുന്നവര്‍ക്കു് അതിലും ഹീനമായ രീതിയില് അഡ്മിഷന് നടത്തുന്നവരോടും കരാറില് ഏര്‍പ്പെടാന് കഴിയും.\nകുറച്ച് നാളുകഴിഞ്ഞാല് കേള്‍ക്കാം ‘ഞങ്ങളാണ്’ ഇന്റര് കൌസിലിനെ ശരിയാക്കിയെതെന്ന പിതൃത്വം അവകാശപ്പെട്ടുകൊണ്ട് ചില എട്ടുകാലു മമ്മൂഞ്ഞുകള് വരുന്നത്.\nചെയ്തു പോയ അപരാധങ്ങള് മദനി എറ്റ് പറഞ്ഞിട്ടുണ്ട് . അത് പോലെ ഞങ്ങള് കോഴ വാങ്ങിയിട്ടുണ്ട് എന്ന് സഭ സ്ഥാപനങ്ങള് പറയട്ടെ . അത് കഴിഞ്ഞു തീരുമാനിക്കാം വേട്ട വേണോ വിരുന്നു വേണോ എന്നൊക്കെ . അല്ലാതെ ചരിത്രപരമായി ഞങ്ങള് നീതിമാന്‍മാരനു എന്നൊക്കെ ഗീര്‍വാണം മുഴക്കുന്നത് കാണുമ്പോള് ചിരിവരും.\nപിന്നെ സഭയുടെ സ്ഥാപനങ്ങളില് ഇപ്പോള് നല്ല പ്രവേശന രീതി ഉണ്ട് എന്ന് ഞാന് അഗികരിക്കും .പക്ഷെ അത് പണ്ടെ ഉണ്ടായിരുന്നു എന്നൊക്കെ ഗീര്‍വാണം വിട്ടാല് കാര്‍ക്കിച്ച് തുപ്പും\nസഭാസ്ഥാപനങ്ങള്‍ക്ക് ഇന്നു നല്ല പ്രവേശന രീതി ഉണ്ടെങ്കില് അതിനു പിന്നില് കോടതി വിധികള് നല്‍കിയ സ്വാതന്ത്ര്യവും വ്യക്തതയുമാണ്.\nഇടതുപക്ഷസര്‍ക്കാര് അധികാരത്തില് വന്നപ്പോഴേയ്ക്കും രൂപം കൊടുത്ത നിയമത്തിലെ വകുപ്പുകള് കിരണും അറിവുള്ളതായിരിയ്ക്കുമല്ലോ. ആ രീതിയില് പ്രവര്‍ത്തിയ്ക്കാനാവാതെ വരുമ്പോള് തീര്‍ച്ചയായും പ്രവര്‍ത്തനച്ചിലവിനായി മറ്റു മാര്‍ഗ്ഗങ്ങള് ആരായേണ്ടി വരും.\nകിരണിന്റെ ആദ്യകാലപോസ്റ്റുകളിലെ ഒന്ന് “തലവരി ഇല്ലാതാകണമെങ്കില് ന്യായമായ ഫീസ് പിരിയ്ക്കാന് അനുവദിയ്ക്കണം” എന്ന ധ്വനിയുള്ള പൌവ്വത്തില് പിതാവിന്റെ വാക്കുകളെ പരാമര്‍ശിയ്ക്കുന്നതായിരുന്നു.\nഇപ്പോള് ന്യായമെന്ന് സഭാസ്ഥാപനങ്ങള് അംഗീകരിയ്ക്കുന്ന ഫീസ് അവര് പിരിയ്ക്കുന്നുണ്ട്. അതുകൊണ്ട് തലവരി ഇല്ലാതാവുകയും ചെയ്യുന്നു.\nപിന്നെ 525 പേരുടെ കണക്ക്. ഇന്ന് 1800 ന്യായമാണെന്നു വിശ്വസിയ്ക്കാമെങ്കില് അന്ന് 525 എന്നു പറയുന്നത് സാധ്യതയില്ലാത്ത ഒരു അക്കമല്ല. പിന്നെയുള്ളതെല്ലാം ആരോപണങ്ങളാണ്. അവയെല്ലാം അസത്യമാണ് എന്ന് എനിയ്ക്കഭിപ്രായമില്ല. എങ്കിലും ഇന്നു ബേബി സ്വാശ്രയങ്ങളോടു പുലര്‍ത്തുന്ന മനോഭാവം അന്ന് കാണിച്ചിരുന്നെങ്കില് പലതട്ടിലുള്ള ഫീസ് എന്നതൊഴിച്ചുള്ള കാര്യങ്ങളിലെങ്കിലും സഭസ്ഥാപനങ്ങളുമായി സമന്വയത്തിലെത്താന് കഴിയുമായിരുന്നു.\n"വൈകുന്നേരം പവ്വത്തില് പിതാവ് ഒരു പടികൂടി മുന്നോട്ടുപോയി ഇപ്രകാരം അരുള് ചെയ്തു. തലവരി വാങ്ങാതിരിക്കണം എങ്കില് ന്യായമായ ഫീസ് വാങ്ങാന് അനുവദിക്കണമത്രേ."\n-കിരണ് തോമസ് തോമ്പില് at Monday, July 24, 2006\n"മേല്‍ക്കൂരയും ബഞ്ചുമില്ലാത്ത സര്‍ക്കാര് സ്കൂളുകള് നടത്തുന്നതു പോലെ പ്രഫഷനല് കോളജുകള് നടത്താന് സാധിക്കില്ലെന്നും ഫീസ് ഘടനയില് കാതലായ മാറ്റങ്ങള് വരുത്തിയാല് തലവരിപ്പണം വാങ്ങുന്നത് ഒഴിവാകുമെന്നും ആര്‍ച്ച് ബിഷപ് മാര് ജോസഫ് പൌവത്തില് പ്രസ്താവിച്ചു.\nതലവരിപ്പണം വാങ്ങുന്നതിനെതിരെ ജനുവരിയില് ചേര്‍ന്ന ബിഷപ് കോണ്‍ഫറന്‍സില് തീരുമാനമുണ്ടായതാണെങ്കിലും, സ്ഥാപനം നടത്തിക്കൊണ്ടുപോകാന് ബുദ്ധിമുട്ടുമ്പോള് ചിലര് അതു വാങ്ങിയേക്കും. ഇതൊഴിവാക്കാന് ന്യായമായ ഫീസ് ഘടന ഏര്‍പ്പെടുത്തുക മാത്രമേ വഴിയുള്ളു". (manorama, Evuran's comment)\n"ദീപികയിലും ചന്ദ്രികയിലും പരസ്യം കൊടുത്തൂ എന്നാണ് മനേജ്മെന്റുകള് പറയുന്നത്. ഇതില് നിന്നു തന്നേ മാനേജ്‌മന്റ് പരിക്ഷ ഒരു പുകമറയാണെന്ന് മനസ്സിലാക്കാം.പിന്നെ 30% മാത്രമേ ഈ പരീക്ഷയുടെ മാര്‍ക്ക് പരിഗണിക്കൂ. ബാക്കി +2 ന്റെ മാര്‍ക്കും അഭിമുഖത്തിന്റെ മാര്‍ക്കുമാകും പരിഗണിക്കുക.ഇതൊക്കെ നോക്കുമ്പോള് മൊത്തത്തില് ഒരു തട്ടിപ്പ് മണം വരുന്നില്ലേ?"\n-കിരണ് തോമസ് തോമ്പില് at Wednesday, August 16, 2006\n"എന്തുകൊണ്ടാണ് വെറും 525 പേര് മാത്രം പരീക്ഷക്കപേക്ഷിച്ചത് എന്ന ചോദ്യത്തിന് 70% മാര്‍ക്കുള്ളവര്‍ക്കു മാത്രമേ അപേക്ഷാ ഫോം നല്‍കിയുള്ളൂ എന്നാണ് മാനേജ്മെന്റുകളുടേ മറുപടി. പിന്നെ K.T. തോമസ് ഫീസിനെതിരേ മാനേജ്മെന്റുകള് കോടതിയില് പോയിട്ടുണ്ടെന്നും വിധി അനുകൂലമായാല് കൂടുതല് ഫീസ് നല്‍കാന് സമ്മത പത്രം ഒപ്പിട്ടുനല്‍കിയാലേ അപേക്ഷാ ഫോം നല്‍കിയുള്ളൂ പോലും. ഒരു അപേക്ഷാ ഫോറം കൊടുക്കാനുള്ള ഒാരോ നിബന്ധനകളേ."\n-കിരണ് തോമസ് തോമ്പില് at Thursday, August 17, 2006\n"എന്തു കൊണ്ട് നമുക്കും ഒരു 50:50 എന്ന സമവായത്തില് എത്താന് കഴിയുന്നില്ല എന്നത് നാം ചിന്തിക്കണം. MES ഉം ഗോകുലം ഗോപാലനും 50:50 സമമതിക്കുമ്പോള് ക്രിസ്ത്യന് മാനെജ്‌മന്റ് 25:75 ആണ് ആവശ്യപ്പെടുന്നു ഒപ്പം ന്യൂനപക്ഷ അവകാശവും. MES എല്ലാ കാര്യത്തിലും സംയമനം പാലിക്കുമ്പോള് സഭ തെരുവിലിറങ്ങി ഭീക്ഷിണി മുഴക്കുകയാണ്. മാനേജ്മെന്റുകളൂടേ പരീക്ഷകളില് മുഹമ്മദ് കമ്മിറ്റി അതൃപ്തി രേഖപ്പെടുത്തിയത് ഈ അവസരത്തില് ശ്രദ്ധേയമാണ്. അപ്പോള് സുതാര്യമല്ലാത്ത ഒരു പ്രവേശന രീതിയിലൂടേ വിദ്യാഭ്യാസ സ്ഥാപനം നടത്തുന്നത് വിശ്വാസങ്ങള്‍ക്കു ചേര്‍ന്നതാണോ എന്ന് സഭാ പിതാക്കന്മാര് അത്മപരിശോധന ചെയ്യണം." -കിരണ് തോമസ് തോമ്പില് at Friday, August 25, 2006\nകിരണിന്റെ പഴയപോസ്റ്റിലെ(2006) ചില വരികളാണ് മുകളില് ഉദ്ധരിച്ചത്.\n1. ന്യായമായ ഫീസു വന്നപ്പോള് തലവരി ഇല്ലാതായി.\n2. ന്യൂനപക്ഷാവകാശത്തോടെ സ്ഥാപനങ്ങള് നടത്തുന്നു.\n3. ഫിഫ്ടി ഫിഫ്ടിയോ ക്രോസ് സബ്‌സിഡിയോ ഇപ്പോഴും സഭയുടെ ഒരു സ്ഥാപനങ്ങളിലുമില്ല.\nഇതൊക്കെത്തന്നെയായിരുന്നു അന്നത്തെയും ആവശ്യങ്ങള്. കോടതി വിധിയുടെ സഹായത്തോടെ ഇതൊക്കെ സാധിയ്ക്കുമെന്നായി. പ്രവേശനം സുതാര്യമാക്കുവാനുള്ള മാര്‍ഗ്ഗങ്ങള് സ്വീകരിയ്ക്കാനുമായി.\nഅന്നത്തെ കിരണിന്റെ നിലപാടുകളും ഇന്നത്തെ നിലപാടുകളും താരതമ്യപ്പെടുത്തി നോക്കുക. അന്ന് വികാരത്തോടെ സംസരിച്ചിരുന്ന കിരണ് ഇപ്പോള് യുക്തിസഹമായി കാര്യങ്ങളെ സമീപിയ്ക്കുന്നു. ഇപ്പോള് ഫിഫ്ടി ഫിഫ്ടിയോട് കിരണു മമതയില്ല. ന്യൂനപക്ഷാവകാശത്തോട് വിരോധമില്ല. ഇപ്പോഴത്തെ ഫീസിനോടു പോലും കിരണിന് എതിര്‍പ്പില്ല.പ്രവേശനത്തില് പ്ലസ്‌ടു മാര്‍ക്ക് പരിഗണിയ്ക്കുന്നതിനെ അനുകൂലിയ്ക്കുകയും ചെയ്യുന്നു.\nതീര്‍ച്ചയായും ഇവിടെ മാറിയത് സഭയുടെ സ്ഥാപനങ്ങളാണെന്നു ഞാന് വിശ്വസിയ്ക്കുന്നില്ല. കാലം കഴിയും തോറും മെച്ചപ്പെട്ട പ്രോസസ്സുകള് വരുന്നു എന്നതു സത്യമാണെങ്കിലും. കോളേജിന്റെ ഭരണത്തില്, സുതാര്യത ഉറപ്പുവരുത്തുന്ന കാര്യത്തില്, കൂടുതല് വിവരങ്ങള് ജനങ്ങളില് എത്തിയ്ക്കുന്ന കാര്യത്തില് ഒക്കെ ഇന്റര് ചര്‍ച്ച് കൌണ്‍സിലും സഭാനേതൃത്വവും കൂടുതല് ശ്രദ്ധിയ്ക്കുന്നു എന്നതും നേര്.\nചങ്ങനാശ്ശേരി അതിരൂപതയ്ക്കും പോലും ഈ അടുത്തകാലത്താണ് കൃത്യമായ ഒരു വെബ്‌സൈറ്റ് ഉണ്ടായത്. പല സഭാ സ്ഥാപനങ്ങള്‍ക്കും വെബ് സൈറ്റ് നിലവില് വന്നു. അതിനോടനുബന്ധിച്ച് ഇന്റര് ചര്‍ച്ച് കൌണ്‍സിലിന്റെ മെഡിക്കല് കോളേജുകള്‍ക്കും കത്തോലിയ്ക്കാ സഭയുടെ എന്‍ജിനീയറിംഗ് കോളേജുകള്‍ക്കും വെബ്‌സൈറ്റുണ്ടായി. പ്രവേശന നടപടികള് അപ്പപ്പോള് അപ്‌ഡേറ്റു ചെയ്യാനും സംവിധാനമായി. ഇതൊക്കെ ക്രമേണ സംഭവിയ്ക്കുന്നതും സംഭവിച്ചതുമാണ്.\nജോജൂ പഴയ പോസ്റ്റിലെ കമന്റുകള് ഒക്കെ എടുത്തിട്ടത് നന്നായി.\nഅതിലെ കാര്യങ്ങള് ഒക്കെ ഒന്ന് ആത്മാര്‍ത്ഥമായി ചിന്തിച്ചാല് കാര്യങ്ങളില് വ്യക്തത വരും. വാ തുറന്നാല് ഭരണഘടന കോടതി വിധി മൗലീക അവകാശം എന്നൊക്കെ മൊഴിഞ്ഞിരുന്ന കത്തോലിക്ക സഭാ സ്ഥാപനങ്ങള്‍ക്ക് തലവരി വാങ്ങരുത് എന്ന കോടതി വിധി ബാധകമല്ല. ഞങ്ങള്‍ക്ക് നഷ്ടം വന്നാല് ഞങ്ങള് തലവരി വാങ്ങും. അത് ന്യായികരിക്കാന് പൗവത്തില് പിതാവിന് ഒരു ഉളുപ്പുമില്ല. നിലവിലുള്ള നിയമ പ്രകാരം കച്ചവടം ചെയ്താല് നഷ്ടം വരും അതിനാല് മായം ചേര്‍ത്തു വില്‍ക്കുന്നു എന്ന് കച്ചവടക്കാരന് പറയുന്ന ന്യായമാണ് അത്.\nഇനി സ്വയാശ്രയ കോളെജ് കേസ് നടത്തുമ്പോള് ഒരാള് ആ കേസില് കക്ഷിയാകാന് ശ്രമിച്ച കഥ ഓര്‍മ്മിക്കുന്നുണ്ടാകും. കെ.ടി. തോമസ് ഫീസാണ് മുഴുവന് സീറ്റിലും അന്നത്തെ കോടതി വിധികള് പ്രകാരം. ആ ഫീസില് മാത്രമേ അന്ന് മാനേജ്‌മന്റ് സീറ്റില് പോലും പ്രവേശനം നടത്താന് പാടുള്ളൂ. കേരളത്തിലെ എന്നാ മെഡിക്കല് കോളേജിലേക്കും അയാള് രജിസ്റ്റേഡ് പോസ്റ്റില് അപേക്ഷാ ഫോറത്തിന് അപേക്ഷിച്ചു. ഒരു സ്വായാശ്രയ അപ്പസ്തോലന്മാരും അപേക്ഷാ ഫോറം നല്‍കിയില്ല. ഇനി കോളെജുകള് പരസ്യം നല്‍കിയത് ദീപികയിലും ചന്ദ്രികയിലും നോക്കണേ ഒരോ കളികള്.\nഇനി 40 ലക്ഷം രൂപയാണ് അന്ന് പുഷ്പഗിരിയില് തലവര് വാങ്ങിയിരുന്നത് എന്ന് ജോജു തന്നെ സമ്മതിച്ചിട്ടുണ്ട്. 40 ലക്ഷം + ഫീസ്. ഇന്നോ 3.5 *4അത് ഒരിക്കലും 40 ലക്ഷം വരില്ല. കച്ചവടം നടത്തുകയും ഉളിപ്പില്ലാതെ ന്യായം പറയുകയും ചെയ്യുന്ന സ്ഥലത്തു നിന്ന് മാന്യമായ പ്രവേശന രീതിയിലേക്ക് സഭ വന്നപ്പോഴാണ് ഞാന് അംഗീകരിച്ചത്. മറ്റ് മാനേജ്മെന്റുകളേക്കാള് മാന്യമായ നിലപാട് സ്വീകരിച്ചപ്പോള് അംഗീകരിച്ചു. അത് സഭയുടെ ചരിത്രപരമായ നിലപാടിനെ അംഗീകരിച്ചതായി വ്യാഖ്യാനിക്കാന് ശ്രമിക്കുന്നത് കലക്കവെളത്തില് മീന് പിടിക്കാന് ശ്രമിക്കുന്നത് പോലെയാണ്.\nചന്ദ്രികയിലും ദീപികയിലും മാത്രം വിജ്‌ഞാപനം കൊടുത്തു എന്നതാണ് അന്നുണ്ടായിരുന്ന ഒരു ആരോപണം. ഇപ്പോള് ഏതൊക്കെ പത്രങ്ങളില് കൊടുക്കുന്നുണ്ട് എന്നറിയില്ല. വെബ് സൈറ്റ് ഉള്ളതുകൊന്ട് അവിടെ ഇടുന്നുണ്ട്. പത്രസമ്മേളനം നടത്തി എല്ലാവരെയും അറിയീക്കുന്നു.\nമറ്റൊന്ന് സ്വന്തമായ പ്രവേശന പരീക്ഷയാണ്. സഭയുടെ മെഡിക്കല് കോളേജുകളിലേയ്ക്കുള്ള പ്രവേശനമാണ് അങ്ങനെ നടത്തിയത്. എന്‍ജിനീയറിംഗ് കോളേജുകള് അപ്പോഴും സര്‍ക്കാരിന്റെ പ്രവേശനപ്പരീക്ഷയെ ആണ് ആശ്രയിച്ചത്. സ്വന്തമായി പ്രവേശന പ്പരീക്ഷ നടത്തുക എന്നത് മാനേജുമെന്റുകളുടെ അവകാശമാണ്. ആ നിലയ്ക്കാണ് പരീക്ഷ നടത്തിയതും. വിദ്യാര്‍ത്ഥീ പ്രസ്ഥാനങ്ങള് അലങ്കോലപ്പെടുത്താനും സര്‍ക്കാര് സംരക്ഷണം നല്കാതിരിയ്ക്കാനും ശ്രമിച്ചപ്പോള് മാനേജുമെന്റുകള് മറ്റു വഴികള് ആരാഞ്ഞു. സര്‍ക്കാരിന്റെ പ്രവേശനപ്പരീക്ഷയെ ആണ് ആശ്രയിച്ചുതന്നെ സ്വന്തം നിലയില് പ്രവേശനം നടത്തുക എന്ന രീതിയിലേയ്ക്കു മാറി.\nഇന്റര്‍വ്യൂവില് അഴിമതി സാധ്യത ആരോപിയ്ക്കപ്പെട്ടപ്പോള് അതും ഉപോക്ഷിച്ചു.\nഅങ്ങനെ ഘട്ടം ഘട്ടമായി മെച്ചപ്പെട്ട ഒരു രീതി രൂപപ്പെട്ടു വന്നു. സുതാര്യമായാല് മാത്രം പോരല്ലോ, സുതാര്യമാണെന്ന് ബോധ്യപ്പെടുത്തുക എന്ന ശ്രമകരമായ ജോലി കൂടി ഉണ്ടല്ലോ.\nഇനി അന്നത്തെ സഭയൗടെ പ്രവേശന രീതി നോക്കൂ. 525 കുട്ടികള് മാത്രം പരീക്ഷ എഴുതുന്നു. അവരെല്ലാം തന്നെ കോഴ വാഗ്ദാനം നല്‍കിയവര്. പ്രവേശന പരീക്ഷക്ക് 30% ബാക്കി +2 മാര്‍ക്കും അഭിമുഖവും. പ്രവേശനത്തിന് 40 ലക്ഷം വരെ തലവരി വാങ്ങുന്നു\nഇന്ന് സഭ എല്ലാവര്‍ക്കും അപേക്ഷാ ഫോറം നല്‍കുന്നു.\nസഭ പ്രത്യേകം പരീക്ഷ നടത്തുന്നില്ല\n50:50 എന്ന അനുപാതത്തില് +2: കോമണ് ഏണ്ട്രന്‍സ് മാര്‍ക്ക് എന്ന രീതിയില് സുതാര്യമായി പ്രവേശനം നടത്തുന്നു. അഭിമുഖത്തിന് പ്രത്യെക മാര്‍ക്കില്ല\nഈ മാറ്റത്തെ അംഗീകരിക്കാതിരിക്കുന്നത് യുക്തിഭദ്രമല്ല എന്ന് എനിക്ക് തോന്നിയതിനാലാണ് ഞാന് അംഗീകരിച്ചത്. ഈ നിലപാട് ആദ്യമേ സ്വീകരിച്ചതെങ്കില് സഭക്കൊപ്പം നില്‍ക്കുമായിരുന്നു.\nഇതിന്റെഒക്കെ ക്രെഡിറ്റ് എസ്.എഫ്.ഐക്കാണെങ്കില് ക്രെഡിറ്റ് അവരെടുത്തോട്ടെ. അല്ല ഇടതുപക്ഷത്തിനണെങ്കില് അവരും എടുത്തോട്ടെ.\n"നിലവിലുള്ള നിയമ പ്രകാരം കച്ചവടം ചെയ്താല് നഷ്ടം വരും അതിനാല് മായം ചേര്‍ത്തു വില്‍ക്കുന്നു എന്ന് കച്ചവടക്കാരന് പറയുന്ന ന്യായമാണ് അത്."\nഅതുകൊള്ളാം , നല്ല ഉപമ.\nഅന്ചു രൂപാ ഉത്പാദനച്ചിലവുള്ളത് രണ്ടു രൂപയ്ക്ക് വില്ക്കാന് സര്‍ക്കാര് നിയമമുണ്ടാക്കുന്ന കാലത്തു പരിഗണിയ്ക്കം കിരണിന്റെ ഉപമ.\nഇതാ ജോജു വീണ്ടും അവകാശ പ്രഖ്യാപനവുമായി വന്നിരിക്കുന്നു. പ്രവേശനപ്പരീക്ഷ നടത്തുക എന്നത് മാനേജുമെന്റുകളുടെ അവകാശമാണത്ര. സമ്മതിച്ചു പക്ഷേ കോഴ വാങ്ങാതിരിക്കലും നിലവിളുള്ള നിയമം അനുസരിച്ച് പ്രവേശനം നടത്തലും സഭാ സ്ഥാപനങ്ങളുടെ ഉത്തരവാദിത്വവുമാണ്. അവകാശങ്ങളേപ്പറ്റി വചാലനാകുന്നവര് ഉത്തരാവദിത്വത്തെപ്പറ്റി മറക്കുന്നു.\nഅന്നത്തെ അതായത് കെ.ടി തോമസ് ഫീസ് മാത്രമേ വാങ്ങാന് സഭക്ക് അനുവാദമുള്ളൂ. അപേക്ഷിക്കുന്നവര്‍ക്ക് എല്ലാം അപെക്ഷാ ഫോറം നല്‍കണം. കോഴ വാഗ്ദാനം ചെയ്തവര്‍ക്ക് മാത്രം നല്‍കിയാല്‍പ്പോരാ ഇതൊക്കെ പാലിക്കാന് സഭക്ക് ബാധ്യത ഇല്ലേ? ഇനില് 40 ലക്ഷം കോഴ വാങ്ങുന്നത് കോഴ്സ് നടത്താനുള്ള ബുദ്ധിമുട്ട് ഉള്ളതിനാല് അല്ലല്ലോ. അതില് ഒരു കച്ചവട സാധ്യത ഉണ്ടായിരുന്നത് കൊണ്ടല്ലേ. പിന്നെ തനിക്ക് പോലും കോഴ സമ്പ്രദായം തടായാന് കഴിയില്ല എന്ന് പറഞ്ഞത് വര്‍ക്കി വിതയത്തിലാണ് എന്നതും മറക്കാതിരിക്കുക. ചങ്ങനാശ്ശേരി രൂപതക്ക് പുറത്തും കത്തോലിക്ക സ്ഥാപനങ്ങള് ഉണ്ടല്ലോ\nകിരണ് പറയുന്നതില് നിന്നും ഞാന് മനസിലാക്കുന്ന മാറ്റങ്ങള്\n1. ഇന്ന് സഭ എല്ലാവര്‍ക്കും അപേക്ഷാ ഫോറം നല്‍കുന്നു.\n(കാരണം സഭയുടെ കോളേജിലെ ഫീസ് സഭ നിശ്ചയിയ്ക്കുന്നു, സര്‍ക്കാരിന്റെ ഫീസ് അവിടെ ബാധകമല്ല, പ്രവേശനം ആഗ്രഹിയ്ക്കുന്നവര് ആ ഫീസ് അംഗീകരിയ്ക്കുന്നു.)\n2. സഭ പ്രത്യേകം പരീക്ഷ നടത്തുന്നില്ല.\nഅതിനുണ്ടായ സാഹചര്യം ഞാന് പറഞ്ഞു. കര്‍ണ്ണാടകയിലും പല മാനേജുമെന്റുകളും ഇപ്പോള് സ്വന്തമായി പരീക്ഷ നടത്തുന്നില്ല, കാരണം അത് അവര്‍ക്ക് ഒരു ബാധ്യതയാവുന്നു.\n3. അഭിമുഖത്തിന് പ്രത്യെക മാര്‍ക്കില്ല\nഅതിനുണ്ടായ സാഹചര്യവും ഞാന് പറഞ്ഞു\n4. തലവരി വാങ്ങുന്നില്ല.\nകാരണം ന്യായമായ് ഫീസ് പിരിയ്ക്കാനുള്ള മാനേജുമെന്റുകളുടെ അവകാശം കോടതി ശരിവച്ചു.\nഞാൻ മുന്നെ എഴുതിയ കമന്റിൽ ടാക്സ് കൊദുക്കാത്തവരെ ഇൻഫ്രാസ്റ്റ്ര്ക്ചർ ഉപയൊഗിക്കുവാൻ അനുവദിക്കരുതെന്നും അതല്ല സർക്കാരിനു സാമൂഹിക ബാധ്യത നിറവേറ്റണമെന്നുണ്ടെങ്കിൽ സർക്കാർ കറൻസികൾ അതിനു വേണ്ടി അടിചിറക്കി അതുപയോഗിച്ചായിരിക്കണം ഇൻഫ്രാസ്റ്റ്ർക്ചർ വികസിപ്പിക്കേണ്ടത് എന്നും എഴുതിയിരുന്നു. എന്നാൽ ഇതിനെ കേന്ത്രീകരിച്ച് സ്വാശ്രയ ക്രോസ് സബ്സിഡിയും ഇതും ഒരു പോലെ കാണാൻ കഴിയില്ല എന്നു എഴുതി കണ്ടു. ആ കാരണങ്ങൾ നമുക്ക് പരിശോധിക്കാം.\nകോടതിയുടെ ദൃഷ്ടിയില് 100% വിദ്യാര്ത്ഥികളും കോഴ്സ് പഠിക്കാന് യോഗ്യരാണ്. അതില് 50% പേര് കൂടുതല് മിടുക്കരും 50% പേര് അയോഗ്യരുമല്ല. അവര് ഇരുവരും ഒരേ കോഴ്സ് പഠിക്കാന് യോഗ്യരായ രണ്ട് കൂട്ടര് മാത്രം.\nകോടതിക്കും ഭരണഘടനക്കും അനുസരിച്ച് 100% ആളുകളും റോഡുകളും മറ്റു ഇൻഫ്രാസ്റ്റ്ര്ക്ചറുകളും ഉപയോഗിക്കാൻ യോഗ്യർ. വഴി നടക്കാനും ആശയവിനിമയം നടത്താനും ഭരണഘടന എല്ലാവർക്കും അവകാശം നൽകുന്നുണ്ട്. റ്റാക്സ് നൽകുന്നവർ എന്നോ നൽകാത്തവർ എന്നോ ഭരണ ഘടനക്ക് ഇതിൽ ഭേദമില്ല.\nഎന്നാൽ ഈ സൌകര്യങ്ങൾ മുഴുവൻ ഉണ്ടാക്കുന്നത് നികുതിപ്പണം കൊണ്ടും. പാവപ്പെട്ടവൻ പാവപ്പെട്ടവനും നികുതി കൊടുക്കുന്നുന്ട് എന്നു പറഞ്ഞാൽ, മുണ്ട് മുറുക്കി ഉടുത്ത് അഷ്ടിചു ജീവിക്കാൻ ചിലവിടുന്നതിനു കൊടുക്കുന്ന തുച്ചമായ പരോക്ഷ നികുതി പണമുള്ളവൻ ചിലവിടുന്ന പണത്തിനു കൊടുക്കുന്ന പരോക്ഷ നികുതിയും വരുമാനത്തിനു കൊടുക്കുന്ന പ്രത്യക്ഷ നികുതിയും പരിഗണിക്കുമ്പോൾ തുച്ചം. അപ്പോൾ സർക്കാർ പണമുള്ളവൻ കൊടുക്കുന്ന നികുതി കൊണ്ട് ഉണ്ടാക്കുന്ന ഇൻഫ്രാസ്റ്റ്ര്ക്ചർ എന്തിനു പാവപ്പെട്ടവനു ഉപയോഗിക്കാൻ അനുവദിക്കണം.\nഒരു റോഡ് ഉണ്ടാക്കിയാൽ എല്ലാവർക്കും ഉപയോഗിക്കാമല്ലൊ അതിന് പ്രത്യേക നഷ്ടമൊന്നും ഇല്ല്ല്ലല്ലോ എന്നാണെങ്കിൽ ഉപയോഗം വർധിക്കുംതോറും തേയ്മാനവും കൂടും എന്നുതന്നെ.\nഞാൻ ഈയൊരു വാദം പറഞ്ഞത് മാനേജുമെന്റ് സീറ്റ്കാരൻ മെരിറ്റ് സീറ്റ് കാരന്റെ ചിലവ് വഹിക്കുന്ന സിസ്റ്റത്തിലും 50:50 കണ്ടീഷനിലും വിദ്യാഭ്യാസനിധി രൂപീകരിക്കുന്ന കാരിയത്തിലും എല്ലാം പാവപ്പെട്ടവന്റെ ചിലവു വഹിക്കുന്നത് പണക്കാരൻ തന്നെയാണ്. ഇതെല്ലാം സമത്തിൽ ഒന്നുതന്നെ എന്നു കാണിക്കാൻ വേണ്ടിമാത്രമാണ്.\nവിദ്യാഭ്യാസം ഒരു വ്യവസായമായിട്ടുള്ള സഹചര്യത്തിൽ സ്വാശ്രയ കോളേജുകൾക്ക് പരമാവധി ലാഭം കൊയ്യുക എന്നത് തന്നെയാണ് നീതി.വ്യവസായത്തിന് സാമൂഹ്യനീതി മാക്സിമം ലാഭം കൊയ്യലാണ്. ജോജു പറയും പോലെ മാന്യമായ ഫീസ് വാങ്ങി നല്ല പടന സൌകര്യങ്ങൾ നൽകുന്നിടത്ത് സ്വൊകാര്യ മേനേജുമെന്റുകളുടെ സാമൂഹിക ഉത്തരവാദിത്വം കഴിഞ്ഞു എന്നു പറയുന്നത് നല്ല കാശ് വാങ്ങി നല്ല പ്രോഡക്റ്റ് നൽകി എന്ന് പറയുന്ന ബിസിനസുകാരന്റെ മനസ്തിതി മാത്രമാണ്. വ്യവസായത്തിൽ മറിച്ചാവാൻ തരവുമില്ല.\nകിരൺ പറയുന്ന സിബി എസ് ഇ വിദ്യാർതികൾ, റ്റ്യൂഷ്യൻ പടിച്ച് എത്തുന്ന പണക്കാരുടെ മക്കളാണ് കൂടുതലും മെറിറ്റ് സീറ്റിൽ എത്തുന്നത് എന്ന വിഷയവും എന്തുകൊണ്ട് സ്വോശ്രയ കോളേജുകൾ എന്ന വിഷയവും നമുക്ക് വഴിയേ ചർച്ച ചെയ്യാം. ഈ വിഷയങ്ങൾ ഇടതുമുന്നണി അധികാരത്തിൽ വരും മുമ്പെയും ഉണ്ടായിരുന്നു എന്നും ഇടതുമുന്നണിയുടെ ഈ വിഷയത്തിലെ നിലപാട് മാറുന്നതിനും മുൻപെയും ഉണ്ടായിരുന്നു എന്നു സൂചിപ്പിക്കുക മാത്രം ഇപ്പോൾ ചെയ്യുന്നു.\nഞാൻ മുന്നെ എഴുതിയ കമന്റിൽ ടാക്സ് കൊടുക്കാത്തവരെ ഇൻഫ്രാസ്റ്റ്ര്ക്ചർ ഉപയൊഗിക്കുവാൻ അനുവദിക്കരുതെന്നും അതല്ല സർക്കാരിനു സാമൂഹിക ബാധ്യത നിറവേറ്റണമെന്നുണ്ടെങ്കിൽ സർക്കാർ കറൻസികൾ അതിനു വേണ്ടി അടിചിറക്കി അതുപയോഗിച്ചായിരിക്കണം ഇൻഫ്രാസ്റ്റ്ർക്ചർ വികസിപ്പിക്കേണ്ടത് എന്നും എഴുതിയിരുന്നു. ഞാൻ ഈയൊരു വാദം പറഞ്ഞത് മാനേജുമെന്റ് സീറ്റ്കാരൻ മെരിറ്റ് സീറ്റ് കാരന്റെ ചിലവ് വഹിക്കുന്ന സിസ്റ്റത്തിലും 50:50 കണ്ടീഷനിലും ക്രൊസ് സബ്സിഡി കാര്യത്തിലും വിദ്യാഭ്യാസനിധി രൂപീകരിക്കുന്ന കാരിയത്തിലും എല്ലാം പാവപ്പെട്ടവന്റെ ചിലവു വഹിക്കുന്നത് പണക്കാരൻ തന്നെയാണ്. ഇതെല്ലാം സമത്തിൽ ഒന്നുതന്നെ എന്നു കാണിക്കാൻ വേണ്ടിമാത്രമാണ്. അതോടൊപ്പം സാമൂഹ്യനീതി ഗവർമെന്റിന്റെ ബാധ്യതയാണ് എന്ന് പരഞ്ഞാൽ അത് ഏതറ്റംവരെ പോകാം എന്ന് കാണിക്കാൻ വേണ്ടിയും.\nവിദ്യാഭ്യാസം ഒരു വ്യവസായമായിട്ടുള്ള സഹചര്യത്തിൽ സ്വാശ്രയ കോളേജുകൾക്ക് പരമാവധി ലാഭം കൊയ്യുക എന്നത് തന്നെയാണ് നീതി.വ്യവസായത്തിന് സാമൂഹ്യനീതി മാക്സിമം ലാഭം കൊയ്യലാണ്. ജോജു പറയും പോലെ മാന്യമായ ഫീസ് വാങ്ങി നല്ല പടന സൌകര്യങ്ങൾ നൽകുന്നിടത്ത് സ്വൊകാര്യ മേനേജുമെന്റുകളുടെ സാമൂഹിക ഉത്തരവാദിത്വം കഴിഞ്ഞു എന്നു പറയുന്നത് നല്ല കാശ് വാങ്ങി നല്ല പ്രോഡക്റ്റ് നൽകി എന്ന് പറയുന്ന ബിസിനസുകാരന്റെ മനസ്തിതി മാത്രമാണ്. വ്യവസായത്തിൽ മറിച്ചാവാൻ തരവുമില്ല. അപ്പോൾ ഈ ബിസിനസിന് ന്യൂനപക്ഷപദവി ആവശ്യമുണ്ടോ എന്നും നമ്മൾ ആലോചിക്കേണ്ടതാണ്-\nകേരളത്തിൽ സ്വാശ്രയകോളേജ് വേണ്ടേവേണ്ട എന്ന് പറഞ്ഞിരുന്ന സ്തിതിയിൽ നിന്ന് സാമൂഹ്യനീതിശാസ്ത്രത്തിലേക്കും തുടർന്ന് യുഡി എഫിലൂടെ 50:50 ത്തിലേക്കും തുടർന്ന് ഇന്നത്തെ രൂപത്തിലുള്ള വ്യവസായ രൂപത്തിലേക്കും കര്യങ്ങൾ എത്തുന്നതിൽ പുരോഗമനപ്രസ്താനത്തിനുള്ള പങ്ക് കൂടി നമ്മൾ പരിശോധിക്കേണ്ടതല്ലേ. താങ്കൾ പറയുന്ന “ 50% സ്വയാശ്രയ സീറ്റില് മാത്രമല്ല 70% സര്ക്കാര് സീറ്റിലും പ്രവേശനം നേടുന്നത് ഈ സാമൂഹികമായി പിന്നോക്കം നില്ക്കുന്നവരല്ല എന്നതാണ് കേരളത്തിലെ യഥാര്ത്ഥ്യം.“ എന്നതിന്റെ പഴയ ഒരു രൂപം തന്നെയല്ലെ സ്വാശ്രയകോളേജ് രൂപീകരണത്തിന് (വിശാലാർതത്തിൽ സബ്സിഡികൾ ഇല്ലാതാക്കാനും) ആധാരമായി വന്നത്. അപ്പോൾ മാറിയത് ഇടത് പ്ക്ഷമോ അതോ ഭരണവർഗമോ? ഉന്നതവിദ്യാഭ്യാസമെഘലയിൽ ചിലവഴിക്കാൻ പണമില്ല എന്നും സ്വകാര്യമൂലധനം കൂടിയേ തീരൂ എന്നു പറഞ്ഞതും ഭരണവർഗമായിരുന്നു. കോറ്പറേറ്റുകൾക്ക് സൌജന്യമായി കൊടുക്കാൻ ഭരണകൂടത്തിന് ദാരിദ്ര്യമില്ലായെന്ന്, കഴിഞ്ഞ ബഡ്ജറ്റിൽ മാത്രം അവർക്കായി മാറ്റി വച്ചത് 68914 കോടിണെന്ന് പി സായിനാധ് ആഗസ്ത് 20 ദേശാഭിമാനിയിൽ സാക്ഷ്യം പറയുന്നു.\nമറ്റൊന്ന് വൻ റ്റ്യൂഷ്യൻ ലോബികളെ സഹായിക്കുന്ന എന്ട്രൻസ് സംഭ്രദായതെ പൊളിച്ചെഴുതി സാധാരണക്കാർക്കും എത്തിപ്പിടിക്കാവുന്ന രീതിയിൽ പ്രവേശനസമ്പ്രദായം പരിഷ്കരിച്ചുകൂടെ. ഗവർമെന്റ് കോളേജുകളിൽ നിശ്ചിത പരിധിക്ക് മുകളിൽ സാമ്പത്തിക നിലവാരമുള്ളവർ പണ്ടും ഫീസ് കൊടുത്തിരുന്നു. (മെറിറ്റിൽ കിട്ടിയാലും അല്ലെങ്കിലും). സമാനമായ രീതി ഇപ്പോഴും തുടരാവുന്നതല്ലേ.\nസെന്ട്രൽ ഗവർമെന്റിന്റെ പുതിയ വിദ്യാഭ്യാസ നയം പുറത്തുവന്ന സാഹചര്യത്തിൽ കേരളതിലെ ഇപ്പൊളത്തെ അവസ്തപോലും നിലനിറ്ത്താനാവുമോ എന്നും കണ്ടരിയേണ്ടിവരും എന്നതും വസ്തുതയാണ്. പുതിയ കേന്ദ്രനിയമത്തെ കുറിച്ചും ഒരു വിശകലനം പ്രതീക്ഷിക്കുന്നു.\nSeptember 06, 2009 8:18 PM\nthe difference here is simple. taking only one point. we are not sure that 50% merit seats goes to poor people. they might be well settled big shots.why should somebody else teach them freely?\n(Sorry for commenting in English, mozhi is not available in this computer)


64 എംപി ക്യാമറ, 4,000 എംഎഎച്ച് ബാറ്ററി; റിയൽ‌മെ എക്സ്2ഇന്ത്യയിലെത്തി - MALABAR FLASH\nHome Mobile National News Tech ദേശീയം 64 എംപി ക്യാമറ, 4,000 എംഎഎച്ച് ബാറ്ററി; റിയൽ‌മെ എക്സ്2ഇന്ത്യയിലെത്തി\n64 എംപി ക്യാമറ, 4,000 എംഎഎച്ച് ബാറ്ററി; റിയൽ‌മെ എക്സ്2ഇന്ത്യയിലെത്തി\nമുൻനിര സ്മാർട് ഫോൺ നിര്‍മാണ കമ്പനിയായ റിയൽ‌മിയുടെ പുതിയ ഹാൻഡ്സെറ്റ് ഇന്ത്യയിലെത്തി. റിയൽ‌മി എക്സ്2സ്മാർട് ഫോൺ ആണ് അവതരിപ്പിച്ചത്. നേരത്തെ പുറത്തിറങ്ങിയ റിയൽ‌മി എക്‌സ്ടിയുടെ അപ്‌ഗ്രേഡായ പുതിയ ഫോൺ റാമിന്റെ മൂന്നു വ്യത്യസ്ത വേരിയന്റുകളിലും ഇന്റേണൽ സ്റ്റോറേജിലുമാണ് വരുന്നത്.[www.malabarflash.com]\nസ്മാർട് ഫോണിന്റെ പ്രധാന ഹൈലൈറ്റുകളിലൊന്ന് അതിന്റെ ശക്തമായ 4,000 എംഎഎച്ച് ബാറ്ററിയും അതിവേഗ ചാർജിങ് സംവിധാനവുമാണ്. 30W VOOC ഫ്ലാഷ് ചാർജർ 4.0 ഉപയോഗിച്ച് 30 മിനിറ്റിനുള്ളിൽ 0% -65% മുതൽ ചാർജ് ചെയ്യാൻ കഴിയുമെന്നാണ് കമ്പനി അവകാശപ്പെടുന്നത്.\nആദ്യത്തെ ഔദ്യോഗിക വിൽപ്പന ഡിസംബർ 20 ന് ഉച്ചയ്ക്ക് 12 മുതൽ നടക്കും. റിയൽ‌മി എക്സ്2വാങ്ങാൻ താൽ‌പ്പര്യപ്പെടുന്ന ഉപഭോക്താക്കൾ‌ക്ക് റിയൽ‌മി.കോം അല്ലെങ്കിൽ ഫ്ലിപ്കാർട്ടിൽ നിന്നും വാങ്ങാം.\n64 മെഗാപിക്സൽ പ്രൈമറി സെൻസർ, 8 മെഗാപിക്സൽ അൾട്രാ വൈഡ് ആംഗിൾ സെൻസർ,2മെഗാപിക്സൽ മാക്രോ സെൻസർ,2മെഗാപിക്സൽ പോർട്രെയിറ്റ് സെൻസർ എന്നിവയുൾപ്പെടെ നാല് പിൻ ക്യാമറകളാണ് റിയൽമി എക്സ് 2ൽ വരുന്നത്. മുൻവശത്ത് സെൽഫികൾക്കായി 32 എംപി ക്യാമറയും ഉണ്ട്.\nഇന്ത്യയിൽ അതിവേഗം വളരുന്ന സ്മാർട് ഫോൺ ബ്രാൻഡായി റിയൽമി മാറിയെന്ന് കമ്പനി സിഇഒ മാധവ് ഷെത്ത് പറഞ്ഞു. പ്രവർത്തനത്തിന്റെ ആദ്യ വർഷത്തിൽ തന്നെ 1.5 കോടി ഹാൻഡ്‌സെറ്റുകളാണ് വിറ്റഴിച്ചത്. അടുത്ത വർഷം വിൽപ്പന ഇരട്ടിയാക്കാനാണ് കമ്പനി ലക്ഷ്യമിടുന്നത്.


‘ഷി നൈറ്റ് ഹോം’, തുടക്കത്തിലേ ഹൗസ്‌ഫുൾ | Kannur | Kerala | Deshabhimani | Friday Nov 8, 2019\n‘ഷി നൈറ്റ് ഹോം’, തുടക്കത്തിലേ ഹൗസ്‌ഫുൾ\nസ്വന്തംലേഖികUpdated: Friday Nov 8, 2019\nരാത്രിയിൽ വനിതകൾക്ക് സുരക്ഷിത ഇടം ഉറപ്പുവരുത്താനായി കണ്ണൂർ ജില്ലാ പഞ്ചായത്ത് ഒരുക്കിയ ഷീ നൈറ്റ് ഹോം തുടക്കത്തിൽതന്നെ വൻ ഹിറ്റ്. ആറ് ദിവസത്തിനുള്ളിൽ ഷീ നൈറ്റ് ഹോമിൽ താമസിച്ചത് 16 പേരാണ്. നഗരകേന്ദ്രത്തിൽ ഏറ്റവും സുരക്ഷിതമായി താമസിക്കാവുന്ന ഇടം എന്ന നിലയിൽ ജില്ലാ പഞ്ചായത്തിന്റെ ഏറ്റവും മികച്ച സ്‌ത്രീ സൗഹൃദ പദ്ധതിയാവുകയാണിത്.\nഒന്നിനാണ് ഹോം പ്രവർത്തനമാരംഭിച്ചത്. ഇന്റർവ്യൂവിനും മത്സര പരീക്ഷകൾക്കുമായി നഗരത്തിൽ തനിച്ചെത്തുന്നവർക്ക് ഹോട്ടലിൽ തങ്ങുന്നതിലുള്ള പ്രായോഗിക ബുദ്ധിമുട്ടുകൾക്കാണ് ഇതോടെ പരിഹാരമാവുന്നത്. അതിരാവിലെ ട്രെയിനിറങ്ങി നഗരത്തിലേക്ക് വരുന്നവർക്ക് വിശ്രമിക്കാനും പ്രാഥമികാവശ്യങ്ങൾ നിറവേറ്റാനുമുള്ള സൗകര്യവുമുണ്ട്.\nഒരേസമയം എട്ടുപേർക്ക് താമസിക്കാം. എല്ലാ മുറികളും ശീതികരിച്ചതാണ്. പരമാവധി 24 മണിക്കൂർ മാത്രമേ താമസസൗകര്യം അനുവദിക്കൂ. 300 രൂപയാണ് സർവീസ് ചാർജ്. 12 മണിക്കൂർ നേരത്തേക്ക് 150 രൂപ. രണ്ട് കെയർ ടേക്കർമാർ ഉൾപ്പെടെ മൂന്ന് ജീവനക്കാരുണ്ട്.\nതൊട്ടടുത്ത കഫേശ്രീയിൽ ഭക്ഷണവും കഴിക്കാം. തിരിച്ചുപോവാൻ ഓട്ടോയോ ടാക്‌സിയോ ലഭ്യമാക്കാനും കെയർ ടേക്കർമാർ സഹായിക്കും. 18 വയസ് പൂർത്തിയായവർക്കാണ് താമസ സൗകര്യം നൽകുന്നത്. പത്തുവയസ്സുവരെയുള്ള കുട്ടികളെയും ഒപ്പംനിർത്താം. ഇതര സംസ്ഥാനക്കാർക്കും വിദേശികൾക്കും താമസസൗകര്യം നൽകും. പൊലീസിന്റെ അറിവോടെ മാത്രമേ ഇവർക്ക് പ്രവേശനം നൽകൂ. എല്ലാവർക്കും തിരിച്ചറിയൽ കാർഡ് നിർബന്ധം.\nബുക്ക് ചെയ്യുന്നതിനുള്ള ഓൺലൈൻ സംവിധാനം ഒരുങ്ങുന്നുണ്ട്. നിലവിൽ 04972767476 നമ്പറിൽ വിളിച്ച് ബുക്ക് ചെയ്യാം. അത്യാവശ്യഘട്ടങ്ങളിൽ നേരിട്ടെത്തുന്നവർക്കും റൂം നൽകും.\nഷി നൈറ്റ് ഹോം


യു.പിയില് വീണ്ടും ട്രെയിന് പാളം തെറ്റി; 50 ഓളം പേര്‍ക്ക് പരിക്ക്; നിരവധി പേര്‍ക്ക് ഗുരുതരം\n'തലാഖിനെതിരെ പരാതിപ്പെട്ടപ്പോള് ഇസ്‌ലാമിനുവേണ്ടി സ്വയം ത്യജിക്കൂ എന്നാണ് മുതിര്‍ന്ന പുരോഹിതന് പറഞ്ഞത്' സൈറ ബാനു ഓര്‍ക്കുന്നു\nWednesday 23rd August 2017 7:24am\nലഖ്‌നൗ: ഉത്തര്‍പ്രദേശിലെ ഔറിയയില് തീവണ്ടി പാളം തെറ്റി 50 ഓളം പേര്‍ക്ക് പരിക്ക്. കഫിയാത്ത് എക്സ്പ്രസ്സ് ആണ് അപകടത്തില് പെട്ടത്. ഒരാഴ്ചക്കിടെ യു.പിയിലുണ്ടാകുന്ന രണ്ടാമത്തെ ട്രെയിനപകടമാണ് ഇന്നത്തേത്. പുലര്‍ച്ചെ 2.40നോടടുത്താണ് സംഭവം.\nAlso Read: മഞ്ചേരിയില് വീട്ടില് പ്രസവിച്ചതിനെ തുടര്‍ന്ന് മരിച്ച യുവതിയെ ‘ശഹീദാ’ക്കി കുടുംബം\nതീവണ്ടിയുടെ 10 ബോഗികളും എന്‍ജിനുമാണ് പാളം തെറ്റിയത്. ഡമ്പറുമായി കൂട്ടിയിടിച്ചതിനെ തുടര്‍ന്നാണ് അപകടം ഉണ്ടായതെന്ന് റെയില്‍വേ മന്ത്രി സുരേഷ് പ്രഭു അറിയിച്ചു.\nനിരവധി പേരുടെ നില ഗുരുതരമാണെങ്കിലും മരണമൊന്നും സ്ഥിരീകരിച്ചിട്ടില്ലെന്ന് റയില്‍വേ വക്താവ് അനില് സക്സേന പറഞ്ഞു. പരിക്കേറ്റ യാത്രക്കാരെ സമീപത്തെ ആശുപത്രികളില് പ്രവേശിപ്പിച്ചു.\nകഴിഞ്ഞ 19ന് യു.പിയിലെ മുസാഫര്‍നഗറില് തീവണ്ടി പാളം തെറ്റിയുണ്ടായ അപകടത്തില് 23 പേര് മരിച്ചിരുന്നു. ഉത്കല് എക്പ്രസായിരുന്നു അന്ന് അപകടത്തില് പെട്ടത്.


താരങ്ങൾക്ക് പരസ്പരം പൊരുത്തപ്പെട്ട് പോകാൻ പറ്റില്ലെങ്കിൽ പരമ്പര നിർത്താം; നിർമ്മാതാവ് പറഞ്ഞതിനെ കുറിച്ച് സുചിത്ര - മലയാളം ന്യൂസ് പോർട്ടൽ\nPosted on August 18, 2020, 7:56 PM\nഏഷ്യാനെറ്റിലെ വാനമ്പാടി എന്ന പരമ്പരക്ക് ആരാധകർ ഏറെയാണ്, മിനിസ്ക്രീൻ പ്രേക്ഷകർക്ക് ഏറെ പ്രിയപ്പെട്ട ഒരു പരമ്പര ആണ് വാനമ്പാടി, ഇപ്പോൾ സീരിയൽ അതിന്റെ ക്ലൈമാക്സിലേക്ക് കടന്നിരിക്കുകയാണ്. പരമ്പരയിലെ പത്മിനി എന്ന കഥാപാത്രത്തെ അവതരിപ്പിക്കുന്ന സുചിത്രയും പ്രേക്ഷകർക്ക് വളരെ പരിചിതമാണ്. നെഗറ്റീവ് ടച്ചുള്ള കഥാപാത്രമാണെങ്കിലും താരത്തിന് മികച്ച പിന്തുണയായിരുന്നു ലഭിച്ചത്. താരങ്ങളും പരമ്പര അവസാനിപ്പിക്കുന്നതിനെ കുറിച്ച് രംഗത്ത് വന്നിരുന്നു.\nഇപ്പോൾ താരം സുചിത്ര അതിനെ പറ്റി പറഞ്ഞിരിക്കുകയാണ്. തുടക്കത്തിൽ താരങ്ങൾ എല്ലാം വളരെ ഒരുമയോടെ ആയിരുന്നു അഭിനയിച്ചിരുന്നത്, എന്നാൽ പോകെ പോകെ എല്ലാം കൈവിട്ട അവസ്ഥയായിരുന്നുവെന്ന് സുചിത്ര പറയുന്നു. സീരിയല് നിര്‍ത്താനാണ് അണിയറ പ്രവര്‍ത്തകര് എല്ലാവരും ആഗ്രഹിക്കുന്നതെങ്കില് അങ്ങെ ചെയ്യാമെന്നായിരുന്നു നിര്‍മ്മാതാവ് പറഞ്ഞത് ശേഷമാണ് ഈ തീരുമാനത്തിലെത്തിയതെന്നും താരം അറിയിച്ചു.\nപരമ്പരയ്ക്കെതിരെ ചില അഭിനേതാക്കള് പരസ്യമായി വന്നതും വലിയ പ്രശ്നമായി മാറിയിരുന്നു. ഇതെല്ലാം സീരിയലിന്റെ ചിത്രീകരണത്തേയും ബാധിതക്കാനിടയായിരുന്നു. അതുകൊണ്ടാണ് 1000 എപ്പിസോഡില് സീരിയല് നിര്‍ത്താന് തീരുമാനിച്ചതെന്നും അപ്രതീക്ഷിതമായി കൊവിഡ് പ്രതിസന്ധി വന്നതോടെ ആ തീരുമാനം നടപ്പിലാക്കുകയായിരുന്നുവെന്നും സുചിത്ര അഭിമുഖത്തില് പറയുന്നു.\nസീരിയലിൽ അഭിനയിക്കുന്നതിന് മുൻപ് തനിക്ക് സിനിമയിൽ അഭിനയിക്കാൻ അവസരം ലഭിച്ചിരുന്നു, എന്നാൽ അത് തനിക്ക് സ്വീകരിക്കാൻ കഴിഞ്ഞില്ല എന്ന് സുചിത്ര പറയുന്നു. വിവാഹം ഉടൻ ഉണ്ടാകുമെന്നും, തനിക്ക് പറ്റിയ ആളെ നോക്കികൊണ്ടിരിക്കുകയാണ് എന്നും അങ്ങനെ ഒരാളെ കിട്ടിയാൽ ഉടൻ തന്നെ കാണുമെന്നും താരം പറയുന്നു.\nRelated Items:suchithra, vanambadi


ഓസീസ് മുന്‍താരം ഗാര്‍ഹിക പീഡനക്കേസില് അറസ്റ്റില് | Former Australia cricketer Michael Slater arrested for domestic violence incident\nOct 20, 2021, 03:09 PM IST\nഓസ്‌ട്രേലിയന് ടീമിന്റെ പ്രതാപകാലത്ത് ദേശീയ ടീമില് സ്ഥിരസാന്നിധ്യമായിരുന്നു ഓപ്പണിങ് ബാറ്ററായ സ്ലേറ്റര്\nമൈക്കല് സ്ലേറ്റര് | Photo: AFP\nസിഡ്‌നി: ഓസ്‌ട്രേലിയയുടെ മുന്‍താരവും കമന്റേറ്ററുമായ മൈക്കല് സ്ലേറ്റര് ഗാര്‍ഹിക പീഡനക്കേസില് അറസ്റ്റില്. സിഡ്‌നിയിലെ വീട്ടില് നിന്നാണ് താരത്തെ അറസ്റ്റ് ചെയ്തത്. കഴിഞ്ഞാഴ്ച്ച നടന്ന ഒരു സംഭവത്തെ തുടര്‍ന്നാണ് മുന് ക്രിക്കറ്റ് താരത്തെ അറസ്റ്റ് ചെയ്തതെന്ന് വ്യക്തമാക്കിയ ന്യൂസൗത്ത് വെയ്ല്‍സ് പോലീസ് കൂടുതല് വിവരങ്ങള് പുറത്തുവിട്ടിട്ടില്ല. വിശദമായി ചോദ്യം ചെയ്യുന്നതിനുവേണ്ടിയാണ് 51-കാരനായ താരത്തെ അറസ്റ്റ് ചെയ്തതെന്നും പോലീസ് വ്യക്തമാക്കി.\nഓസ്‌ട്രേലിയന് ടീമിന്റെ പ്രതാപകാലത്ത് ദേശീയ ടീമില് സ്ഥിരസാന്നിധ്യമായിരുന്നു ഓപ്പണിങ് ബാറ്ററായ സ്ലേറ്റര്. 1993 മുതല് 2001 വരെയുള്ള കാലയളവില് ഓസീസിനായി 74 ടെസ്റ്റുകളും 42 ഏകദിനങ്ങളും കളിച്ചു. ടെസ്‌റില് 5312 റണ്‍സും ഏകദിനത്തില് 987 റണ്‍സുമാണ് സമ്പാദ്യം. വിരമിച്ച ശേഷം കമന്റേറ്ററുടെ റോളില് ക്രിക്കറ്റ് കളങ്ങളില് സജീവമായിരുന്നു.\nലഹരി മരുന്നിന്റെ അടിമയായ സ്ലേറ്റര് ഭാര്യയുമായി വഴക്കിട്ടതായി നേരത്തെ റിപ്പോര്‍ട്ടുകളുണ്ടായിരുന്നു. ഓസ്‌ട്രേലിയയിലെ ടിവി അവതാരകയായ ജോ സ്ലേറ്ററാണ് ഭാര്യ. 2005 മുതല് പ്രണത്തിലായിരുന്ന ഇരുവരും നാല് വര്‍ഷത്തിന് ശേഷം വിവാഹിതരാകുകയായിരുന്നു. സ്ലേറ്ററെ വിഷാദരോഗത്തില് നിന്ന് ജീവിതത്തേലിക്ക് തിരിച്ചുകൊണ്ടുവന്നത് ജോയാണ്. ഇരുവര്‍ക്കും മൂന്നു മക്കളുണ്ട്.\nഈ വര്‍ഷം മെയ് മാസത്തില് ഓസ്‌ട്രേലിയന് പ്രധാനമന്ത്രി സ്‌കോട്ട് മോറിസിനെതിരേ കടുത്ത വിമര്‍ശനവുമായി ഓസീസ് താരം രംഗത്തെത്തിയിരുന്നു. പ്രധാനമന്ത്രിയുടെ കൈകളില് ചോരക്കറയുണ്ടെന്നായിരുന്നു സ്ലേറ്ററിന്റെ പരാമര്‍ശം. കോവിഡ് വ്യാപനത്തെ തുടര്‍ന്ന് ഇന്ത്യയിലുള്ള ഓസ്‌ട്രേലിയക്കാര്‍ക്ക് നാട്ടില് പ്രവേശന വിലക്ക് ഏര്‍പ്പെടുത്തിയതിനെ തുടര്‍ന്നായിരുന്നു സ്ലേറ്ററുടെ വിമര്‍ശനം. ആ സമയത്ത് ഐപിഎല്ലുമായി ബന്ധപ്പെട്ട് ഇന്ത്യയിലായിരുന്നു സ്ലേറ്റര്.\nContent Highlights: Former Australia cricketer Michael Slater arrested for domestic violence incident


ആത്മഭാഷണത്തിന്റെ മാധ്യമമാണ് മാതൃഭാഷ. ചിന്തയും ഭാഷയും, ആത്മാവും ശരീരവും എന്നപോലെ അവിഭാജ്യമാണ്. ചിന്തിക്കുവാൻ ഭാഷയുടെ പിൻബലം കൂടിയേതീരൂ. പ്രാകൃത മനുഷ്യനിൽ നിന്ന് ആധുനികമനുഷ്യനിലേക്കുളള വളർച്ച ഭാഷാപുരോഗതിയുമായി വളരെയേറെ ബന്ധപ്പെട്ടിരിക്കുന്നു. ഏറ്റവും കൂടുതൽ വികാസം പ്രാപിച്ച ഭാഷ സംസാരിക്കുന്ന രാജ്യക്കാർ സാമ്പത്തിക സാമൂഹിക സാംസ്‌കാരികരംഗങ്ങളിലും വികാസം നേടിയവരാണ്. മറ്റൊരു തരത്തിൽ പറഞ്ഞാൽ, വികസിതരാജ്യങ്ങളിലെ ഭാഷയ്‌ക്ക് ആ രാജ്യത്തെ സർവമണ്‌ഡലങ്ങളിലും പ്രചാരമുണ്ടായിരിക്കും. ജനതയുടെ ജീവിതനിലവാരം ഉയർത്തുന്നതിൽ അവരുടെ ഭാഷയ്‌ക്ക് നിർണ്ണായക പങ്കുണ്ട്. അതുകൊണ്ടുതന്നെ സ്വാഭിമാനമുളള ജനത മാതൃഭാഷയ്‌ക്ക് പ്രധാനപ്പെട്ട സ്ഥാനം കൽപ്പിക്കുന്നു. ആത്മാഭിമാനമുളള ജനതയ്‌ക്കേ സ്വാശ്രയത്വം കൈവരിക്കാനും കഴിയൂ. അതുകൊണ്ട് ഒരു ജനതയുടെ പുരോഗതിയെ സംബന്ധിച്ച അന്വേഷണത്തിൽ അവരുടെ ഭാഷാപരിചരണം പ്രധാനവിഷമമായിത്തീരുന്നു.\nവ്യക്തിത്വ വികാസത്തിന്റെ എല്ലാ ഘട്ടങ്ങളിലും മാതൃഭാഷ സുപ്രധാനമായ പങ്കു വഹിക്കുന്നുണ്ട്. ഒരുവന്റെ ആത്മസത്ത അരക്കിട്ടുറപ്പിക്കുന്നത് അവന്റെ ഭാഷയിലൂടെയാണ്. സമൂഹത്തിൽ ഒരാളുടെ സ്വത്വം നിർണ്ണയിക്കുന്നതും സ്വന്തം ഭാഷയാണ്. വസ്‌തുതകളെ സംബന്ധിച്ച ശരിയായ ബോധമാണ് മനുഷ്യന്റെ സ്വത്വബോധത്തിന്റെ അടിസ്ഥാനഘടകം. മനുഷ്യന് ബോധം ആർജിക്കുന്നതിനുളള മാധ്യമം ഭാഷയാണ്. അറിവുകൾ പ്രാഥമികമായും മാതൃഭാഷയിലൂടെയാണ് നമ്മുടെ ബോധതലത്തിലെത്തുന്നത്.\nജനങ്ങൾ പരസ്‌പരം ആശയവിനിമയം ചെയ്യാതിരിക്കാൻ നിർവാഹമില്ലാത്ത ഘട്ടത്തിൽ ഉരുത്തിരിയുന്ന ഒരു ജൈവോൽപ്പന്നമാണ് സ്വന്തം ഭാഷ. സാമ്രാജ്യ ശക്തികൾ അടിമകളെ സൃഷ്‌ടിക്കുന്നത് മാതൃഭാഷാനിരാസത്തിലൂടെയാണ്. ഇതുകൊണ്ടുതന്നെ മാതൃഭാഷാഭിമാനമില്ലാത്തവർ പരാശ്രിതരായി, അടിമത്തമനോഭാവമുളളവരായിത്തീരുന്നു. അടിമത്തത്തിനെതിരെ സാമ്രാജ്യശക്തികളോടു പടപൊരുതിയിട്ടുളള ജനത സ്വന്തം മൊഴി വീണ്ടെടുക്കാൻ കഠിനമായി ശ്രമിച്ചിട്ടുണ്ട്. കൊറിയ, ഫിലിപ്പൈൻസ്, ചൈന തുടങ്ങി അനേകം രാജ്യങ്ങളുടെ ചരിത്രം ഈ വസ്‌തുത വെളിവാക്കുന്നു.\nഭാഷയാണ് വിജ്ഞാനലോകത്തേക്കുളള കവാടം, സംസ്‌കാരവും ഭാഷയും പരസ്‌പരം ബന്ധപ്പെട്ടിരിക്കുന്നു. ഓരോ ഭാഷയും അതുൾക്കൊളളുന്ന സംസ്‌കാരത്തോടും, സംസ്‌കാരം അതിന്റെ വാങ്ങ്‌മയത്തോടും വേർതിരിക്കാനാവാത്തവിധം കെട്ടുപിണഞ്ഞിരിക്കുന്നു. ഭാഷയിലൂടെ അറിവും അറിവിലൂടെ വിദ്യാഭ്യാസവും അതിലൂടെ സാംസ്‌കാരികമായ ഉണർവ്വും ഒരാൾ സ്വായത്തകമാക്കുന്നു. മാതൃഭാഷയ്‌ക്ക് സമൂഹത്തിൽ അതിപ്രധാനമായ പങ്കാണുളളത്.\nമാതൃഭാഷാസംരക്ഷണം ജനതയിൽ സ്വത്വബോധമുണ്ടാക്കുന്നു. അതുവഴി സാംസ്‌കാരിക പുരോഗതിയും സാമൂഹികോന്നമനവും സംജാതമാകുന്നു. സമൂഹത്തെ നിരന്തരം മുന്നോട്ട് നയിക്കുന്ന ശക്തിയാണു മാതൃഭാഷ.\nലോകരാജ്യങ്ങളുടെ ചരിത്രം പരിശോധിച്ചാൽ മാതൃഭാഷകൾക്കുവേണ്ടി ജനസമൂഹം നടത്തിയ ത്യാഗപൂർവമായ ഒട്ടേറെ പോരാട്ടങ്ങളെ സംബന്ധിച്ച വസ്‌തുതകൾ കണ്ടെത്താം. സ്വാതന്ത്ര്യലബ്‌ധി ജനതയുടെ ഭാഷാഭിമാനം വളർത്തുന്നു. കൊറിയ, മലേഷ്യ, ഇന്തോനേഷ്യ തുടങ്ങിയ രാജ്യങ്ങൾ സാമ്രാജ്യത്വശക്തികളുടെ അധിനിവേശത്തിൻകീഴിൽ നിന്നു സ്വതന്ത്രമായപ്പോൾ ഭാഷാസംരക്ഷണത്തിന് മുൻതൂക്കം നല്‌കിയിട്ടുണ്ട്.\nമലയാളികളുടെ മാതൃഭാഷയായ മലയാളം, പ്രാചീനവും ദ്രാവിഡഭാഷാഗോത്രത്തിൽ ഏറെ പ്രാധാന്യമുളളതുമായ ഭാഷയാണ്. ലോകത്തിലെ ഭാഷകളിൽ ഇതിന് 27-ാം സ്ഥാനമാണുളളതെന്ന് ഇതിനെക്കുറിച്ചുളള സ്ഥിതിവിവരക്കണക്കുകൾ തെളിയിക്കുന്നു. മലയാളഭാഷോൽപത്തിയെക്കുറിച്ച് ഭാഷാശാസ്‌ത്രജ്ഞൻമാർക്കിടയിലും പണ്ഡിതൻമാർക്കിടയിലും അഭിപ്രായഭേദങ്ങളുണ്ടെങ്കിലും ഒരുകാര്യം അംഗീകരിക്കപ്പെട്ടിട്ടുണ്ട്‌ഃ തനിമയുളള സ്വതന്ത്രഭാഷയാണ് മലയാളം.\nകേരളത്തിന്റെ സമഗ്രമായ വികസനത്തിന് മലയാളികളുടെ മാതൃഭാഷയായ മലയാളം ഇവിടത്തെ സർവ്വ വ്യവഹാരമണ്ഡലങ്ങളിലും പ്രസരിക്കേണ്ടതുണ്ട്. കേരളീയകല, സംസ്‌കാരം തുടങ്ങിയവയുടെ പ്രചാരണം മലയാളഭാഷയുടെ വികാസവുമായി ബന്ധപ്പെട്ടിരിക്കുന്നു.\nശാസ്‌ത്രം, കൃഷി, വിദ്യാഭ്യാസം, വ്യവസായം എന്നീ രംഗങ്ങളിലെല്ലാം സ്വന്തം ഭാഷ പ്രചരിപ്പിച്ച് പുരോഗതി നേടിയ രാജ്യങ്ങളാണ് ചൈന, ജപ്പാൻ, ഫ്രാൻസ്, ജർമനി തുടങ്ങിയവ. അവിടത്തെ സർവകലാശാലകളിൽ ശാസ്‌ത്രീയകൃഷിരീതികളെപ്പറ്റി അവരുടെ ഭാഷയിൽ പഠനഗവേഷണങ്ങൾ നടത്തുകയും അതിന്റെ ഫലം അവിടത്തെ കർഷകനിൽ എത്തിച്ചേരുകയും ചെയ്യുന്നു. പ്രസ്‌തുത സർവകലാശാലകളിൽ പഠിക്കുന്നവർക്ക് നാടിന്റെ കൃഷിയെക്കുറിച്ചും അതിന്റെ നാനാരീതികളെക്കുറിച്ചും വേണ്ട അറിവുണ്ട്. അവരുടെ ഗവേഷണഫലങ്ങൾ കൃഷിക്കാരുടെ ഭാഷയിൽ തിരികെ ലഭിക്കുമ്പോൾ നാടിന്റെ പുരോഗതി സാധ്യമാകുന്നു.\nകേരളം വികസനപ്രതിസന്ധി നേരിടുന്ന സംസ്ഥാനമാണ്. പരാശ്രിതരും ഉപഭോഗസംസ്‌കാരത്തിന്റെ അടിമകളുമാണ് ഇന്നാട്ടിലെ ഭൂരിപക്ഷം പേരും. ഈ ദുസ്ഥിതിക്കു പിന്നിൽ മലയാളികളുടെ മാതൃഭാഷാവഗണന ഒരു മുഖ്യപങ്കു വഹിക്കുന്നുണ്ട്.\nപിഞ്ചുക്കുഞ്ഞുങ്ങളെ മാതൃഭാഷയിൽനിന്ന് എത്രകണ്ട് അകറ്റാമോ അത്രകണ്ട് അകറ്റുന്ന വിദ്യാഭ്യാസരീതിയാണിവിടെ നിലവിലിരിക്കുന്നത്. മലയാളഭാഷയിലൂടെ അധ്യായനം നിർവ്വഹിച്ചാൽ ഭാവി തുലയുമെന്ന മിഥ്യാധാരണ പരത്തി രക്ഷിതാക്കളെയും കുട്ടികളെയും വലയിൽ വീഴ്‌ത്തുന്ന വിദ്യാഭ്യാസക്കച്ചവടക്കാരാണിതിന്റെ പിന്നിൽ. ഉദ്യോഗസ്ഥമാധ്യമലോബികളും ഇതിനെ ഒളിഞ്ഞും തെളിഞ്ഞും പിന്തുണയ്‌ക്കുന്നു.\nമലയാളം ഈസ് എ ഫണ്ണി ലാംഗ്വേജ് എന്ന ഉളളിൽത്തട്ടി പറയുന്ന മലയാളമറിയാത്ത മലയാളിക്കുട്ടികൾ (?) വളർന്ന് ബിരുദങ്ങളും ബിരുദാനന്തരബിരുദങ്ങളും നേടുന്നു. (സ്വന്തം ഭാഷയറിയാതെ ഉന്നതവിദ്യാഭ്യാസം കരസ്ഥമാക്കാൻ പറ്റു‍ുന്ന മറ്റേതെങ്കിലും നാട് ഈ ഭൂമുഖത്തുണ്ടാവുമോ?) ഇത്തരക്കാർ നമ്മുടെ കാർഷിക സർവകലാശാലയിൽ കൃഷിയെപ്പറ്റി പഠിച്ച് ഗവേഷണം നടത്തുന്നു. നുകവും കലപ്പയും തൂമ്പയും മറ്റു കാർഷികോപകരണങ്ങളും എന്തെന്നറിയാത്ത തലമുറ ഇവിടെ കൃഷിവിദഗ്‌ദ്ധരായി വിരാജിക്കുന്നു. സാധാരണകർഷകന്റെ ഭാഷ അവർക്കന്യമാകുന്നു. അവരുടെ ഗവേഷണപ്രബന്ധങ്ങൾ അലമാരയിൽ ചിതലരിക്കുമ്പോൾ നശിക്കുന്നത് നാടിന്റെ കാർഷികമേഖലയും.\nസ്വഭാഷയിലൂടെ സ്വന്തം മണ്ണിന്റെ ഗന്ധമുൾക്കൊണ്ടുവളർന്നുവരുന്നവർക്കു മാത്രമേ ഇവിടത്തെ കാർഷികമേഖല അഭിവൃദ്ധിപ്പെടുത്താനാകൂ. ശാസ്‌ത്രസാങ്കേതികരംഗത്തും വ്യവസായികമേഖലയിലും ഇത്തരത്തിലുളള മാതൃഭാഷാനിരക്ഷരർ നേതൃത്വം വഹിക്കുന്നതാണ് ഇവിടത്തെ വികസനത്തകർച്ചക്കു മുഖ്യകാരണം. ഈ തകർച്ച മൂല്യത്തകർച്ചക്കും കാരണമാകുന്നു. ആത്മഹത്യാപ്രവണത, മദ്യപാനാസക്തി, സ്‌ത്രികൾക്കെതിരെയുളള ലൈംഗികപീഡനം എന്നിവ പെരുകുന്നത് ഈ തകർച്ചയുടെ ലക്ഷണങ്ങളിൽ ചിലതാണ്.\nആഗോളവൽക്കരണം ഈ രോഗാവസ്ഥയെ കൂടുതൽ സങ്കീർണമാക്കുകയും രക്ഷപ്പെടാനുളള പഴുതുകൾ ഒന്നൊന്നായി അടയ്‌ക്കുകയും ചെയ്യുന്നു.\nഈ വിപത്തിനെതിരെ പ്രതിരോധത്തിന്റെ ശക്തമായ ഒരു നിര സൃഷ്‌ടിക്കുവാൻ മിനക്കെടാതെ മലയാളി ബുദ്ധിജീവികൾ സസുഖം കഴിയുന്നു. അവാർഡുകൾ, ലാവണങ്ങൾ എന്നിവ തരപ്പെടുത്തി വിനീതവിധേയരായി കഴിഞ്ഞുകൂടുന്നു. ഒറ്റപ്പെട്ട ക്രിയാത്മകശബ്‌ദങ്ങളെ സംഘടിതരായി എതിർത്തുതോൽപ്പിക്കാൻ ഇവർ ഒത്തുചേരുന്നു. അത്തരം വേറിട്ട ശബ്‌ദങ്ങളെ തമസ്‌കരിക്കുകയോ ഫാസിസ്‌റ്റു രീതിയിൽ ആക്രമിക്കുകയോ ചെയ്യുന്നു.\nനവംബർ മാസത്തിൽ (കേരളപ്പിറവി) ആനയും അമ്പാരിയും പിന്നെ സെറ്റുമുണ്ടുടുത്ത കുറെ സ്‌ത്രീകളുമുണ്ടെങ്കിൽ മലയാളത്തിനുവേണ്ടി മുതലക്കണ്ണീരൊഴുക്കാൻ രാഷ്‌ട്രീയക്കാർക്കൊപ്പം ഭാഷാസ്‌നേഹികളായ(?) സാഹിത്യസാംസ്‌കാരികനായകന്മാരും മുൻപന്തിയിലുണ്ടാവും. പത്തൻപതു വർഷമായി മാറ്റമില്ലാതെ തുടരുന്ന പരിപാടിയാണിത്.\nആധുനിക സാങ്കേതികപദങ്ങൾ ഉൾപ്പെടുത്തിക്കൊണ്ട് മലയാളഭാഷാനിഘണ്ടു നിർമ്മിക്കുക, മലയാളത്തിനു തനതായൊരു വ്യാകരണഗ്രന്ഥം രചിക്കുക, ലിപിമാനകീകരണം നടപ്പിലാക്കുക, കേരളത്തിലെ മലയാളിക്കുട്ടികൾക്ക് മലയാളപഠനം നിർബന്ധമാക്കുക, കേരളത്തിൽ ജോലിചെയ്യുന്ന മലയാളികൾക്ക് മലയാളത്തിലുളള പ്രവൃത്തിപരിചയം നിർബന്ധിതയോഗ്യതയായി വ്യവസ്ഥ ചെയ്യുക, ഭരണം പൂർണ്ണമായി മലയാളത്തിലാക്കുക തുടങ്ങിയ കാര്യങ്ങൾ എത്രയും പെട്ടെന്ന് നടപ്പിലാക്കേണ്ടതുണ്ട്. കേരളത്തിലെ സർക്കാരും സർവകലാശാലകളും ഒത്തൊരുമിച്ചു പ്രവർത്തിച്ചാലെ ഇവയൊക്കെ നടപ്പിലാകൂ. രാഷ്‌ട്രീയക്കാരും ഭാഷാസാഹിത്യ സാംസ്‌കാരികനായകന്മാരും ഇതിനായി നിരന്തരം ശബ്‌ദമുയർത്തേണ്ടതുണ്ട്.\nപക്ഷേ, എന്തുകൊണ്ടോ ഇപ്പറഞ്ഞതൊന്നും ഇവിടെ നടപ്പിലാകുന്നില്ല. അതുകൊണ്ട് അത്താഴപ്പട്ടിണിക്കാരനും എനിക്കെന്തിനു മലയാളം എന്നുരുവിട്ടുകൊണ്ട് സ്വന്തം കുട്ടിയെ കോട്ടും ടൈയും കെട്ടി വിദ്യാഭ്യാസക്കച്ചവടക്കഴുകന്മാർക്കു മുന്നിൽ എറിഞ്ഞുകൊടുക്കുന്നു.\nഈ വിഷമവൃത്തം ഭേദിക്കാൻ കഴിവുളള രാഷ്‌ട്രീയ ഇച്ഛാശക്തി മലയാളിക്കുണ്ടാവുമെങ്കിൽ മലയാളിക്കെന്തിനും വേണം മലയാളം എന്ന തിരിച്ചറിവുണ്ടാകും. അതുവരെ തനിക്കെന്തിനു മലയാളമെന്നു ചോദിക്കുന്ന മലയാളികളുടെ എണ്ണം പെരുകിക്കൊണ്ടേയിരിക്കും!


gautam gambhir ലൈംഗിക തൊഴിലാളികളുടെ പെൺമക്കളെ സഹായിക്കാനൊരുങ്ങി മുൻ ഇന്ത്യൻ ക്രിക്കറ്റ് താരവും ഈസ്റ്റ് ഡല്ഹിയിൽനിന്നുള്ള എംപിയുമാണ് ഗൗതം ഗംഭീർ. ന്യൂഡൽഹി ഗാസ്റ്റിൻ ബാസ്റ്റ്യൻ റോഡിലെ ലൈംഗിക തൊഴിലാളികളുടെ മക്കള്ക്കു വേണ്ടിയാണ് ഗംഭീർ പുതിയ പദ്ധതി പ്രഖ്യാപിച്ചത്. പാങ്ക് (PAANKH) എന്ന എന്ജിഒയുടെ ഭാഗമായി പ്രായപൂർത്തിയാകാത്ത 25 പെൺകുട്ടികളെ ഏറ്റെടുക്കും.gautam gambhir “എല്ലാവർക്കും മാന്യമായി ജീവിക്കാനുള്ള അവകാശമുണ്ട്. ഈ കുട്ടികൾക്ക് ഞാൻ കൂടുതൽ അവസരങ്ങൾ നൽകുകയാണ്. സ്വപ്നങ്ങൾ ലക്ഷ്യമാക്കി അവർക്കു ജീവിക്കാം. അവരുടെ ജീവിതം, വിദ്യാഭ്യാസം, ആരോഗ്യം More


തമിഴർ ഹിന്ദിയെ വെറുക്കുന്നതിനെ കുറ്റംപറയാൻ പറ്റില്ല - Boolokam\nHome Columns Criticism തമിഴർ ഹിന്ദിയെ വെറുക്കുന്നതിനെ കുറ്റംപറയാൻ പറ്റില്ല\nഒരു കാലത്തു തമിഴർക്കു എന്താണ് ഹിന്ദിയോട് ഇത്ര വെറുപ്പ് എന്നു ആലോചിച്ചിട്ടുണ്ട്. ഇത് ഒരു തരം ‘ഭാഷ പ്രാന്ത്’ ആയി കണ്ടിരുന്നു. പിന്നീട് ഇന്ത്യയിലെ ഓരോ സമൂഹങ്ങളുടെയും വേരുകൾ അന്വേഷിച്ചു പോയപ്പോൾ, ചരിത്രങ്ങൾ അന്വേഷിച്ചു പോയപ്പോൾ കണ്ടത് ഏകദേശം 2600 വർഷങ്ങളായി ഹിന്ദിയും, സംസ്കൃതവും ഇന്ത്യൻ ജനതയുടെ മേൽ അടിച്ചേൽപ്പിക്കുന്ന ഭാഷകളാണെന്നു മനസ്സിലായി, ഇന്നത്തെ ഇറാന്റെ പ്രാന്തപ്രദേശങ്ങളിൽ ഉടലെടുത്ത ഭാഷകളായിരുന്നു ഹിന്ദിയും സംസ്കൃതവും. എന്നാൽ ഹാരപ്പൻ നാഗരികർ വരെ സംസാരിച്ചിരുന്ന ദ്രാവിഡ ഭാഷകളെ അവർ ഒരിക്കലും അംഗീകരിക്കുകയുമില്ല മാത്രവുമല്ല ശരിക്കും തദ്ദേശീയ ഭാഷകളായ ദ്രാവിഡ ഭാഷകൾ സംസാരിക്കുന്നവരെ വംശീയ വിദ്വേഷത്തോടെ മാത്രമേ മേൽ പറഞ്ഞ സംസ്‌കൃത/ഹിന്ദി പ്രചാരകർ സ്വീകരിക്കുള്ളൂ. ഏതെങ്കിലും ഹിന്ദി സംസാരിക്കുന്ന സംസ്ഥാനങ്ങളിൽ സ്കൂളുകളിൽ ക്ലാസ്സിക് ഭാഷകളായ ദ്രാവിഡ ഭാഷകൾ പഠിപ്പിക്കുന്നതായി അറിയുമോ? ഏതെങ്കിലും ഹിന്ദി പ്രചാരകർ ദ്രാവിഡ ഭാഷകൾ പഠിച്ചതായി കണ്ടിട്ടുണ്ടോ? കുട്ടിക്കാലത്തു ഒരു പാട് സ്നേഹിച്ചിരുന്ന ഒരു ഭാഷയായിരുന്നു ഹിന്ദി, പക്ഷെ അതിനൊപ്പം ‘ഒരു ജന്മി കുടിയൻ അധികാരം ഒളിച്ചു കടത്തുന്നത് ശ്രദ്ധയിൽ പെട്ടപ്പോഴാണ് തമിഴർ എന്തുകൊണ്ടാണ് ഹിന്ദിയെ വെറുക്കുന്നത് എന്നതിന്റെ കാരണം മനസ്സിലായത്, പലരും ശ്രദ്ധിക്കുന്നില്ല എന്നു മാത്രം.\nചെന്നൈ വിമാനത്താവളത്തിൽ വെച്ച് കനിമൊഴി, എം.പി.ക്ക് നേരിടേണ്ടി വന്ന ലിംഗ്വിസ്റ്റിക് ഷോവനിസം ഞെട്ടിപ്പിക്കുന്നതാണ്. ഹിന്ദിയിൽ തന്നോട് സംസാരിച്ച സി.ഐ.എസ്.എഫ്.ഓഫീസറോട് ഇംഗ്ലിഷിലോ തമിഴിലോ സംസാരിച്ചാലേ തനിക്ക് മനസ്സിലാവൂ എന്ന് കനിമൊഴി അറിയിച്ചപ്പോൾ ‘ഹിന്ദി അറിയാത്ത നിങ്ങൾ ഇന്ത്യക്കാരിയാണോ?’ എന്നായിരുന്നു ആ ഓഫീസറുടെ ധിക്കാരപരമായ ചോദ്യം. തമിഴ്നാട് രാഷ്ട്രീയത്തിലെ ലെജൻ്റായ കരുണാനിധിയുടെ മകളും പാർലമെൻറ് അംഗവുമായ കനിമൊഴിക്കാണ് ഈ ധിക്കാരം നേരിടേണ്ടി വന്നത്. അപ്പോൾ സാധാരണക്കാരനായ ഒരു തെന്നിന്ത്യൻ്റെ സ്ഥിതിയെന്താവും? മതത്തിൻ്റെയും ജാതിയുടെയും പേരിലുള്ള അന്യവൽക്കരണം (Othering) പൂർണമാക്കിയ ശേഷം ഭാഷയുടെ പേരിലുള്ള അന്യവൽക്കരണം ആരംഭിച്ചു കഴിഞ്ഞു എന്നർത്ഥം. അക്ഷരാർത്ഥത്തിൽ ഭരണഘടനയോടുള്ള വെല്ലുവിളിയാണിത്. ഇന്ത്യൻ ഭരണഘടനയിലെവിടെയും ഇന്ത്യയുടെ പൊതു ഭാഷ ഹിന്ദിയാണെന്ന് പറയുന്നില്ല. ഹിന്ദി യൂണിയൻ ഗവൺമെൻ്റിൻ്റെ ഔദ്യോഗിക ഭാഷ മാത്രമാണ്. ഇന്ത്യയിലെ ഷെഡ്യൂൾ ചെയ്ത എല്ലാ അംഗീകൃത ഭാഷകളും ദേശീയ ഭാഷകളാണ്. അതത് സംസ്ഥാനങ്ങൾക്ക് അവരുടെ ഔദ്യോഗിക ഭാഷ ഏതെന്ന് തീരുമാനിക്കാം. യൂണിയൻ ഗവൺമെൻ്റ് മൂന്ന് ഭാഷകളിലാണ് ബോർഡുകളും മറ്റും തയ്യാറാക്കുന്നത്. ഹിന്ദി, ഇംഗ്ലിഷ്, പ്രാദേശികഭാഷ. കത്തിടപാടുകൾ ഒരേ സമയം ഹിന്ദിയിലും ഇംഗ്ലിഷിലും. ഹിന്ദി ഇന്ത്യയിൽ ഭൂരിപക്ഷത്തിൻ്റെ പോലും ഭാഷയല്ല. തെന്നിന്ത്യയിലും കിഴക്കേ ഇന്ത്യയിലും ഹിന്ദിയല്ല ഭാഷ. ഉത്തരേന്ത്യയിൽ തന്നെ സമ്പന്നമായ എത്രയോ ഭാഷകളുണ്ട്. ഹിന്ദി അടിച്ചേല്പിക്കുന്നതിൻ്റെ പിന്നിലെ മേധാവിത്ത രാഷ്ട്രീയം പണ്ടേ തിരിച്ചറിഞ്ഞവരാണ് തമിഴ് ജനത. കനിമൊഴി ട്വിറ്ററിലൂടെ ഉടനെ പ്രതികരിച്ചതും ഈ തിരിച്ചറിവിൻ്റെ ഭാഗമായാണ്\nPrevious articleനിലവിലെ EIA വിവാദം എന്ത് ? നമ്മെ ബാധിക്കുന്നതെങ്ങനെ ?\nNext articleപരിസ്ഥിതിക്കുമേൽ തൂങ്ങിയാടുന്ന ഡെമോക്ലസ്സിന്റെ വാൾ, പ്രയോജനമില്ലെങ്കിലും വിയോജിപ്പുകൾ അറിയിക്കാം


511 ഓവറെറിഞ്ഞ ബുമ്രയ്ക്ക് വിശ്രമം; മുഹമ്മദ് സിറാജും സിദ്ധാര്‍ത്ഥ് കൗളും ഇന്ത്യന് ടീമിലേക്ക് | Kairali News | kairalinewsonline.com\n511 ഓവറെറിഞ്ഞ ബുമ്രയ്ക്ക് വിശ്രമം; മുഹമ്മദ് സിറാജും സിദ്ധാര്‍ത്ഥ് കൗളും ഇന്ത്യന് ടീമിലേക്ക്\nഓസ്ട്രേലിയന് മണ്ണില് ഇന്ത്യയുടെ ചരിത്ര വിജയത്തിന് പിന്നാലെ ഇന്ത്യയുടെ ഏകദിന ടീമില് നിന്ന് ജസ്പ്രീത് ബുമ്രയെ ഒഴിവാക്കി.\nഓസീസിനെതിരായ ടെസ്റ്റ് പരമ്പരയില് ഏറ്റവും കൂടുതല് ഓവറുകള് ബോള് ചെയ്ത ബുമ്രയ്ക്ക് വിശ്രമമനുവദിച്ച് പകരം മുഹമ്മദ് സിറാജിനെ ടീമിലുള്‍പ്പെടുത്താന് ബി സി സി ഐ തീരുമാനിച്ചു. ഓസീസ്\nഏകദിന പരമ്പരയ്ക്ക് പിന്നാലെ ന്യൂസിലന്‍ഡിനെതിരെ നടക്കുന്ന ട്വന്റി-20 പരമ്പരയിലും ബുംറ കളിക്കില്ല, സിദ്ധാര്‍ത്ഥ് കൗളായിരിക്കും ഈ പരമ്പരയില് ബുമ്രയ്ക്ക് പകരം\nഫെബ്രുവരിമാര്‍ച്ച് മാസങ്ങളില് ഓസ്‌ട്രേലിയന് ടീം ഇന്ത്യയില് പര്യടനത്തിനു വരുന്നുണ്ട്. ഈ സാഹചര്യത്തില് ബുമ്രയ്ക്ക് ആവശ്യത്തിന് വിശ്രമം ഉറപ്പാക്കുന്നതിനാണ് ഇരു പരമ്പരകളില്‍നിന്നും ഒഴിവാക്കുന്നതെന്ന് ബിസിസിഐ വാര്‍ത്താക്കുറിപ്പില് അറിയിച്ചു.\nഓസീസിനെതിരായ നാല് ടെസ്റ്റുകളിലായി 157.1 ഓവറുകളെറിഞ്ഞ് ബുമ്ര 21 വിക്കറ്റുകള് വീഴ്ത്തിയിരുന്നു.\nരാജ്യാന്തര ക്രിക്കറ്റില് 2018ല് ഏറ്റവും കൂടുതല് ഓവറുകള്\nബോള് ചെയ്ത താരങ്ങള് ബുമ്രയും ഓസീസിന്റെ നേഥന് ലയണുമാണ്. 511.3 ഓവറുകള് ബൗള് ചെയ്ത ബുമ്ര 78 വിക്കറ്റുകള് നേടിയിരുന്നു. ലയണാകട്ടെ 636.3 ഓവറുകളാണ്\nഈ മാസം 12 മുതല് 19 വരെയാണ് ഓസ്ട്രേലിയക്കെതിരായ ഇന്ത്യയുടെ ഏകദിന പരമ്പര. ന്യൂസീലന്‍ഡിനെതിരായ അഞ്ച് ട്വന്റി-20 മത്സരങ്ങളുടെ പരമ്പര ജനുവരി 23 മുതല്\nഫെബ്രുവരി 10 വരെയും.\nരാജ്യാന്തര ഏകദിനത്തില് അരങ്ങേറിയിട്ടില്ലാത്ത ഹൈദരാബാദുകാരനായ സിറാജ് ഇന്ത്യ എ ടീമിന്റെ ന്യൂസിലന്‍ഡ് പര്യടനത്തില് മൂന്ന് കളികളില് നിന്ന് ഏഴ് വിക്കറ്റ് നേടിയിരുന്നു.\nകേരളത്തിനും ഹൈദരാബാദിനുമെതിരായ രഞ്ജി ട്രോഫി മത്സരത്തിലെ മികച്ച പ്രകടനമാാണ് പഞ്ചാബുകാരനായ കൗളിന് തുണയായത്.\nമൊത്തം പത്ത് വിക്കറ്റാണ് ഈ മത്സരങ്ങളില് കൗള് സ്വന്തമാക്കിയത്. ന്യൂസീലന്‍ഡ് എ ടീമിനെതിരായ പ്രകടനത്തിലും മികച്ച പ്രകടനമാണ് പുറത്തെടുത്തത്.\nഓസ്‌ട്രേലിയ ന്യൂസീലന്‍ഡ് പര്യടനങ്ങള്‍ക്കുള്ള ഏകദിന ടീം: വിരാട് കോഹ്‌ലി (ക്യാപ്റ്റന്), രോഹിത് ശര്‍മ, ലോകേഷ് രാഹുല്, ശിഖര് ധവാന്, അമ്പാട്ടി റായുഡു, ദിനേഷ്\nകാര്‍ത്തിക്, കേദാര് ജാദവ്, എം.എസ്. ധോണി (വിക്കറ്റ് കീപ്പര്), ഹാര്‍ദിക് പാണ്ഡ്യ, കുല്‍ദീപ് യാദവ്, യുസ്വേന്ദ്ര ചാഹല്, രവീന്ദ്ര ജഡേജ, ഭുവനേശ്വര് കുമാര്, മുഹമ്മദ് സിറാജ്, ഖലീല് അഹമ്മദ്, മുഹമ്മദ് ഷമി.\nന്യൂസീലന്‍ഡിനെതിരായ ട്വന്റി20 പരമ്പരയ്ക്കുള്ള ടീം: വിരാട് കോഹ്‌ലി (ക്യാപ്റ്റന്), രോഹിത് ശര്‍മ, ലോകേഷ് രാഹുല്, ശിഖര് ധവാന്, ഋഷഭ് പന്ത്, ദിനേഷ് കാര്‍ത്തിക്, കേദാര് ജാദവ്, എം.എസ്. ധോണി (വിക്കറ്റ് കീപ്പര്), ഹാര്‍ദിക് പാണ്ഡ്യ, ക്രുനാല് പാണ്ഡ്യ, കുല്‍ദീപ് യാദവ്, യുസ്വേന്ദ്ര ചാഹല്, ഭുവനേശ്വര് കുമാര്, മുഹമ്മദ് സിറാജ്, ഖലീല് അഹമ്മദ്, സിദ്ധാര്‍ഥ് കൗള്.


കാട്ടുപന്നിയെ വെടിവെക്കാൻ അനുമതി കിട്ടിയ കന്യാസ്ത്രീ കൃഷിയിടത്തിലെത്തിയ പന്നിയെ കുരുക്കിട്ട് പിടിച്ചു | The nun, who was allowed to shoot the wild boar, caught the pig on the farm in Kozhikode – News18 Malayalam\nവേലിക്കെട്ടി തിരിച്ചാണ് ക്യഷയിടത്തിൽ പന്നിക്കായി വലവിരിച്ചത്\nകോഴിക്കോട് : ചക്കിട്ടപാറ മുതുകാട് സി.എം.സി കോൺവെൻ്റിലെ സിസ്റ്റർ ജോഫിയാണ് പന്നിയെ പിടികൂടിയത്. കൃഷിടത്തിൽ എത്തുന്ന കാട്ടു പന്നിയെ കൊല്ലാൻ കഴിഞ്ഞ ദിവസം അനുമതി കിട്ടിയ 12 പേരിൽ ഒരാളായിരുന്നു സിസ്റ്റർ ജോഫി.\nകാട്ടുപന്നികൾ കൂട്ടമായെത്തി കൃഷി നശിപ്പിക്കുന്നത് പതിവായതോടെയാണ് വി.ഫാ കർഷക സംഘടനയുടെ നേതൃത്വത്തിൽ സിസ്റ്റർ ജോഫിയും കോടതിയെ സമീപിച്ചത്. ഒടുവിൽ ക്യഷിയിടത്തിൽ എത്തുന്ന പന്നിയെ കൊല്ലുവാൻ കോടതി സിസ്റ്റർ ജോഫിക്കും അനുമതി നൽകി. വിധി ലഭിച്ചതോടെ കെണിയൊരുക്കി കാത്തിരുന്ന കന്യാസ്ത്രീയുടെ ആദ്യശ്രമം തന്നെ വിജയത്തിലെത്തി.\nവേലിക്കെട്ടി തിരിച്ചാണ് ക്യഷയിടത്തിൽ പന്നിക്കായി വലവിരിച്ചത്. പന്നി കൃഷിയിടത്തിൽ കടന്നതോടെ പുറത്ത് പോവാന്നുള്ള വഴികളെല്ലാം അടഞ്ഞു. ചൊവ്വാഴ്ച്ച വൈകുന്നേരം അഞ്ച് മണിയോടെയായിരുന്നു സംഭവം കെണിയിൽ പന്നി കുരുങ്ങി കാര്യം വനം വകുപ്പ് ജീവനക്കാരെ അറിയിച്ചു. വിവരമറിഞ്ഞെത്തിയ വനം വകുപ്പ് ജീവനക്കാർ പന്നിയെ ഏറ്റെടുക്കുകയായിരുന്നു. സിസ്റ്റർ ജോഫിക്കൊപ്പം കോഴിക്കോട് ജില്ലയിൽ 12 പേർക്കാണ് പന്നിയെ കൊല്ലുവാനുള്ള അനുമതി. അനുമതി ലഭിച്ചതിന് പിന്നാലെ പന്നിയെ കെണിയിൽ വീഴ്ത്താൻ കഴിഞ്ഞതിൻ്റെ സന്തോഷത്തിലാണ് കന്യസ്ത്രീയും മുതുകാട് മേഖലയിലെ കർഷകരും.\nകോഴിക്കോട്, വയനാട് ജില്ലകളിൽ കാട്ടുപന്നിയെ കൊല്ലാൻ 13 പേർക്കാന്ന് ഹൈക്കോടതി അനുമതി നൽകിയത്. 13 പേരിൽ 12 കോഴിക്കോട് ജില്ലയിൽ നിന്നുള്ളവരും, ഒരാൾ വയനാട് സ്വദേശിയുമാണ്. കോൺവന്റിലെ കൃഷി പന്നികൾ നശിപ്പിക്കുന്നതിലുള്ള സങ്കടം കൊണ്ടാണ് വി ഫാം കർഷക സംഘടനയുടെ നേതൃത്വത്തിൽ സിസ്റ്റർ ഹൈക്കോടതിയെ സമീപിച്ചത്. കോൺവന്റിന്4ഏക്കർ കൃഷി സ്ഥലമാണ് ഉള്ളത്. കപ്പ, വാഴ, ജാതി ,ചേമ്പ്, ചേന, കാച്ചിൽ, തുടങ്ങിയ വിളകളെല്ലാം കാട്ടുപന്നി നശിപ്പിക്കുന്ന അവസ്ഥ.\nകൃഷിയിടത്തിനു സമീപം തന്നെ കാട്ടുപന്നി കൂടു കൂട്ടി കിടക്കുന്ന അവസ്ഥയാണ്.മൂന്നു വർഷം പഴക്കമുള്ള ജാതി തൈകൾ നെറ്റ് കൊണ്ട് വേലി കെട്ടി സംരക്ഷിച്ചെങ്കിലും അതെല്ലാം കടിച്ചു കീറി പന്നികൾ ജാതി മരം മുഴുവൻ നശിപ്പിച്ചു. കാട്ടുപന്നിയെ നശിപ്പിക്കാതെ കൃഷി സാധിക്കില്ല എന്ന നില വന്നതോടെയാണ് കോടതിയെ സമീപിച്ചതെന്നു സിസ്റ്റർ ജോഫി പറഞ്ഞു. കൃഷിയിടത്തിലിറങ്ങുന്ന കാട്ടുപന്നിയെ ഏതുവിധേനയും കൊല്ലാനുള്ള അനുമതി നൽകണമെന്നാണ് ചീഫ് വൈൽഡ് ലൈഫ് വാർഡന് ഹൈക്കോടതി ഉത്തരവ് നൽകിയിരിക്കുന്നത്. കോഴിക്കോട് ജില്ലയിൽ നിന്നു 12 കർഷകർക്കും വയനാട് ജില്ലയിൽ നിന്ന് ഒരാൾക്കുമാണ് അനുമതി.\nFirst published: September 22, 2021, 06:56 IST


‘മെസേജ് തുറന്നപ്പോൾ അവൾ ഞെട്ടി, പൂർണ്ണ നഗ്നമായ തന്റെ ശരീരം’; ഫ്രീ ഫയർ ഗെയിമിലൂടെ മോർഫിങ് തട്ടിപ്പുകൾ, യുവാവ് അറസ്റ്റില് | kerala police\nMonday 16 May 2022 12:30 PM IST : By സ്വന്തം ലേഖകൻ\n‘മെസേജ് തുറന്നപ്പോൾ അവൾ ഞെട്ടി, പൂർണ്ണ നഗ്നമായ തന്റെ ശരീരം’; ഫ്രീ ഫയർ ഗെയിമിലൂടെ മോർഫിങ് തട്ടിപ്പുകൾ, യുവാവ് അറസ്റ്റില്\nMonday 16 May 2022 12:30 PM IST\nഅമ്മയുടെ കണ്ണുവെട്ടിച്ച് അവൾ മൊബൈൽ ഫോണിൽ ഇൻസ്റ്റാൾ ചെയ്ത ഫ്രീ ഫയർ ഗെയിമിൽ മുഴുകി. രാത്രിയും പകലുമെന്നില്ലാതെ അവൾ ഗെയിം കളിക്കുന്നത് തുടർന്നു. ഇക്കാര്യം വീട്ടിലെ മറ്റ് അംഗങ്ങൾക്കൊന്നും അറിയുമായിരുന്നില്ല. ഒരു ദിവസം അമ്മ പുറത്തു പോയ സമയത്ത് അവൾ ഫ്രീ ഫയർ ഗെയിമിൽ കളി തുടങ്ങി. പെട്ടെന്ന് ഒരു മെസേജ് വന്നു.\nഹായ്... എന്നു തുടങ്ങിയ സന്ദശത്തിൽ അവൾക്ക് ഒരു സുഹൃത്തിനെ ലഭിച്ചു. നല്ല കൂട്ടുകാനാണെന്നു കരുതി അവർ പരസ്പരം ചാറ്റ് ചെയ്തു. കാണാമറയത്തിരുന്ന് അയാൾ കുട്ടിയുടെ വിവരങ്ങളും ഫോട്ടോയും വാങ്ങിച്ചെടുത്തു. അത് തന്റെ ജീവിതത്തിൽ വലിയൊരു പ്രശ്നമാകുമെന്ന് അവൾ അവൾ ഒരിക്കലും ചിന്തിച്ചില്ല.\nഗെയിമിനിടയിൽ ചാറ്റിങ്ങും അവൾ തുടർന്നു. അങ്ങിനെയിരിക്കെ ഒരു വീഡിയോകോൾ വന്നു. വീഡിയോകോൾ അറ്റൻറു ചെയ്യാതിരുന്ന അവൾക്ക് അപ്പോൾതന്നെ ഒരു മെസേജ് വരികയുണ്ടായി.\nമെസേജ് തുറന്നപ്പോൾ അവൾ ഞെട്ടി. പൂർണ്ണ നഗ്നമായ തന്റെ ശരീരം. അവൾ ആകെ തകർന്നു. താൻ ആർക്കും ഇത്തരം ഫോട്ടോ ഒരിക്കലും അയച്ചു കൊടുത്തിട്ടില്ല. ആരുടേയോ ഫോട്ടോയിൽ തന്റെ തല വെട്ടിവച്ചതാണെന്ന സത്യം അവൾക്കു മനസ്സിലായി. പക്ഷേ തന്റെ മാതാപിതാക്കൾ ഉൾപ്പെടെ ആരും വിശ്വസിക്കണമെന്നില്ല. അവൾ ആരോടും പറയാതെ വീർപ്പുമുട്ടി. അതിനിടയിലാണ് വീണ്ടും ഒരു പുതിയ മെസേജ് എത്തിയത്.\nവീഡിയോകോൾ അറ്റൻറു ചെയ്തില്ലെങ്കിൽ ഈ ഫോട്ടോ സോഷ്യൽ മീഡിയകളിൽ കൂടി പ്രചരിപ്പിക്കും. അവന്റെ ഭീഷണി കൂടിയായപ്പോൾ അവൾ ജീവിതം തന്നെ ഉപേക്ഷിക്കാൻ തീരുമാനിച്ചു.\nപിന്നീട് അവൾ ഒരു തീരുമാനത്തിലെത്തി. ഒരു തെറ്റും ചെയ്യാത്ത ഞാനെന്തിന് ജീവിതം അവസാനിപ്പിക്കണം. ആരോടെങ്കിലും തുറന്നു പറയണം. ഇതിന്റെ പിറകിൽ ആരാണെന്ന് കണ്ടെത്തുകതന്നെ വേണം. ഇനിയാരും ഇത്തരം കെണികളിൽ വീഴരുത്. അവൾ ഉറച്ച തീരുമാനമെടുത്ത് ധൈര്യപൂർവ്വം അമ്മയോട് എല്ലാം തുറന്നു പറഞ്ഞു.\nവിവരങ്ങളെല്ലാം അറിഞ്ഞ അമ്മ ആദ്യം ഏറെ വിഷമിച്ചെങ്കിലും മകളുടെ ഇച്ഛാശക്തിയും ആത്മവിശ്വാസവും കണ്ട് കൂടുതൽ ധൈര്യം വീണ്ടെടുത്ത് മകളോടൊപ്പം തൃശ്ശൂർ സൈബർ ക്രൈം പോലീസ് സ്റ്റേഷനിലെത്തി പരാതി നൽകി.\nസോഷ്യൽ മീഡിയകൾ വഴി നിരവധി മോർഫിങ്ങ് തട്ടിപ്പുകൾ നടക്കുന്നുണ്ടെങ്കിലും ഗെയിമിലൂടെ പരിചയപ്പെട്ട് ഇത്തരത്തിലൊരു തട്ടിപ്പ് അപൂർവ്വമാണെന്ന് പോലീസ് സ്റ്റേഷനിലെത്തിയപ്പോഴാണ് അവർക്കു മനസ്സിലായത്.\nവീട്ടുകാരില്ലാത്ത സമയത്തുമാത്രം പെൺകുട്ടിയെ വീഡിയോ കോളിന് ക്ഷണിച്ച്, അപകടത്തിൽ പെടുത്താനുള്ള അവന്റെ തന്ത്രവും പിടിക്കപ്പെടാതിരിക്കുവാനുള്ള അയാളുടെ നീക്കങ്ങളും തൃശൂർ സിറ്റി സൈബർ ക്രൈം വിഭാഗം കണ്ടെത്തി. മികച്ച അന്വേഷണത്തിലൂടെ അയാളറിയാതെ മുഴുവൻ വിവരങ്ങളും കണ്ടെത്തി\nതൃശ്ശൂർ സിറ്റി പോലീസ് സൈബർ വിഭാഗം അറസ്റ്റ് രേഖപ്പെടുത്തി.\nപ്രായപൂർത്തിയാവാത്ത പെൺകുട്ടിയെ ഫ്രീ ഫയർ ഗെയിമിലൂടെ പരിചയപ്പെട്ട് സൗഹൃദം സ്ഥാപിച്ച്, ഫോട്ടോകൾ കൈക്കലാക്കുകയും ഫോട്ടോ മോർഫ് ചെയ്ത് നഗ്നഫോട്ടോയാക്കി വീഡിയോ കോളിന് ക്ഷണിക്കുകയും, പിന്നീട് മറ്റ് ആവശ്യങ്ങൾക്ക് ദുരുപയോഗം ചെയ്യുകയുമാണ് ഇത്തരത്തിലുള്ള കുറ്റവാളികളുടെ രീതി. ഇയാൾ വെർച്വൽ മൊബൈൽ നമ്പറുകൾ ഉപയോഗിച്ച് കൃത്രിമ വാട്സ് ആപ്പ് അക്കൗണ്ടുകൾ സൃഷ്ടിച്ചിരുന്നതായും ഇതുപയോഗിച്ച് മറ്റ് പെൺകുട്ടികളുമായും ബന്ധപ്പെട്ടിരുന്നയായും ഭീഷണിപ്പെടുത്തി നഗ്നചിത്രങ്ങൾ കൈക്കലാക്കിയിരുന്നതായും കണ്ടെത്തിയിട്ടുണ്ട്.\nതൃശ്ശൂർ സിറ്റി സൈബർ ക്രൈം പോലീസ് സ്റ്റേഷൻ സംഘമാണ് പ്രതിയെ അറസ്റ്റ് ചെയ്തത്. പ്രതിയുടെ ചതിയിൽ കൂടുതൽ പെൺകുട്ടികൾ ഉൾപ്പെട്ടിട്ടുണ്ടോ എന്ന് കണ്ടെത്തുന്നതിന് പോലീസ് അന്വേഷണം ഊർജ്ജിതമാക്കിയിട്ടുണ്ട്.\nഓൺലൈൻ ഗെയിം കളിക്കുമ്പോൾ ജാഗ്രത പാലിക്കുക. അപരിചിതരുമായി ബന്ധം സ്ഥാപിക്കരുത്. അസ്വാഭാവികമായ എന്തെങ്കിലും സംഭവം ശ്രദ്ധയിൽപെട്ടാൽ ഉടൻ അടുത്തുള്ള പോലീസ് സ്റ്റേഷനിൽ അറിയിക്കുക.\nകടപ്പാട്: കേരളാ പൊലീസ്, ഫെയ്സ്ബുക് പേജ്


Emalayalee.com - യഥാര്‍ത്ഥ സ്‌നേഹിതന് (കഥ: ഡോ. ജോര്‍ജ് മരങ്ങോലി)\nന്യൂയോര്‍ക്ക് സിറ്റിയുടെ പ്രാന്തപ്രദേശമായ ലോങ്ങ് ഐലന്റിലുള്ള ഞങ്ങളുടെ അമേരിക്കന് വില്ലയിലാണ് കഥ തുടങ്ങുന്നത്. അതിഭയങ്കര ശൈത്യം. മഞ്ഞ് വീണ് വീടും പരിസരങ്ങളുമെല്ലാം വെള്ളക്കമ്പിളി പുതതുപോലെ മൂടിക്കിടക്കുന്നു.\nക്രിസ്തുമസിന് ഏതാനും ദിവസങ്ങളേ ബാക്കിയുള്ളൂ. എല്ലായിടത്തും ക്രിസ്തുമസ് ഡെക്കറേഷന് ബഹളം. ഗിഫ്റ്റു വാങ്ങാനുള്ള ലിസ്റ്റുമായി പിള്ളേരെല്ലാം അങ്ങോട്ടുമിങ്ങോട്ടും പാഞ്ഞുനടക്കുന്നു.


Loksabha Election 2019: How to change address in voter ID card | വോട്ടേഴ്സ് ഐഡി കാർഡിൽ എങ്ങനെ വിലാസം തിരുത്താം? വളരെ ഈസിയാണത്, വഴിയിതാ - Malayalam Oneindia\n5 min ago റോഷി അഗസ്റ്റിന് പിണറായി മന്ത്രിസഭയിലേക്കോ? ചൂട് പിടിച്ച് ചര്‍ച്ചകള്, നിലപാട് വ്യക്തമാക്കി ജോസ്\nPublished: March 8 2019, 16:38 [IST]\nലോക്‌സഭാ തെരഞ്ഞെടുപ്പിന് ഇനി ആഴ്ചകള് മാത്രമേ അവശേഷിക്കുന്നുളളൂ. വോട്ടെടുപ്പുമായി ബന്ധപ്പെട്ട് പലര്‍ക്കും നിരവധി സംശയങ്ങള് കാണും. വോട്ടേഴ്‌സ് ഐഡി കാര്‍ഡിലെ വിവരങ്ങള് എപ്പോഴും കൃത്യമായിരിക്കണം. നിങ്ങള് താമസം മാറിയാല് വോട്ടേഴ്‌സ് ഐഡി കാര്‍ഡില് വിലാസത്തില് മാറ്റം വരുത്തണമെങ്കില് എന്താണ് ചെയ്യേണ്ടത് എന്ന് അറിയാമോ?\nഅതിനായി പുതിയ സ്ഥലത്തെ വോട്ടര് പട്ടികയില് പേര് ചേര്‍ക്കുകയും പഴയ സ്ഥലത്ത് നിന്ന് പേര് മാറ്റുകയും ചെയ്യേണ്ടതുണ്ട്. ഇത് വളരെ എളുപ്പത്തില് ചെയ്യാവുന്നതാണ്. കൃത്യമായ രേഖകള്‍ക്കൊപ്പം അതത് മണ്ഡലത്തിലെ തെരഞ്ഞെടുപ്പ് ഓഫീസര്‍ക്ക് ഒരു അപേക്ഷ നല്‍കുകയാണ് വേണ്ടത്.\nഓണ്‍ലൈന് വഴി വിലാസം തിരുത്തുന്നത് ഇങ്ങനെയാണ്: ആദ്യം www.nvsp.in എന്ന വെബ്‌സൈറ്റില് കയറുക. "Apply online for registration of new voter/due to shifting from AC"\nഎന്ന ഓപ്ഷന് തെരഞ്ഞെടുക്കുക. ഫോം 8A തെരഞ്ഞെടുക്കുക. ഈ ഫോമില് നിങ്ങളുടെ പേര്, പുതിയ വിലാസം, സംസ്ഥാനം, മണ്ഡലം, പഴയ വിലാസം അടക്കമുളള വിവരങ്ങള് രേഖപ്പെടുത്തുക. നിങ്ങളുടെ പുതിയ വിലാസം തെളിയുന്ന ആധാര് കാര്‍ഡോ, ബാങ്ക് പാസ്സ് ബുക്കോ പോലുളള ഏതെങ്കിലും ഒരു രേഖയും അപ്ലോഡ് ചെയ്യുക.\nഫോം പൂര്‍ണമായും പൂരിപ്പിക്കുകയും രേഖ അപ്ലോഡ് ചെയ്യുകയും ചെയ്ത് കഴിഞ്ഞാല് സബ്മിറ്റ് ബട്ടണ് ക്ലിക്ക് ചെയ്യുക. അപ്പോള് നിങ്ങള്‍ക്ക് ലഭിക്കുന്ന റഫറന്‍സ് നമ്പര് സൂക്ഷിച്ച് വെയ്ക്കുക. ഈ നമ്പര് ഉപയോഗിച്ച് നിങ്ങള്‍ക്ക് അപേക്ഷയിലെ പുരോഗതി അറിയാം. നിങ്ങള് നല്‍കിയ വിവരങ്ങള് തെരഞ്ഞെടുപ്പ് ഉദ്യോഗസ്ഥര് പരിശോധിക്കും. ശേഷം നിങ്ങളെ പുതിയ വോട്ടര് പട്ടികയില് പുതിയ വിലാസത്തില് ഉള്‍പ്പെടുത്തും.\nelection how to lok sabha elections 2019 election delhi ലോക്സഭ തിരഞ്ഞെടുപ്പ് 2019\nLoksabha Election 2019: How to change address in voter ID card


അധികൃതര് കയ്യൊഴിയുന്ന കണ്ണൂര് കൈത്തറി | Emerging Kerala\nHome Special അധികൃതര് കയ്യൊഴിയുന്ന കണ്ണൂര് കൈത്തറി\nഅധികൃതര് കയ്യൊഴിയുന്ന കണ്ണൂര് കൈത്തറി\nഒരു സ്ഥലത്തെ ദേശീയ-അന്തര്‍ദേശീയ തലത്തില് അടയാളപ്പെടുത്തുന്നതില് തനത് സംസ്‌കാരമോ പ്രത്യേകതകളോ ഭൂപ്രകൃതിയോ ഉല്‍പ്പന്നമോ നിര്‍ണായക പങ്കു വഹിക്കുന്നുണ്ട്. അത്തരത്തില് ഒന്നാണ് കണ്ണൂരിന്റെ സ്വന്തം കൈത്തറി. അമേരിക്കന് ഭരണസിരാകേന്ദ്രമായ വൈറ്റ് ഹൗസിലും ബെക്കിംഗ്ഹാം കൊട്ടാരത്തിലും തലയുയര്‍ത്തി നില്‍ക്കാന് കണ്ണുര് കൈത്തക്ക് കഴിഞ്ഞിട്ടുണ്ടെന്നത് ചരിത്രം. ഉല്‍പ്പന്നത്തിന്റെ ഗുണമേന്മയും മികവും തൊഴില് മേഖലയില് പാരമ്പര്യമായി കൈമാറി വന്ന വൈദഗ്ധ്യവുമെല്ലാമായിരുന്നു ഇതിനു പിന്നില്. എന്നാല് കണ്ണൂര് കൈത്തറിയുടെ അവസ്ഥ ഇന്ന് അത്ര ഭദ്രമല്ല.\nകൈത്തറിയുടെ സുവര്‍ണകാലം; കണ്ണൂരിന്റെയും\nഒരു കാലത്ത് ഇന്ത്യയില് കൃഷി കഴിഞ്ഞാല് കൂടുതല് ആളുള്‍ക്ക് തൊഴില് നല്‍കുന്ന മേഖലയായിരുന്നു കൈത്തറി. 2005ല് സര്‍ക്കാര് കണക്കു പ്രകാരം 200 ലക്ഷം പേര് കൈത്തറി മേഖലയില് തൊഴിലെടുത്തിരുന്നു. കൈത്തറി വ്യവസായത്തില് കേരളത്തിന്റെ സ്ഥാനം ഏഴാമതാണ്. അതേസമയം ഷര്‍ട്ടിംഗ്, സാരി, ദോത്തി, ബെഡ്ഷീറ്റ്, ഫര്‍ണിഷിംഗ്, കര്‍ട്ടന്, ടൗവ്വല് എന്നീ പ്രാദേശിക കൈത്തറി ബ്രാന്‍ഡ് ഉല്‍പ്പന്നങ്ങളുടെ ഗുണമേന്മയിലും അവയുടെ കയറ്റുമതിയിലും ഒന്നാം സ്ഥാനം കണ്ണൂരിനാണ്. 1975 മുതല് 1990 വരെയുള്ള കാലഘട്ടം കണ്ണൂര് കൈത്തറിയുടെ സുവര്‍ണ കാലമായിരുന്നു. കൈത്തറിയില് ക്രേപ്പ് എന്ന മെറ്റീരിയല് വന്നപ്പോള് അത് കൈത്തറി ഗ്രാമങ്ങള്‍ക്ക് മാത്രമല്ല മറ്റ് മേഖലകളിലേക്കും കൂടി ഗുണകരമായി കൂടുതല്‍പേര് ഈ തൊഴില്‍രംഗത്തേക്ക് കടന്നുവന്നു. അമേരിക്കന്, യൂറോപ്യന് രാജ്യങ്ങളില് കൈത്തറിക്ക് വമ്പിച്ച പ്രചാരമുണ്ടായിരുന്നതിനാല് വന് ഓര്‍ഡറുകളാണ് അക്കാലത്ത് കണ്ണൂര് ഹാന്‍ഡ്ലൂം മേഖലയ്ക്കു കിട്ടിയത്. ഇക്കാലങ്ങളില് കണ്ണൂര് ജില്ലയില് നിന്ന് മാത്രം 350 കോടിയില്‍പ്പരം രൂപയുടെ കൈത്തറി തുണിത്തരങ്ങളാണ് വിദേശ രാജ്യങ്ങളിലേക്ക് കയറ്റി അയച്ചിരുന്നത്.\nകൈത്തറി വ്യവസായം തകര്‍ച്ചയില്\nഎറണാകുളം, ചേന്ദമംഗലം, കൊല്ലം, കണ്ണൂര്, തിരുവനന്തപുരം എന്നിവിടങ്ങള് കേന്ദ്രീകരിച്ചാണ് പ്രധാനമായും കൈത്തറി വ്യവസായം. പ്രാദേശിക മേഖലകളില് കൂടുതലും സ്ത്രീകള് ചെയ്യുന്ന വ്യവസായത്തിന് മുന്നേറ്റം നല്‍കിയത് കണ്ണൂരായിരുന്നു. കണ്ണൂരിന്റെ പ്രധാന പരമ്പരാഗത വ്യവസായങ്ങളാണ് ബീഡി, പ്ലൈവുഡ്, കൈത്തറി എന്നിവ. ബീഡി വ്യവസായം അവസാനിച്ചെന്നു പറയാം. ഇനി ശേഷിക്കുന്നത് കൈത്തറിയും പ്ലൈവുഡുമാണ്. തൊഴിലാളികളുടെ കൊഴിഞ്ഞുപോക്കും യുവതലമുറ മുഖം തിരിക്കുന്നതും അസംസ്‌കൃത വസ്തുക്കളുടെ വിലക്കയറ്റവുമെല്ലാം കൈത്തറി വ്യവസായത്തെ പിന്നോട്ടടിപ്പിക്കുകയാണ്. ഒരു കാലത്ത് മൂന്ന് ലക്ഷത്തിലധികം തൊഴിലാളികളുണ്ടായ സ്ഥാനത്ത് ഇന്ന് പതിനായിരത്തില് താഴെ തൊഴിലാളികള് മാത്രമാണുള്ളത്.\nപുതു തലമുറ കൈത്തറിയിലേക്കില്ല\nഒരു നെയ്ത്തുകാരന്റെ കാലം കഴിഞ്ഞാല് പിന്‍തലമുറ ആ തൊഴില് ഉപജീവനമായി കൊണ്ടുപോകുന്നില്ല. പുതുതലമുറയോ അഭ്യസ്ഥവിദ്യരോ ഇതിലേക്ക് വരാത്തതിനു കാരണമായി ചൂണ്ടിക്കാട്ടുന്നത് കൈത്തറി വ്യവസായത്തില് ഇന്നുവരെ കൃത്യമായ വേതന നയം രൂപപ്പെടുത്തിയിട്ടില്ലായെന്നതാണ്. ഒരു തൊഴിലാളി എത്ര മീറ്റര് കൈത്തറി നെയ്തെടുക്കുന്നു എന്നതനുസരിച്ചാണ് ഇവിടെ വേതനം നിശ്ചയിക്കുന്നത്. ഇതു പ്രകാരം ദിവസം അഞ്ചോ ആറോ മീറ്റര് നെയ്യുന്ന തൊഴിലാളിക്ക് ലഭിക്കുന്നത് പരമാവധി 200-250 രൂപയാണ്. അതിനാല് ഈ വ്യവസായത്തെ രക്ഷിക്കണമെങ്കില് ദേശീയ അടിസ്ഥാനത്തില് വേതന നയം കൊണ്ടുവരണം.\nഇതോടൊപ്പം സര്‍ക്കാരില് നിന്നു റിബേറ്റിനത്തില് കൈത്തറി സഹകരണ സംഘങ്ങള്‍ക്ക് കിട്ടാനുള്ളത് കോടികളാണ്. മലബാര് മേഖലയില് തന്നെ എട്ട് കോടിയോളം രൂപയും മധ്യമേഖലയില് മൂന്ന് കോടിയോളം രൂപയും റിബേറ്റിനത്തില് സംഘങ്ങള്‍ക്ക് ലഭിക്കാനുണ്ട്. ഈ സര്‍ക്കാര് വന്ന ശേഷം സംഘങ്ങള്‍ക്കുള്ള റിബേറ്റ് തുക ഇതുവരെ നല്‍കിയിട്ടില്ലെന്ന് ചേന്ദമംഗലം ഹാന്‍ഡ്ലൂം വീവേഴ്സ് കോ ഓപ്പറേറ്റീവ് സൊസൈറ്റി സെക്രട്ടറി പി എ സോജന് പറയുന്നു. വിവിധ പദ്ധതികളായും മേളകളിലൂടെയും പ്രചരണത്തിനും സര്‍ക്കാര് ഒരുപാട് തുക ഈ മേഖലയ്ക്കു വേണ്ടി ചിലവഴിക്കുന്നുണ്ട്. പല സംഘങ്ങള്‍ക്കും വര്‍ക്കിംഗ് ഫണ്ടില്ലാത്തിനാല് ബാങ്കുകളില് നിന്നു വായ്പയെടുത്തും കടം വാങ്ങിയും പ്രവര്‍ത്തിക്കേണ്ട ഗതികേടിലാണിപ്പോള്. സര്‍ക്കാര് അടിയന്തിരമായി അതാത് സമയത്തെ വില്‍പ്പനയുടെ കാര്യങ്ങള് മനസിലാക്കി റിബേറ്റ് തുക ഉടന് തന്നെ ലഭ്യമാക്കണം, പി എ സോജന് കൂട്ടിച്ചേര്‍ക്കുന്നു.\nഹാന്‍ഡ്ലൂമിനെ ഇല്ലാതാക്കി പവര്‍ലൂം\nതൊഴിലാളികള് കൊഴിയുന്നതിനൊപ്പം മേഖല നേരിടുന്ന മറ്റൊരു പ്രശ്നമാണ് പവര് ലൂമിന്റെ കടന്നുവരവ്. ഹാന്‍ഡ് ലൂം മാര്‍ക്കറ്റില് യന്ത്രത്തറികളില് ഉണ്ടാക്കുന്ന തുണികള് കയറ്റി അയക്കാനും കൈത്തറിയിലുണ്ടാക്കുന്ന ഡിസൈനുകള് കോപ്പി അടിക്കുന്നതും ബാധിക്കുന്നുണ്ട്. തൊഴിലാളികളുടെ കൊഴിഞ്ഞുപോക്കിനേക്കാളുപരി പവര്‍ലൂമില് നിന്ന് നേരിടുന്ന കടുത്ത മത്സരമാണ് ഇന്ന് കൈത്തറി മേഖല അഭിമുഖീകരിക്കുന്ന പ്രധാന പ്രശ്നങ്ങളിലൊന്ന്. 1985 ലെ ടെക്സ്റ്റൈല് നയ പ്രകാരം പവര്‍ലൂം മേഖലയുടെ കടന്നു കയറ്റത്തില് നിന്ന് കൈത്തറിയെ രക്ഷിക്കാന് 22 ഇനം ഡിസൈനുകള് കൈത്തറിക്കു വേണ്ടി മാറ്റി വയ്ക്കുകയുണ്ടായിരുന്നു. പിന്നീടിത് 11 ആക്കി ചുരുക്കി. ഡിസൈനുകള് പഴയ രീതിയില് കൈത്തറിക്കു വേണ്ടി നിലനിര്‍ത്തി പവര്‍ലൂമില് നിന്ന് രക്ഷിക്കുകയായിരുന്നു ലക്ഷ്യം. എന്നാല് ഇത് എങ്ങുമെത്തിയിട്ടില്ല. കണക്കുകള് പ്രകാരം യന്ത്രത്തറി പ്രവര്‍ത്തിക്കുമ്പോള് ആറ് കൈത്തറി നിശ്ചലമാകുകയും ഒരു ഡസന് തൊഴിലാളികള്‍ക്ക് തൊഴില് നഷ്ടമാകുകയും ചെയ്യുന്നുണ്ട്. അതുകൊണ്ടു തന്നെ കൈത്തറി കയറ്റുമതിയില് 40 മുതല് 50 ശതമാനം വരെ ഇടിവാണ് രേഖപ്പെടുത്തിയത്.\n2002-ല് കേന്ദ്ര ടെക്സ്‌റ്റൈല് മന്ത്രാലയം അനുവദിച്ച 40 കോടി രൂപയുടെ പദ്ധതി എന്ന നിലയില് ടെക്സ്റ്റൈല് സെന്റര് ഇന്‍ഫ്രാസ്ട്രക്ച്ചര് ഡെവലപ്മെന്റ് സ്‌കീം കണ്ണൂരിന് അനുവദിച്ചതാണ്. എന്നാല് ആദ്യം പറഞ്ഞപ്രകാരം 50 ശതമാനം പശ്ചാത്തല സൗകര്യമടക്കം സംസ്ഥാന സര്‍ക്കാര് യഥാസമയം നിര്‍വഹിച്ചിരുന്നില്ല. ശക്തമായ പ്രതികരണത്തിന്റെയും എതിര്‍പ്പിന്റെയും അടിസ്ഥാനത്തില് സര്‍ക്കാരും കൈത്തറി അന്നത്തെ കൈത്തറി ഡയറക്റ്ററും കൂടി പ്രോജക്ട് തയ്യാറാക്കി നല്‍കിയിരുന്നു. 26.5 കോടി രൂപയുടേതായിരുന്നു പ്രോജക്ട്. ഇതു നടപ്പിലാക്കാന് വിവിധ സ്ഥലങ്ങള് കണ്ടെങ്കിലും സ്ഥലം ലഭ്യമാകാത്തതിനാല് പദ്ധതി രേഖകളില് ഉറങ്ങുകയാണ്.\nഅസംസ്‌കൃത വസ്തുക്കള് കിട്ടാനില്ല\nകൈത്തറി വ്യവസായത്തിനാവശ്യമായ അസംസ്‌കൃത വസ്തുക്കളുടെ വിലക്കയറ്റവും ദൗര്‍ലഭ്യവും മറ്റൊരു പ്രതിസന്ധിയാണ്. അസംസ്‌കൃത വസ്തുക്കള് നിര്‍മിക്കുന്ന നാല് മില്ലുകള് കണ്ണൂരില് ഉണ്ടായിരുന്നു. ഇപ്പോള് ഒരെണ്ണം മാത്രമാണ് പ്രവര്‍ത്തിക്കുന്നത്. കണ്ണൂരിലേക്ക് ആവശ്യമായ നിര്‍മാണ വസ്തുക്കള് വരുന്നത് തമിഴ്നാട് അടക്കമുള്ള അന്യ സംസ്ഥാനങ്ങളില് നിന്നാണ്. ന്യായ വിലയ്ക്ക് ഗുണനിലവാരമുള്ള നൂല് കൈത്തറി മേഖലയില് ലഭ്യമാക്കേണ്ടതുണ്ട്. പരുത്തി കയറ്റുമതി നിയന്ത്രിച്ച് നൂല് ഉല്‍പ്പാദനം കൂട്ടി കൈത്തറി വ്യവസായം നടത്തുന്നവര്‍ക്ക് ന്യായവിലയ്ക്ക് ലഭ്യമാക്കിയാലേ ലോക വിപണിയില് ഇനി കൈത്തറിക്ക് നലിനില്‍പ്പുള്ളു.\nസഹകരണ സംഘങ്ങള് പ്രതിസന്ധിയില്\nപ്രാദേശിക സഹകരണ സംഘങ്ങളിലൂടെയായിരുന്നു ഇതുവരെ കൈത്തറി വ്യവസായം നിലനിന്നിരുന്നത്. എന്നാല് സര്‍ക്കാരില് നിന്നും റിബേറ്റിനത്തില് കിട്ടാനുള്ള കോടികള് സഹകരണ സംഘങ്ങളുടെ പ്രവര്‍ത്തനത്തെയും താളം തെറ്റിച്ചിരിക്കുന്നു. എട്ടുകോടി രൂപയാണ് കണ്ണൂര് ജില്ലയിലെ സഹകരണ സംഘങ്ങള്‍ക്ക് മാത്രം കിട്ടാനുള്ളത്. കണക്കുകള് നല്‍കുന്നുണ്ടെങ്കിലും നാലു വര്‍ഷമായി പണമൊന്നും റിബേറ്റിനത്തില് സര്‍ക്കാര് സഹകരണ സംഘങ്ങള്‍ക്ക് നല്‍കിയിട്ടില്ല. അതിനാല് പലരും കടം വാങ്ങിയും വായ്പ വാങ്ങിയുമാണ് സംഘങ്ങള് നടത്തുന്നത്. പല സംഘങ്ങളും ജപ്തി ഭീഷണിയിലുമാണ്.\nകൃത്യമായ ആസൂത്രണത്തോടെ പദ്ധതി നടപ്പാക്കിയാല് കൈത്തറി മേഖലയുടെ പഴയ പ്രതാപം തിരിച്ചുപിടിക്കാനാവുന്നതേയുള്ളൂ. ഇതിന് ഹാന്‍ഡ്ലൂം പവര്‍ലൂമിന് വഴി മാറുന്ന അവസ്ഥ ഇല്ലാതാക്കേണ്ടിയിരിക്കുന്നു. അതോടൊപ്പം ഷോറൂമുകളും ചില്ലറ വില്‍പ്പനശാലകളും ആധുനികവല്‍ക്കരിച്ച് വില്‍പ്പന വര്‍ധിപ്പിക്കാനും ഭാഗിക യന്ത്രവല്‍ക്കരണത്തിലൂടെ ഏകീകൃത വേതനം നിശ്ചയിക്കുകയും വേണം. കണ്ണൂരിലെ ഇന്‍സ്റ്റിറ്റ്യൂട്ട് ഓഫ് ഹാന്‍ഡ്ലൂം ആന്‍ഡ് ടെക്സ്റ്റെയില്‍സിനെ 2011ല് ഇന്ത്യന് ഇന്‍സ്റ്റിറ്റ്യൂട്ട് ഓഫ് ഹാന്‍ഡ്ലൂം ടെക്നോളജിയായി ഉയര്‍ത്തിയത് പ്രതീക്ഷയ്ക്കു വക നല്‍കിയിട്ടുണ്ട്. നെയ്ത്തുകാര്‍ക്ക് വിദഗ്ധ പരിശീലനം, ആധുനിക സാങ്കേതികവിദ്യ അടിസ്ഥാനമാക്കിയ കോഴ്സുകള്, യുവാക്കളെ ആകര്‍ഷിക്കാന് കംപ്യൂട്ടര് അധിഷ്ടിത കോഴ്സുകളും സര്‍ട്ടിഫിക്കറ്റ് കോഴ്സുകളും ഡിപ്ലോമാ കോഴ്സുകളും ഈ മേഖലയെ ഉയര്‍ത്തുമെന്ന പ്രതീക്ഷയുണ്ട്. എന്നാല് സര്‍ക്കാര് തലങ്ങളില് നിന്നും സാമ്പത്തിക പിന്തുണയും പ്രോത്സാഹനവുമുണ്ടെങ്കിലേ കൈത്തറി വ്യവസായത്തിന് തിരിച്ചു വരാന് സാധിക്കുകയുള്ളുവെന്ന് ഹാന്‍ടെക്സ് ഡയറക്റ്റര് അനില്‍കുമാര് പറയുന്നു. കൈ ഉപയോഗിച്ചു നെയ്യുന്ന കൈത്തറി ഉല്‍പ്പന്നങ്ങള്‍ക്ക് ലോക വിപണിയില് നിരവധി ആവശ്യക്കാരുണ്ട്. എന്നാല് ആവശ്യത്തിനനുസൃതമായി ഉല്‍പ്പന്നങ്ങള് എത്തിക്കാനാകുന്നില്ല. ഇതിനു കാരണം മേഖലയില് തൊഴിലാളികളില്ലാത്തതും പുതിയ തലമുറ ഇതിലേക്ക് കടന്നു വരാത്തതുമാണ്. ഹാന്‍ഡ്ലൂമില് ആധുനികവല്‍ക്കരണം നടത്തി കൂടുതലാളുകളെ ആകര്‍ഷിക്കണം. കൈത്തറി മേഖലയുടെ വികസനത്തിന് ഇപ്പോള് ചേന്ദമംഗലത്ത് കൈത്തറി വില്ലേജ് വരുന്നത് പ്രതീക്ഷയ്ക്ക് വക നല്‍കുന്നുണ്ട്. ഇതുകൂടി പ്രാവര്‍ത്തികമാകുന്നതോടെ കൈത്തറിയുടെ നല്ല കാലം വരും, അനില്‍കുമാര് കൂട്ടിച്ചേര്‍ക്കുന്നു.\nകേരളത്തിലെ കൈത്തറി വ്യവസായം പ്രധാനമായും തിരുവിതാംകൂര് മേഖല, മധ്യമേഖല, മലബാര് മേഖല എന്നിവിടങ്ങള് കേന്ദ്രീകരിച്ചാണ് നില്‍ക്കുന്നത്. തിരുവിതാംകൂറില് ബാലരാമപുരമടക്കമുള്ള പ്രദേശങ്ങളിലും മധ്യമേഖലയില് ചേന്ദമംഗലത്തും മലബാറില് കണ്ണൂര്, കോഴിക്കോട് എന്നിവിടങ്ങളിലുമാണ് കൈത്തറി കൂടുതലായുള്ളത്. മൂന്ന് മേഖലകള് നോക്കുകയാണെങ്കില് കൈത്തറി വ്യവസായത്തിന്റെ ഈറ്റില്ലം മലബാര് മേഖലയാണ്. കൈത്തറി നെയ്ത്തിനെ അടിസ്ഥാനമാക്കിയുള്ള തൊഴില് സമൂഹം വടക്കേ മലബാറില് അതായത് ഇന്നത്തെ കണ്ണൂരില് രൂപപ്പെടുന്നത് 800 വര്‍ഷങ്ങള്‍ക്ക് മുന്‍പാണെന്നാണ് ചരിത്രം. എഡി 1700-1800 കാലഘട്ടത്തില് വിദേശ മിഷണറിമാരുടെ പ്രവര്‍ത്തന ഫലമായി കൈത്തറി തൊഴിലില് ഫ്രെയിംലൂം സംവിധാനം വരുകയും തുടര്‍ന്ന് ഷര്‍ട്ട്, ദോത്തി, തുടങ്ങിയ ഉല്‍പ്പന്നങ്ങളുടെ നിര്‍മാണത്തിലേക്കു കൂടി വളരുകയും ചെയ്തു. കഴിഞ്ഞ നൂറ്റാണ്ടോടെ നവോത്ഥാന പ്രസ്ഥാനത്തിന്റെ പ്രവര്‍ത്തന ഫലമായി സാമുദായിക വേര്‍തിരിവിനെ മറികടന്ന് പുതിയ തൊഴില് സമൂഹമായി കൈത്തറി നെയ്ത്ത് ഒരു പരമ്പരാഗത വ്യവസായമായി ഫാക്ടറി അടിസ്ഥാനത്തില് വികസിപ്പിച്ചു വന്നു.\nസഹകരണ സംഘങ്ങളുടെ രൂപീകരണത്തോടെ സമൂഹത്തിലെ വൈവിധ്യമാര്‍ന്ന വസ്ത്ര ആവശ്യങ്ങള് നിര്‍വഹിക്കുന്ന പ്രധാന തൊഴില് മേഖലയായി കൈത്തറി വ്യവസായം മാറി. ഇന്ന് കണ്ണൂര് ജില്ലയിലെ 35 പഞ്ചായത്തു പ്രദേശങ്ങളില് കൈത്തറി വ്യവസായം നിലനില്‍ക്കുന്നു. കൂടാതെ എറണാകുളം, ചേന്ദമംഗലം, കൊല്ലം, കണ്ണൂര്, തിരുവനന്തപുരം എന്നിവിടങ്ങളിലും കൈത്തറി വ്യവസായമുണ്ട്. കണ്ണൂര് കൈത്തറി ലുങ്കി, മുണ്ട്, ഷര്‍ട്ടിംഗ്, സാരികള്, ടവ്വലുകള്, ബെഡ്ഷീറ്റുകള്, റഗ്ഗുകള് തുടങ്ങിയവയാണ് മറ്റു പ്രധാന ഉല്‍പ്പന്നങ്ങള്.\nTags: chendamangalamhandloomkannur balaramapurampowerloom\nആശങ്ക സൃഷ്ടിക്കുന്ന ഇന്ത്യന് സമ്പദ് വ്യവസ്ഥ


World's slimmest smartphone Umeox X5 unveiled, is only 5.6mm thick,news, technology - Malayalam Gizbot\nഹുവായിയെ മറികടന്ന് ഉമിയോക്‌സ് വരുന്നു.\n| Updated: Saturday, June 29, 2013, 20:07 [IST]\nലോകത്തില് ഏറ്റവും മെലിഞ്ഞ സ്മാര്‍ട്ട് ഫോണ് ഹുവായെ പിന്‍തള്ളി സ്വന്തം നാട്ടുകാരനായ ഉമിയോക്‌സ് കടന്നു വന്നിരിക്കുന്നത്. ഉമിയോക്‌സ് എക്‌സ്5എന്ന ഈ സ്മാര്‍ട്ട് ഫോണ് ചൈനയിലെ മൊബൈല് നിര്‍മ്മാതാക്കളായ ഉമിയോക്‌സാണ് നിര്‍മ്മിച്ചിരിക്കുന്നത്.\nഹുവായി 6.8 മില്ലിമീറ്റര് ആണെങ്കില്, ഉമയോക്‌സ് 5.6 മില്ലിമീറ്റര് മാത്രമാണ്. അതായത് ഹുവായെക്കാളും 0.5 മില്ലിമീറ്റര് കട്ടികുറഞ്ഞതാണ് ഉമിയോക്‌സ്. കഴിഞ്ഞ ജൂണ് 18നായിരുന്നു ഹുവായുടെ അസെന്റ് പി6 ഇറങ്ങിയത്.\nയൂറോപ്പിലും ചൈനയിലുമാണ് ഉമിയോക്‌സ് എക്‌സ്5 ഇറങ്ങിയിരിക്കുന്നത്. എന്നാല് വിലയെ കുറിച്ച് ഉമിയോക്‌സിന്റെ അതികൃതര് ഒന്നും തന്നെ വ്യക്തമാക്കിയിട്ടില്ല.\n5.3 ഇഞ്ച് സ്‌ക്രീന്\nആന്‍ഡ്രോയിഡ് 4.2.2 ജെലിബീന് ഓപറേറ്റ്ങ് സിസ്റ്റം\n8 എംബി ക്യാമറ ( പുറക്ക് വശത്തുള്ള)\n3 എംബി ക്യാമറ ( മുന് വശത്തുള്ള)\nഉമിയോക്‌സ് എക്‌സ് 5\nലോകത്തിലെ ഏറ്റവും മെലിഞ്ഞ സാമാര്‍ട്ട് ഫോണായാ ഹുവായിയെ മറികടന്ന് ഉമിയോക്‌സ് വരുന്നു\nചൈനയിലെയിലെ മൊബൈല് നിര്‍മ്മാതാക്കളായ ഉമിയോക്‌സാണ് ഈ സ്മാര്‍ട്ട് ഫോണ് നിര്‍മ്മിച്ചിരിക്കുന്നത്.\nഹുവായിയെകാള് 0.5 മില്ലിമിറ്റര് കുറവാണ് ഉമിയോക്‌സ്\nലോകത്തിലെ ഏറ്റവും മെലിഞ്ഞ ഫോണ്


PK Kunjalikutty against CPM and KT Jaleel in Gold smuggling case - ആരോപണങ്ങൾക്ക് മറുപടി പറയാതെ മതത്തെ വലിച്ചിഴയ്ക്കാൻ ശ്രമിക്കുന്നു; സിപിഎമ്മിനെതിരെ കുഞ്ഞാലിക്കുട്ടി\nസ്വര്‍ണക്കടത്ത് കേസിനെ കുറിച്ച് ഒന്നും പറയാതെ ഖുര്‍ആനും ഇഫ്താര് കിറ്റും എല്ലാം ചര്‍ച്ചയാക്കുന്നത് ശരിയായ നടപടി അല്ല\nSeptember 18, 2020 9:33:43 pm\nതിരുവനന്തപുരം: സ്വർണക്കടത്ത് കേസിൽ ആരോപണങ്ങൾക്ക് മറുപടി പറയാതെ സിപിഎം മതത്തെ വലിച്ചിഴയ്ക്കാൻ ശ്രമിക്കുകയാണെന്ന് പി.കെ കുഞ്ഞാലിക്കുട്ടി. വിവാദത്തിലേക്ക് ഖുര്‍ആനെ വലിച്ചിഴക്കാനുള്ള ആസൂത്രിത നീക്കമാണ് സിപിഎം നടത്തുന്നതെന്നും അദ്ദേഹം ആരോപിച്ചു. ആരോപണവിധേയനായ മന്ത്രി രാജിവെക്കണമെന്ന് പറയുമ്പോൾ അടിച്ചൊതുക്കുന്നതും മതപരമായ വികാരങ്ങൾ ഉണ്ടാക്കാൻ ശ്രമിക്കുന്നതും ശരിയായ നടപടിയല്ലെന്നും അദ്ദേഹം പറഞ്ഞു.\n“കേരളീയർ മണ്ടന്മാരൊന്നുമല്ല. ഇതൊരു വെള്ളരിക്കപ്പട്ടണവുമല്ല. ജനങ്ങൾക്ക് കാര്യങ്ങളെല്ലാം മനസ്സിലാവും. അതെങ്കിലും തിരിച്ചറിയാൻ ഇടതുമുന്നണി നേതാക്കൾക്ക് കഴിയണം. ബിജെപിക്ക് മുതലെടുക്കാൻ അവസരമുണ്ടാക്കുകയാണ് സിപിഎം ചെയ്യുന്നത്. ആവശ്യമില്ലാതെ പലതരം കാര്യങ്ങൾ കൊണ്ടുവന്ന് അത് ചർച്ചയാക്കി തടിയൂരാൻ നോക്കുകയാണ്. ബിജെപിയെ വലുതാക്കാൻ വേണ്ടി നോക്കുന്നത് ഇടതുമുന്നണിയാണ്.” കുഞ്ഞാലിക്കുട്ടി പറഞ്ഞു.\nആക്ഷേപം ഉണ്ടായതും ആരോപണം ഉയര്‍ന്നതും സ്വര്‍ണക്കടത്തിനെ കുറിച്ചാണ്. ആരോപണങ്ങൾക്ക് നേരെ ചൊവ്വെ മറുപടി പറയണം. സ്വര്‍ണക്കടത്ത് കേസിനെ കുറിച്ച് ഒന്നും പറയാതെ ഖുര്‍ആനും ഇഫ്താര് കിറ്റും എല്ലാം ചര്‍ച്ചയാക്കുന്നത് ശരിയായ നടപടി അല്ല. മുസ്ലീം ലീഗ് ആ കെണിയിൽ വീഴില്ലെന്നും അദ്ദേഹം കൂട്ടിച്ചേർത്തു.\nഅതേസമയം ഇപ്പോൾ നടക്കുന്ന പ്രതിപക്ഷ സമരങ്ങളെ തള്ളി സിപിഎം സംസ്ഥാന സെക്രട്ടറി കോടിയേരി ബാലകൃഷ്‌ണൻ. സർക്കാരിനെ അട്ടിമറിക്കാനുള്ള നീക്കമാണ് കോൺഗ്രസും ബിജെപിയും ചേർന്ന് സംസ്ഥാനത്ത് നടത്തുന്നതെന്ന് കോടിയേരി വിമർശിച്ചു. സർക്കാരിനെതിരായ സമരങ്ങൾക്ക് ജനപിന്തുണയില്ല. പ്രതിഷേധങ്ങൾ ഗൂണ്ടായിസത്തിലേക്കും അക്രമത്തിലേക്കും പോകുകയാണെന്നും കോടിയേരി വാർത്താസമ്മേളനത്തിൽ പറഞ്ഞു.\nജലീൽ രാജിവയ്‌ക്കേണ്ട ഒരു ആവശ്യവും ഇല്ലെന്നും ജലീലിന്റെ രാജി‌ക്ക് വേണ്ടിയാണ് ഇപ്പോഴത്തെ പ്രതിഷേധങ്ങൾ എങ്കിൽ അങ്ങനെയൊരു കാര്യം നടക്കാനേ പോകുന്നില്ലെന്നും സിപിഎം സെക്രട്ടറി കോടിയേരി ബാലകൃഷ്‌ണൻ പറഞ്ഞു. ജലീലിനെ സാക്ഷിയായാണ് വിളിച്ചതെന്നും സാക്ഷിയായി വിളിച്ചതിന്റെ പേരിൽ ഒരാൾ രാജിവയ്‌ക്കണമെന്ന് പറയുന്നത് എന്തുകൊണ്ടാണെന്നും കോടിയേരി ചോദിച്ചു.\nWeb Title: Pk kunjalikutty against cpm and kt jaleel in gold smuggling case


22 Female Kottyam, Remake, Aashiq Abu, Rajkumar, Hindi, Tamil, Telugu, Fahad Fazil, Rima Kallingal, 22 കോട്ടയം ഫീമെയില്, റീമേക്ക്, ആഷ്‌ക് അബു, രാജ്കുമാര്, ശ്രീപ്രിയ - Malayalam Filmibeat\n7 min ago എന്റെ സ്റ്റേറ്റ് കേരളം, എന്റെ സിഎം വിജയന്! തരംഗമായ കേരള സോങ്ങുമായി നസ്രിയ നാസീം\n8 min ago ഇന്ദ്രജിത്തിനോട് വാദിച്ച് മല്ലിക! വീട്ടിലെ രസകരമായ വഴക്കിനെക്കുറിച്ച് പൂര്‍ണിമ! അമ്മ വന്ന സന്തോഷമാണ്\n| Published: Monday, March 4, 2013, 12:11 [IST]\nമലയാളത്തില് നിന്നും ഹിന്ദിയുള്‍പ്പെടെയുള്ള അന്യഭാഷകളിലേയ്ക്ക് റീമേക്ക് ചെയ്ത ചിത്രങ്ങള് ഒട്ടേറെയുണ്ട്. സംവിധായകന്‍മാരായ പ്രിയദര്‍ശനും സിദ്ദിഖുമെല്ലാം ഇത്തരത്തില് മലയാളചിത്രങ്ങള് റീമേക്ക് ചെയ്ത് അന്യഭാഷകളില് വിജയക്കൊടി പാറിയ്ക്കുകയും ചെയ്തിട്ടുണ്ട്. ഇപ്പോള് ഇത്തരമൊരു ബഹുഭാഷാ റീമേക്കിനായി ഊഴം കാത്തുനില്‍ക്കുകയാണ് പോയവര്‍ഷം ഏറെ പ്രശംസ നേടിയ 22 ഫീമെയില് കോട്ടയം എന്ന ആഷിക് അബു ചിത്രം.\nഎല്ലാ കാര്യങ്ങളും അനുകൂലമായി മാറുകയാണെങ്കില് 22 എഫ്‌കെ ഹിന്ദി, തമിഴ്, തെലുങ്ക് ഭാഷകളിലേയ്ക്ക് റീമേക്ക് ചെയ്യപ്പെടും. നടനും നിര്‍മ്മാതാവുമായ രാജ്കുമാറാണ് ഇക്കാര്യം വ്യക്തമാക്കിയിരിക്കുന്നത്. 22 എഫ്‌കെ തമിഴ്, തെലുങ്ക്, ഹിന്ദി എന്നീ ഭാഷകളിലേയ്ക്ക് റീമേക്ക് ചെയ്യാനുള്ള അവകാശം താന് സ്വന്തമാക്കിയിട്ടുണ്ടെന്നും മൂന്ന് ഭാഷകള്‍ക്കും അനുയോജ്യമായ രീതിയില് ചിത്രത്തിന്റെ തിരക്കഥയില് ചെറിയ മാറ്റങ്ങള് വരുത്തേണ്ടതുണ്ടെന്നും രാജ്കുമാര് പറയുന്നു.\nരാജ്കുമാറിന്റെ ഭാര്യയും മുന്‍കാല നടിയുമായ ശ്രീപ്രിയയാണ് എല്ലാ ഭാഷകളിലും ചിത്രം സംവിധാനം ചെയ്യുക. ശ്രീപ്രിയ ഏതാണ്ട് മുന്നൂറോളം ചിത്രങ്ങളില് അഭിനയിച്ചിട്ടുണ്ട്. ഏറെ തമിഴ് ചിത്രങ്ങള് സംവിധാനം ചെയ്യുകയും ചെയ്തിട്ടുണ്ട്. 22 എഫ്‌കെ കൈകാര്യം ചെയ്ത വിഷയത്തെക്കുറിച്ചറിഞ്ഞപ്പോള് ശ്രീപ്രിയയ്ക്ക് വലിയ താല്‍പര്യമായിരുന്നു. വളരെ പെട്ടന്നുതന്നെ മൂന്നു ഭാഷകളിലും ചിത്രം യാഥാര്‍ത്ഥ്യമാക്കാനാണ് ഞങ്ങളുടെ തീരുമാനം- രാജ്കുമാര് പറയുന്നു.\nമലായാളത്തില് അഭിനയിച്ച ആരും തന്നെ മറ്റ് മൂന്ന് ഭാഷാ ചിത്രങ്ങളിലും ഉണ്ടാകില്ലെന്നാണ് അറിയുന്നത്. മാത്രമല്ല മൂന്ന് ഭാഷകളിലും സ്വീകാര്യയായിട്ടുള്ള ഒരു നടിയെയാണ് നായിക കഥാപാത്രത്തെ അവതരിപ്പിക്കാനായി അണിയറക്കാര് അന്വേഷിക്കുന്നത്. മൂന്ന് ഭാഷാചിത്രങ്ങളിലും നായകനെ കണ്ടെത്തുകയെന്നതാണ് ഏറ്റവും ബുദ്ധിമുട്ടുള്ള കാര്യം. മലയാളത്തില് ഫഹദ് ഫാസില് മനോഹരമായിട്ടാണ് ആ കഥാപാത്രത്തെ അവതരിപ്പിച്ചിരിക്കുന്നത്. പക്ഷേ ഫഹദ് ഈ വേഷം ഏറ്റെടുത്തതുപോലെ മറ്റ് ഭാഷകളിലെ മുന്‍നിരതാരങ്ങളൊന്നും വില്ലന് സ്വഭാവവും വ്യത്യസ്തമായ ക്ലൈമാക്‌സുമുള്ള ഈ കഥാപാത്രത്തെ ഏറ്റെടുക്കാന് തയ്യാറായേയ്ക്കില്ല- രാജ്കുമാര് പറയുന്നു. ഹിന്ദിയില് ഈ റോള് അഭിനയിക്കാന് തയ്യാറായേയ്ക്കാവുന്ന ഒരു നടന് തന്റെ മനസ്സിലുണ്ടെന്നും രാജ്കുമാര് പറയുന്നു.\nദില്ലി മാനഭംഗം വാര്‍ത്തയായതോടെ ലോകത്തിന് മുന്നില് ഇന്ത്യയുടെ ഇമേജ് ഇടിഞ്ഞിരിക്കുകയാണെന്നും ഇപ്പോഴത്തെ സാമൂഹിക സാഹചര്യത്തില് ഏറെ പ്രസക്തിയുള്ള ചിത്രമാണിതെന്നും രാജ്കുമാര് പറയുന്നു. ഇതിനിടെ 22 എഫ്‌കെയുടെ നിര്‍മ്മാതാവായ ഒ ജി സുനില് താന് ചിത്രത്തിന്റെ കന്നഡ റീമേക് നിര്‍മ്മിക്കുമെന്ന് വ്യക്തമാക്കിയിട്ടുണ്ട്. ഈ ചിത്രം ഒരു മലയാളി സംവിധായകനാണ് സംവിധാനം ചെയ്യുകയെന്നും അദ്ദേഹം പറയുന്നു.\nRead more about: 22 female kottyam remake aashiq abu rajkumar hindi tamil telugu fahad fazil rima kallingal 22 ഫീമെയില് കോട്ടയം റീമേക്ക് ആഷിക് അബു രാജ്കുമാര് ശ്രീപ്രിയ\nIf all goes well, Aashiq Abu's 22 Female Kottayam (22FK) will soon be remade into Hindi, Tamil and Telugu. Yesteryear actor-turned-producer Rajkumar has confirmed the news.\nStory first published: Monday, March 4, 2013, 12:11 [IST]